രാഷ്ട്രീയ കച്ചവടക്കാര് നിറഞ്ഞ നാട്ടില് തുറന്ന പുസ്തകമായി 'ഉഴവൂര്'; പാലായില് ഇങ്ങനെയും ഒരു നേതാവ് ജീവിച്ചു | Special | Deshabhimani | Sunday Jul 30, 2017\nരാഷ്ട്രീയ കച്ചവടക്കാര് നിറഞ്ഞ നാട്ടില് തുറന്ന പുസ്തകമായി 'ഉഴവൂര്'; പാലായില് ഇങ്ങനെയും ഒരു നേതാവ് ജീവിച്ചു\nആര് സാംബന്Updated: Sunday Jul 30, 2017\nകോട്ടയം > കൈവശം സൂക്ഷിക്കാന് സ്വന്തം പണം ഇല്ലാത്തതിനാല് പേഴ്സിന്റെ ആവശ്യം ഉഴവൂര് വിജയന് ഇല്ലായിരുന്നു. ആരെങ്കിലും സംഭാവന നല്‍കുന്ന നോട്ടുകള്‍ക്ക് പോക്കറ്റിലാണ് സ്ഥാനം. വീട്ടിലെത്തിയാല് മേശപ്പുറത്ത് പ്രോഗ്രം ഡയറിയില് ആ നോട്ടുകള് വയ്ക്കും. ബജറ്റ് വിറ്റും വീട്ടില് നോട്ടെണ്ണല് യന്ത്രം സ്ഥാപിച്ചും രാഷ്ട്രീയ കച്ചവടക്കാര് നിറഞ്ഞാടിയ നാട്ടില് ജീവിതം തുറന്ന പുസ്തകമാക്കിയാണ് ഉഴവൂര് വിജയന് ജീവിച്ചത്.\nദേശീയ പാര്‍ടിയെന്ന് പേരുണ്ടെങ്കിലും കേന്ദ്ര നേതൃത്വത്തില് നിന്ന് സഹായമൊന്നും കിട്ടാറില്ലെന്ന് സംസ്ഥാന ജനറല് സെക്രട്ടറി പി കെ ആനന്ദക്കുട്ടന് പറയുന്നു. യുപിഎ ഭരണകാലത്ത് പ്രതിമാസം 30,000 രൂപ അനുവദിച്ചു. ഭരണം പോയതോടെ അത് നിലച്ചു. 20,000 രൂപ പ്രതിമാസ വാടകയിലാണ് സംസ്ഥാന കമ്മിറ്റി ഓഫീസ് പ്രവര്‍ത്തിക്കുന്നത്. എന്‍സിപി സംസ്ഥാന പ്രസിഡന്റ് ഉഴവൂരിന്റെ സുഹൃദ്ബന്ധമാണ് അതിലൊക്കെ സഹായിച്ചത്.\nപാലായില് അസൌകര്യങ്ങളുടെ കൂടാരമായ വാടക വീട്ടിലായിരുന്നു വര്‍ഷങ്ങളോളം താമസം. അമ്മയെ കാണാന് കൂടെക്കൂടെ കുറിച്ചിത്താനത്ത് എത്തും. ചായക്കടയില്‍നിന്നു വാങ്ങിയ പരിപ്പുവടയും ബോണ്ടയും കൈയിലുണ്ടാകും. പാക്കുവിറ്റും മറ്റും അമ്മ സ്വരുക്കൂട്ടിയ ചെറിയ തുകയും കടംവാങ്ങി മടങ്ങും. അമ്മയുടെ മരണശേഷം കുറിച്ചിത്താനത്തെ 75 സെന്റ് കുടുംബസ്ഥലത്ത് ഒമ്പതു വര്‍ഷംമുമ്പ് വീട് പണിതു. അതിനായി പത്തര ലക്ഷം രൂപ ബാങ്ക് വായ്പയെടുത്തു. 13,000 രൂപയായിരുന്നു പ്രതിമാസ തിരിച്ചടവ്. അധ്യാപികയായ ഭാര്യ ചന്ദ്രമണിയമ്മയ്ക്ക് വിരമിക്കല് ആനൂകൂല്യം ലഭിച്ചതോടെ അടുത്തകാലത്ത് ആ ബാധ്യത തീര്‍ത്തു. ഉഴവൂര് വിജയന്റെ കുടുംബത്തെ സഹായിക്കാന് 25 ലക്ഷം രൂപ സര്‍ക്കാര് അനുവദിച്ചതിന്റെ പേരില് സാമൂഹ്യ മാധ്യമങ്ങളില് ഉറഞ്ഞുതുള്ളുന്നവര്‍ക്ക് അറിയാത്ത പൊതുപ്രവര്‍ത്തകന്റെ മൂല്യം.\nചെന്നൈയില് ബിഎംഡിഎസിന് പഠിക്കുന്ന മകള് വന്ദനയ്ക്ക് പ്രതിവര്‍ഷം അഞ്ചു ലക്ഷം രൂപ ഫീസൊടുക്കണം. ബിഡിഎസിന് പഠിച്ചപ്പോഴുള്ള നാലു ലക്ഷത്തിന്റെ വിദ്യാഭ്യാസ വായ്പയും ബാധ്യതയായിരിക്കുന്നു. ഇളയമകള് വര്‍ഷ ഉഴവൂര് സെന്റ് സ്റ്റീഫന്‍സ് കോളേജില് ഒന്നാംവര്‍ഷ ഡിഗ്രി വിദ്യാര്‍ഥിനിയാണ്. വിലപിടിച്ച സ്ഥാനങ്ങളൊന്നും അദ്ദേഹത്തെ തേടിയെത്തിയില്ല. കഴിഞ്ഞ എല്‍ഡിഎഫ് സര്‍ക്കാരിന്റെ കാലത്ത് വികലാംഗ ക്ഷേമ കോര്‍പറേഷന് ചെയര്‍മാനായി നിയമിതനായെങ്കിലും പ്രതിമാസം 6000 രൂപ മാത്രമായിരുന്നു ഓണറേറിയം. എഫ്സിഐ ഉപദേശകസമിതിയംഗം, മലിനീകരണനിയന്ത്രണ ബോര്‍ഡ് അംഗം എന്ന നിലകളില് ഇടക്കാലത്ത് പ്രവര്‍ത്തിച്ചിരുന്നെങ്കിലും പ്രതിഫലം നാമാത്ര സിറ്റിങ് ഫീസ് മാത്രം.\nസുഹൃത്തുക്കള് നല്‍കുന്ന സാമ്പത്തികസഹായം കൊണ്ടായിരുന്നു യാത്രകള്. പ്രസംഗത്തിന് നല്ല ഡിമാന്റ് ഉള്ളതിനാല് എല്ലായിടത്തും ഓടിയെത്തണം. കാര് വാടക സംഘാടകര് നല്‍കിയില്ലെങ്കിലും പരിഭവമൊന്നുമില്ല. ആരാധകര് ഏറെയുള്ളതിനാല് ഉച്ചഭക്ഷണത്തിന് ആരെങ്കിലുമൊക്കെ ഒപ്പം കാണും. അതിനുള്ള പണവും കീശയില്‍നിന്നു നല്‍കും.\nകമ്മിറ്റികളില് പോലും കാര്‍ക്കശ്യമില്ല. സ്ഥാനമാനങ്ങളുടെ പിന്നാലെ ഓടിയില്ല. പ്രസംഗത്തില് മാത്രമായിരുന്നു ഹരം. സ്വന്തം ആരോഗ്യംപോലും അതിനു തടസ്സമായില്ല. ഹൃദ്രോഗവും പ്രമേഹവും വേട്ടയാടി. ദിവസം ആയിരത്തിലേറെ രൂപയുടെ മരുന്നുണ്ട്. മരുന്നു പെട്ടിയുമായായിരുന്നു യാത്ര. ഇതിനിടെ ആശുപത്രി വാസം. ഒടുവിലത്തെ ചികിത്സയുടെ ബാധ്യത അഞ്ചു ലക്ഷം. പ്രതിസന്ധിയുടെ ഈ നടുക്കയത്തിലാണ് സര്‍ക്കാര് സഹായം എത്തിയത്.\nഏഴിടങ്ങളിൽ ആറിന് ശേഷവും പോളിങ‌് തുടർന്നു\nയാത്രക്കിടെ യുവാവിന് സൂര്യാതപമേറ്റ‌് പൊള്ളൽ\nഎല്‍ഡിഎഫ് വന് കുതിപ്പ് നടത്തും: എ വിജയരാഘവന്\nരാജിയുടെ രാഷ്ട്രീയവും ധാര്‍മികതയും


Sunday 16 July 2017 8:23 pm IST\nചേര്‍ത്തല: പൊട്ടി തകര്‍ന്ന് ചേര്‍ത്തല-തണ്ണീര്‍മുക്കം റോഡ്. കണ്ണടച്ച് അധികാരികള്. ദേശീയപാത കഴിഞ്ഞാല് നഗരത്തിലെ ഏറ്റവും തിരക്കേറിയ റോഡാണിത്. കെഎസ്ആര്‍ടിസി, സ്വകാര്യ ബസുകളും ലോറികളും അടക്കം ആയിരക്കണക്കിന് വാഹനങ്ങളാണ് പ്രതിദിനം ഇതുവഴി കടന്നു പോകുന്നത്. ശബരിമലയില് പോകുന്ന തീര്‍ത്ഥാടകര് ആശ്രയിക്കുന്ന റോഡ് കുമരകം, മൂന്നാര്, തേക്കടി തുടങ്ങിയ വിനോദ സഞ്ചാരകേന്ദ്രങ്ങളിലേക്കുള്ള പ്രധാന യാത്രാമാര്‍ഗവുമാണ്. മഴശക്തമായാല് റോഡ് തകരുന്നത് ഇവിടെ പതിവാണ്. അധികാരികളുടെ കെടുകാര്യസ്ഥതയും നിര്‍മാണത്തിലെ അപാകതയുമാണ് റോഡിന്റെ തകര്‍ച്ചയ്ക്ക് കാരണമെന്ന് വിമര്‍ശനം ഉയര്‍ന്നിരുന്നു. കെഎസ്ആര്‍ടിസ് സ്റ്റാന്‍ഡിന് കിഴക്കുവശം മുതല് കാളികുളം, കട്ടച്ചിറ, കുണ്ടുവളവ്, തണ്ണീര്‍മുക്കം തുടങ്ങിയ ഭാഗങ്ങളിലെല്ലാം റോഡ് പൂര്‍ണമായി തകര്‍ന്ന സ്ഥിതിയിലാണ്. മഴവെള്ളം റോഡിലെ കുഴികളില് കെട്ടിക്കിടക്കുന്നതിനാല് ഇരുചക്രവാഹനയാത്രികര് ഉള്‍പ്പെടെയുള്ളവര് അപകടത്തില്‍പ്പെടുന്നതും പതിവാണ്. കഴിഞ്ഞ രണ്ട് പതിറ്റാണ്ടിനിടെ റോഡ് പൂര്‍ണമായി ആധുനികരീതിയില് പുനര്‍നിര്‍മ്മിക്കാനായി പലതവണ പദ്ധതികള് തയ്യാറാക്കിയെങ്കിലും ഒന്നിനും സാങ്കേതികാനുമതി ലഭിച്ചില്ല. ഉടന്‍തന്നെ റോഡ് ആധുനിക രീതിയില് പുനര്‍നിര്‍മിക്കുമെന്നും ഇതിനാലാണ് അറ്റകുറ്റപ്പണികള് നടത്താത്തതെന്നുമാണ് അധികൃതരുടെ വാദം. ഇതിനായി 12.8 കോടി രൂപയുടെ പദ്ധതിയുടെ ടെണ്ടര് നടപടികള് ആരംഭിച്ചതായാണ് വിവരം. ടെണ്ടര് നടപടികള് ഉടന് പൂര്‍ത്തിയാക്കാനാകുമെന്നാണ് പ്രതീക്ഷ. മഴസീസണിനുശേഷം മാത്രമേ റോഡുനിര്‍മ്മാണം ആരംഭിക്കുകയുള്ളൂ.\nമണ്ഡലകാലത്തും ചേര്‍ത്തല-തണ്ണീര്‍മുക്കം റോഡിനോട് അവഗണന\nചേര്‍ത്തല-തണ്ണീര്‍മുക്കം റോഡിലെ യാത്ര ദുഷ്‌ക്കരം\nചേര്‍ത്തല-തണ്ണിര്‍മുക്കം റോഡില് കുഴികള് നിറഞ്ഞു\nചേര്‍ത്തല-തണ്ണീര്‍മുക്കം റോഡ് നവീകരണം ഉടന് ആരംഭിക്കും


മമ്മൂട്ടിയുടെ മാമാങ്കത്തിന്റെ സഹസംവിധായകൻ ചെയ്യാനിരുന്ന കരിന്തണ്ടൻ സിനിമ എങ്ങനെ വിനായകന്റെ കയ്യിലെത്തി ..? സംവിധയകന്റെ വെളിപ്പെടുത്തൽ!!! - metromatinee.com Lifestyle Entertainment & Sports\nമമ്മൂട്ടിയുടെ മാമാങ്കത്തിന്റെ സഹസംവിധായകൻ ചെയ്യാനിരുന്ന കരിന്തണ്ടൻ സിനിമ എങ്ങനെ വിനായകന്റെ കയ്യിലെത്തി ..? സംവിധായകന്റെ വെളിപ്പെടുത്തൽ!!!\nസിനിമ പ്രഖ്യാപിച്ച് ടൈറ്റിലും രജിസ്റ്റർ ചെയ്തത്തിനു ശേഷം ഒരു വര്ഷമാകുമ്പോളാണ് അതെ പേരിൽ മറ്റൊരാൾ സിനിമ ചെയ്യുന്നതായി അറിയുന്നത്. കരിന്തണ്ടൻ എന്ന ആദിവാസി മൂപ്പന്റെ ജീവിതത്തെ ആസ്പദമാക്കിയുള്ള സിനിമയാണ് ഇപ്പോൾ വിവാദമായിരിക്കുന്നത്. ലീല സന്തോഷ് തന്റെ ഫേസ്ബുക്ക് പേജിലൂടെ കരിന്തണ്ടൻ എന്ന സിനിമയുടെ പ്രഖ്യാപനം നടത്തിയായപ്പോൾ ഞെട്ടിയത് ഗോപകുമാർ എന്ന സഹ സംവിധായകനാണ് .\n‘കഴിഞ്ഞ മൂന്ന് വർഷമായി ഈ സിനിമയുടെ പുറകെയാണ് ഞാൻ, സിനിമയുടെ ടൈറ്റിലും നേരത്തെ റജിസ്റ്റർ ചെയ്തതാണ്. കരിന്തണ്ടന് എന്ന പേരില് സിനിമ ഇറക്കാന് ശ്രമിച്ചാല് നിയമപരമായി നേരിടുമെന്നും ഗോപകുമാര് മനോരമ ഓൺലൈനോട് പറഞ്ഞു. സംവിധായിക ലീലയുമായി ഇങ്ങനെയൊരു സിനിമയുടെ കാര്യം നേരത്തെ പറഞ്ഞിട്ടുള്ളതാണെന്നും എന്തുകൊണ്ടാണ് ഇവർ ഇപ്പോൾ ഇങ്ങനെയൊരു നീക്കം നടത്തുന്നതെന്ന് അറിയില്ലെന്നും ഗോപകുമാർ പറയുന്നു.\n‘കേരളത്തിൽ മാത്രം ഒതുങ്ങുന്ന കഥയല്ല ഞാൻ ചെയ്യുന്ന കരിന്തണ്ടൻ, ഇതൊരു പാൻ ഇന്ത്യൻ സിനിമയായിരിക്കും, ഹോളിവുഡ് നിലവാരത്തിലുള്ള ചിത്രത്തിൽ ഇന്ത്യയിലെ എല്ലാ ഭാഷയിൽ നിന്നുള്ള അഭിനേതാക്കൾ അണിനിരക്കും, കനേഡിയൻ കമ്പനി സിനിമയുടെ നിര്‍മാണത്തോട് സഹകരിക്കാൻ രംഗത്ത് വന്നിട്ടുണ്ട്. എല്ലാം അവസാനവട്ട ചർച്ചയിലാണ്. ഏകദേശം അറുപത് കോടിയാണ് ബജറ്റ്.’–ഗോപകുമാർ പറഞ്ഞു.\nമാമാങ്കത്തിന്റെ സഹസംവിധായകനും ഫിനാന്‍സ് കണ്‍ട്രോളറുമായി പ്രവര്‍ത്തിച്ചുവരികയാണിപ്പോള് ഗോപകുമാര്. ഇപ്പോള് ജോലിചെയ്തുവരുന്ന മാമാങ്കത്തിന്റെ ഷൂട്ടിങ് പൂർത്തിയായ ശേഷം കരിന്തണ്ടന്റെ ചിത്രീകരണം ആരംഭിക്കാന് ചര്‍ച്ചകള് പുരോഗമിക്കുകയായിരുന്നു. ‘ഈ സിനിമയുമായി ഞങ്ങൾ മുന്നോട്ട് പോകുക തന്നെ ചെയ്യും. എന്തായാലും കരിന്തണ്ടൻ എന്ന ടൈറ്റിൽ അവർക്ക് ഉപയോഗിക്കാനികില്ല.’–ഗോപകുമാർ പറഞ്ഞു.\n‘ലീല എന്റെ ഫെയ്സ്ബുക്ക് സുഹൃത്താണ്. നേരത്തെ ഈ പ്രോജക്‌ട് തുടരുന്നുണ്ടോ എന്ന് അവര് മെസേജ് വഴി ചോദിച്ചിരുന്നു. പ്രവര്‍ത്തനങ്ങള് തുടരുന്നുണ്ടെന്ന് മറുപടിയും നല്‍കി. ഇപ്പോള് പോസ്റ്റര് കണ്ടപ്പോഴാണ് അവര് ചിത്രവുമായി മുന്നോട്ടുപോയ കാര്യം അറിയുന്നത്. അതിനെക്കുറിച്ച് ചോദിച്ച് മെസേജ് അയച്ചപ്പോൾ മറുപടിയും ഇല്ല. ഗോപകുമാര് പറഞ്ഞു.\nചിത്രത്തിന്റെ ഫസ്റ്റ്ലുക് പോസ്റ്റര് ലീല തന്റെ ഫെയ്സ്‌ബുക്ക് പേജിലൂടെ പങ്കുവെച്ചതോടെയാണ് വിവാദം ഉടലെടുത്തത്. ചിത്രം നിര്‍മ്മിക്കുന്നത് രാജീവ് രവിയുടെ നേതൃത്വത്തിലുള്ള സിനിമ നിര്‍മാതാക്കളുടെ കൂട്ടായ്മയായ കലക്ടീവ് ഫേസ് വണ് ആണ്.കഴിഞ്ഞ വർഷം ഡിസംബർ 13ന് കരിന്തണ്ടൻ സിനിമയുടെ തിരക്കഥ പൂർത്തിയാക്കിയതായി അറിയിച്ച് ഗോപകുമാർ ഫെയ്സ്ബുക്കിൽ കുറിപ്പ് എഴുതിയിരുന്നു.\n‘ഒരു നീണ്ട കാലത്തെ യാത്രകളും ചരിത്രാന്വേഷണങ്ങളും അലച്ചിലുകളും കാതിലാരൊക്കെയോ കുടഞ്ഞിട്ടുപോയ വായ്മൊഴി കഥകളും ചില പരിചിതമല്ലാത്ത ഭാഷാ പഠനങ്ങളും അതിരില്ലാത്ത സ്വപ്നങ്ങളും ഭാവനകളും ഉറക്കമില്ലാത്ത രാത്രികളും ചേരുമ്പോള് അല്ലോകയെന്ന ഗോത്രമുണ്ടാവുന്നു. അവിടെ അയാള് ജനിക്കുന്നു..\nഎതിരാളിയെ ഭയക്കാത്ത ധീരനാവുന്നു, വാക്കിലും നോക്കിലും ആയുധം പേറുന്ന വീരനാവുന്നു.. ചിന്തകള്‍ക്കും തന്ത്രങ്ങള്‍ക്കും കുന്തമുനയുടെ മൂര്‍ച്ചയുള്ള നായകനാവുന്നു.. മരണം തോറ്റു പിന്മാറുമ്പോള് നൂറ്റാണ്ടുകള് ജീവിച്ചു കൊണ്ടയാള് ഇതിഹാസമാകുന്നു. അല്ലോകയുടെ ഇതിഹാസം.. കാടിന്‍റെ, കാട്ടു തന്ത്രങ്ങളുടെ, പുലിപ്പോരുകളുടെ, ആനവേട്ടകളുടെ, ചതിയുടെ, വഞ്ചനയുടെ, പകയുടെ, യുദ്ധത്തിന്‍റെ, പ്രണയത്തിന്‍റെ കരിന്തണ്ടന്…..’\ndirector gopakumar against leela santhosh’s karinthandan movie\nRelated Topics:gopakumar, karinthandan, leela santhosh


കൊടിക്കുന്നിലിനെ സോണിയ ഗാന്ധി ശാസിച്ചു; മാധ്യമങ്ങളിൽ വന്ന വാർത്ത ശുദ്ധഅസംബന്ധം, പ്രതികരിച്ചു കൊടിക്കുന്നിൽ സുരേഷ് | Malayalam UK\nകൊടിക്കുന്നിലിനെ സോണിയ ഗാന്ധി ശാസിച്ചു; മാധ്യമങ്ങളിൽ വന്ന വാർത്ത ശുദ്ധഅസംബന്ധം, പ്രതികരിച്ചു കൊടിക്കുന്നിൽ സുരേഷ്\nJune 18 08:08 2019 by News Desk 6\tPrint This Article\nകൊടിക്കുന്നിലിനെ സോണിയ ഗാന്ധി ശാസിച്ചു എന്ന വാർത്തയോട് പ്രതികരിച്ചു എംപി. മാധ്യമങ്ങളിൽ വന്ന വാർത്ത ശരിയല്ലെന്നും മലയാളത്തിൽ സത്യപ്രതിജ്ഞ ചൊല്ലിയാൽ പോരായിരുന്നോ എന്ന് ചോദിക്കുക മാത്രമാണ് ഉണ്ടായതെന്നും എംപി പറഞ്ഞു. കേരളത്തിൽ നിന്നുള്ള മറ്റു എംപിമാരോട് സീനിയർ എംപി എന്ന നിലയിൽ മലയാളത്തിൽ ചൊല്ലിയാൽ മതിയെന്നും കേരളത്തിന്റെ തനിമകാത്തുസൂഷിക്കണമെന്നു പറയണമെന്നും പറയുകയാണുണ്ടായത്.\nപ്രധാനമന്ത്രി നരേന്ദ്ര മോദിക്ക് ശേഷം രണ്ടാമനായി സത്യപ്രതിജ്ഞ ചെയ്ത കൊടിക്കുന്നിൽ. സോണിയ ഗാന്ധിയുടെ നിർദ്ദേശത്തെ തുടർന്ന് പിന്നീട് വന്ന കേരള എംപി മാർ മലയാളത്തിലാണ് സത്യവാചകം ചൊല്ലിയത്\nഡൽഹിയിൽ നിന്നും മലയാളം യുകെ ലേഖകനോട് സത്യാവസ്ഥ വെളിപ്പെടുത്തി ഫോണിൽ സംസാരിക്കുകയായിരുന്നു അദ്ദേഹം. ഏഴാം തവണയും എംപി ആയ കൊടിക്കുന്നിൽ ലോക്‌സഭയിൽ സീനിയർ എംപി എന്ന നിലയിൽ പ്രോടൈം സ്‌പീക്കറുടെ ചുമതലയും നിർവഹിച്ചിരുന്നു. ഹിന്ദിയിൽ സംസാരിച്ചതിന് സോണിയ ഗാന്ധി ശാസിച്ചു എന്ന മട്ടിൽ മാധ്യമങ്ങളിൽ വാർത്ത വരികയുണ്ടായി.\nകോൺഗ്രസ് ചരടുപൊട്ടിയ പട്ടം പോലെ; സോണിയ ഇടക്കാല പ്രസിഡന്‍റ് സ്ഥാനത്ത്, പ്രതിപക്ഷ നിരയെ കൂട്ടിയിണക്കാൻ കോൺഗ്രസ്സിനാകുമോ ?\nസോണിയ ഗാന്ധി മരിച്ചോ? : അന്തിമ ഉപചാരം അർപ്പിക്കാനായി രാഹുൽ ഗാന്ധി വരുന്നുവെന്ന് മനോരമ ന്യുസ് ; അബദ്ധം പറ്റിയ വീഡിയോ കാണാം


10 Cool Things You Can Do with Your Smartphone That’ll Impress Your friends - Malayalam Gizbot\nUpdated: Friday, August 5, 2016, 16:21 [IST]\nസ്മാര്‍ട്ടഫോണ് ഒരിക്കലും കോളുകളും അല്ലെങ്കില് സന്ദേശങ്ങളും മാത്രം അയയ്ക്കുന്നതില് പരിമിതപ്പെടുത്തിയിരിക്കുന്നില്ല. ഈ ഉപകരണം നിങ്ങള് ചിന്തിക്കുന്നതിലുമുപരി കാര്യങ്ങള് ചെയ്യുന്നു.\nസാധരണ വ്യക്തികള് സ്മാര്‍ട്ട്‌ഫോണില് ഗെയിം കളിക്കാനും അല്ലെങ്കില് ഇമെയിലുകള് അയയ്ക്കാനുമാണ് കൂടുതലും ഉപയോഗിക്കുന്നത്. എന്നാല് ഇത് കൂടാതെ അനവധി കാര്യങ്ങള് നിങ്ങള്‍ക്കിതില് ചെയ്യാന് സാധിക്കും.\nഇവിടെ ഞങ്ങള് നിങ്ങള്‍ക്കായി സ്മാര്‍ട്ട്‌ഫോണിന്റെ 10 മഹാത്ഭുതങ്ങള് കൊണ്ടു വരുന്നു.\nമൊബൈല് കാര് ലോക്കായി ഉപയോഗിക്കാം\nനിങ്ങളുടെ കാറിനെ ലോക്ക് ചെയ്യാനും അണ്‍ലോക്ക് ചെയ്യാനും ഫോണ് പോക്കറ്റില് നിന്നും എടുക്കാതെ ഫോണ് ഉപയോഗിച്ച് ചെയ്യാവുന്നതാണ്. ഇതു വഴി നിങ്ങളുടെ ഫോണ്, കാര് കീകളുടെ വലിയ സ്ഥാനത്താണ്.\nമൊബൈല് ഉപയോഗിച്ച് വീട്ടിലെ ലൈറ്റുകള് ഇടാം\nഏതാനും ഓട്ടോമാറ്റിക് ആപ്ലിക്കേഷനുകള് ഉപയോഗിച്ച് നിങ്ങളുടെ സ്വീകരണ മുറിയില് ഇല്ലെങ്കില് നിങ്ങളുടെ ചുറ്റും വെളിച്ചം പകര്‍ത്താന് ഒരു റിമോട്ട് ഉപകരണമായി ഓണാക്കാന് കഴിയും.\nനിങ്ങളുടെ ഹാര്‍ട്ട് റേറ്റ് ചെക്ക് ചെയ്യാം\nഇനി നിങ്ങളുടെ ഹൃദയമിടിപ്പ് നിരീക്ഷിക്കാന് ഫിറ്റ്‌നസ്സ് ബാന്‍ഡ് ആവശ്യമില്ല. പകരം ഹാര്‍ട്ട് റേറ്റ് മോണിറ്ററിങ്ങ് ആപ്സ്സ് ഫോണില് ഡൗണ്‍ലോഡ് ചെയ്താല് മതി. ഫോണിന്റെ ക്യാമറ ലെന്‍സ് ഉപയോഗിച്ച് ഹൃദയമിടിപ്പ് അളക്കാന് സാധിക്കും.\nഫോണ് ലെവലിങ്ങ് ടൂളായി ഉപയോഗിക്കാം\niOS, ആന്‍ഡ്രോയിഡ് ഉപകരണങ്ങളില് നിരവധി ബബിള് ലെവല് ആപ്ലിക്കേഷനുകള് ഉണ്ട്. ഇത് നിങ്ങള്‍ക്ക് പരമാവധി കൃത്യത നല്‍കി ചിത്രങ്ങള് തൂക്കിയിടാന് സഹായിക്കും.\nക്യാമറ ലെന്‍സ് സ്‌കെയില് ആയി ഉപയോഗിക്കാം\nനിങ്ങളുടെ ഫോണിലെ ആപ്ലിക്കേഷന് വഴി ക്യാമറ ലെന്‍സ് ഉപയോഗിച്ച് ഏതെങ്കിലും ഒന്നിന്റെ ദൂരം, വീതി, ഉയരം എന്നിവ അളക്കാന് സാധിക്കുന്നതാണ്.\nക്യാമറ ലെന്‍സ് മൈക്രോസ്‌കോപ്പായി ഉപയോഗിക്കാം\nഒരു തുളളി വെളളം മൊബൈല് ഫോണിന്റെ ക്യാമറയില് ആക്കുക. അങ്ങനെ ക്യാമറ ലെന്‍സ് DIY മൈക്രോസ്‌കോപ്പായി മാറുന്നതാണ്. വെളള തുളളി വൃത്താകൃതിയില് ആകുകയും അത് സെക്കന്‍ഡ്രി ലെന്‍സായി പ്രവര്‍ത്തിക്കുകയും ചെയ്യുന്നു. അങ്ങനെ ക്യാമറ കൂടുതല് ഫോക്കസ് ചെയ്യാന് സാധിക്കുന്നു.\nക്രിഡിറ്റ് ഡബിറ്റ് കാര്‍ഡ് പണം സ്വീകരിക്കാം\nസ്മാര്‍ട്ടഫോണ് വഴി ക്രഡിറ്റ് കാര്‍ഡ് ഡെബിറ്റ് കാര്‍ഡ് പേയ്‌മെന്റുകള് നടത്താം.\nsci-fi തെര്‍മ്മല് ക്യാമറയായി ഉപയോഗിക്കാം\nതെര്‍മ്മല് ടെക്‌നോളജി സൈനിക ആവശ്യങ്ങള്‍ക്കായി ഉപയോഗിക്കുന്നതാണ്. എന്നാല് നിങ്ങളുടെ ഫോണിലെ ക്യാമറ ഉപയോഗിച്ച് ഇങ്ങനെയുളള ചിത്രങ്ങള് സൃഷ്ടിക്കാന് സാധിക്കുന്നു.\nബാറ്ററി ശൂന്യമാണെങ്കില് അറിയാം\nഫോണിന്റെ ക്യാമറയുടെ ക്യാമറ IR റിമോട്ട് കണ്‍ട്രോള് ആയി ഉപയോഗിക്കാം. ഇത് IR റേഡിയേഷന് സെന്‍സിറ്റീവ് അണ്. ബട്ടണില് നിന്നും വരുന്ന ഇന്‍ഫ്രാറെഡ് രശ്മികള് ക്യാമറ ആപ്സ്സിന്റെ വ്യൂ ഫൈന്‍ഡറില് വെളള അല്ലെങ്കില് പര്‍പ്പിള് നിറത്തില് കാണിക്കും. ഇത് ഉപയോഗിച്ച് നിങ്ങള്‍ക്ക് റിമോട്ട് കണ്ട്രോള് ബാറ്ററി പ്രവര്‍ത്തിക്കുമോ ഇല്ലയോ എന്ന് മനസ്സിലാക്കാം.\nകാറിന്റെ വിന്‍ഡോ സ്‌ക്രീനില് റിയാലിറ്റി മാപ്പായി ഉപയോഗിക്കാം\nമഴ, മൂടല് മഞ്ഞ് എന്നിവയിലൂടെ നിങ്ങള് കാര് ഓട്ടിക്കുമ്പോള് ലക്ഷ്യസ്ഥാനത്ത് എത്താന് ബുദ്ധിമുട്ടായിരിക്കും. എന്നാല് ആപ്സ്സ് ഡൗണ്‍ലോഡ് ചെയ്താല് ഫോണ് ജിപിഎസ് മാപ്പായി പ്രവര്‍ത്തിക്കുകയും ലക്ഷ്യസ്ഥാനത്ത് എത്തിക്കുകയും ചെയ്യുന്നു.\nSmartphones are not restricted to just making calls or sending messages.


വിഭവം #9– നേന്ത്രക്കായ തൊലി – കടലപ്പരിപ്പ് തോരൻ\nതയ്യാറാക്കിയത് :ജയലക്ഷ്മി പി. എസ്\nനേന്ത്രക്കായ വറുത്തത് ഓണത്തിന് ഒഴിവാക്കാനാവാത്ത ഒരു വിഭവമാണ്. എന്നാൽ നേന്ത്രക്കായതൊലി നാം ഉപയോഗിക്കാറില്ല. ഇത്തവണ നമുക്ക് ചിലവ് കുറഞ്ഞതും പോഷകസമൃദ്ധവുമായ ഒരു വിഭവം ഉണ്ടാക്കിയാലോ….\nനേന്ത്രക്കായ തൊലി – കടലപ്പരിപ്പ് തോരൻ\nനേന്ത്രക്കായ തൊലി – 1/2 കിലോ\nകടലപ്പരിപ്പ് – 1/4 കപ്പ്\nചെറിയ ഉള്ളി-2എണ്ണം\nതേങ്ങ ചിരകിയത് – 1/8 കപ്പ്\nനേന്ത്രക്കായ തൊലി പൊടിയായി അരിഞ്ഞെടുക്കുക. കടലപ്പരിപ്പ് ഉപ്പ് ചേർത്ത് പ്രഷർ കുക്കറിൽ ഉടയാതെ വേവിച്ചെടുക്കുക. ചീനച്ചട്ടിയിൽ എണ്ണ ഒഴിച്ച് കടുക്, ഉഴുന്നുപരിപ്പ്, വറ്റൽമുളക് എന്നിവ വറുത്തു ചെറിയ ഉള്ളി അരിഞ്ഞത് ചേർക്കുക. അതിലേക്ക് നേന്ത്രക്കായ തൊലി ഇട്ട് ഉപ്പ്, മഞ്ഞൾപൊടി എന്നിവ ചേർത്ത് അടച്ചുവെച്ച് പത്ത് മിനിറ്റ് വേവിക്കുക. കടലപ്പരിപ്പ് ചേർത്ത് അഞ്ച് മിനിറ്റ് കൂടി വേവിക്കുക. തേങ്ങ, പച്ചമുളക് എന്നിവ മിക്സിയിൽ ചെറുതായി തിരിച്ച് തോരനിൽ ചേർത്ത് ഇളക്കുക. ഇഷ്ടമായോ?


മാപ്പുപറയില്ല; ആരോപണങ്ങൾ ശരിയെന്ന് തെളിയിച്ചാൽ സംഘടന പിരിച്ചുവിടും | Kalpatta\nകല്പറ്റ: വയനാട്ടിലെ ജനങ്ങളെ മാഫിയ എന്ന് വിളിച്ചിട്ടില്ലെന്നും ജനങ്ങളെ കവചമാക്കി വസ്തുതകൾ മറച്ചുവെച്ച് അവരെ തെരുവിലിറക്കിയവരെയാണ് വിമർശിച്ചതെന്നും പ്രകൃതിസംരക്ഷണസമിതി. നിയമനടപടികളെയും വിദേശഫണ്ടിനെയുംകുറിച്ച് അന്വേഷിക്കണമെന്ന ആവശ്യത്തെ സംഘടന സ്വാഗതം ചെയ്തു. ആരോപണങ്ങൾ ശരിയെന്ന് കണ്ടെത്തിയാൽ വയനാട് പ്രകൃതിസംരക്ഷണസമിതി പിരിച്ചുവിടുമെന്നും ഭാരവാഹികൾ പറഞ്ഞു.\nമണ്ണുമാന്തിയന്ത്രങ്ങൾക്കും തമിഴ്‌നാട്ടിൽനിന്നുള്ള ഓട്ടോറിക്ഷകൾക്കും സമരത്തിൽ പങ്കെടുക്കാൻ അനുമതി നൽകിയതാരാണെന്ന് വ്യക്തമാക്കണം. പ്ളെ സ്കൂൾകുട്ടികളെ സമരപ്പന്തലിൽ ഇരുത്താനും കുട്ടികളെ ടിപ്പറുകളിലും ട്രക്കുകളിലും കുത്തിനിറച്ച് സമരത്തിനിറക്കാനും അനുമതി നൽകിയത് ആരെന്നും നിയമനടപടികളിലൂടെ വ്യക്തമാകും.\nപ്രകൃതിസംരക്ഷണസമിതിയുടെ വിദേശഫണ്ട് മാത്രമല്ല, കേന്ദ്രസംസ്ഥാന സർക്കാരുകളുടെ വിവിധ വകുപ്പുകളുടെയും ഏജൻസികളുടെയും സാമ്പത്തികസഹായം കൈപ്പറ്റുന്നുണ്ടോ എന്നും അന്വേഷിക്കണം. സംഭാവനകളും അന്വേഷിക്കണം. സി.ബി.ഐ., ക്രൈംബ്രാഞ്ച്, പോലീസ് അന്വേഷണങ്ങളെല്ലാം സ്വാഗതാർഹമാണ്. സമിതിയുടെ കഴിഞ്ഞകാലപ്രവർത്തനം സുതാര്യമാണ്. രാത്രിയാത്രാനിരോധനം പിൻവലിക്കുന്നതുവരെ തുടരുമെന്നുപറഞ്ഞ് നടത്തിയസമരം നാഷണൽ ഹൈവേ പൂർണമായും അടച്ചാൽ മാത്രമേ പുനരാരംഭിക്കൂ എന്ന പ്രഖ്യാപനവും സ്വാഗതാർഹമാണ്.\nയോഗത്തിൽ എം. ഗംഗാധരൻ അധ്യക്ഷതവഹിച്ചു. തോമസ് അമ്പലവയൽ, എൻ. ബാദുഷ, ബാബു മൈലമ്പാടി, തച്ചമ്പത്ത് രാമകൃഷ്ണൻ, പി.എം. സുരേഷ്, ഗോപാലകൃഷ്ണൻ മൂലങ്കാവ്, സണ്ണി മരക്കടവ്, ജസ്റ്റിൻ വാഴവറ്റ, അജി കൊളോണിയ തുടങ്ങിയവർ സംസാരിച്ചു.\nപുല്പള്ളി: ഗവ. സ്കൂളിലെ താത്കാലിക അധ്യാപകൻ വിദ്യാർഥിയെ മർദിച്ച സംഭവത്തിൽ അധ്യാപകനെ ..\nസുരക്ഷിത ബാല്യത്തിനായി കൂട്ടയോട്ടം\nകേരള കോൺഗ്രസ് നേതൃസംഗമം 23-ന്\nകോൺഗ്രസ് പ്രതിഷേധ പ്രകടനം


ശരീരം തളർന്ന് കഴിയുന്ന മാതാവിനെ കാണാനാണ് കോടതി ഒരു ദിവസത്തെ ജാമ്യം അനുവദിച്ചത്.\n21 Oct, 2019 at 09:28 AM\nബംഗളൂരു സ്ഫോടന കേസിൽ പ്രതി ചേർക്കപ്പെട്ട് കര്‍ണാടകയില് തടവിലുള്ള സക്കരിയ മലപ്പുറം പരപ്പനങ്ങാടിയിലെ വീട്ടിലെത്തി. ശരീരം തളർന്ന് കഴിയുന്ന മാതാവിനെ കാണാനാണ് കോടതി ഒരു ദിവസത്തെ ജാമ്യം അനുവദിച്ചത്. മണിക്കൂറുകൾ മാത്രം നീണ്ട വികാരനിർഭരമായ ഒത്തുചേരലിന് ശേഷം രാത്രിയോടെ സക്കരിയ ജയിലിലേക്ക് മടങ്ങി.\nയു.എ.പി.എ. ചുമത്തപ്പെട്ട് പരപ്പന അഗ്രഹാര ജയിലിൽ കഴിയുന്ന സക്കരിയ ഇത് മൂന്നാം തവണയാണ് ജയിലിൽ നിന്ന് വീട്ടിലെത്തുന്നത്. മുമ്പൊരിക്കൽ സഹോദരൻ മുഹമ്മദ് ശരീഫിന്റെ വിവാഹത്തിൽ പങ്കെടുക്കാനും പിന്നീട് ഇതേ സഹോദരന്റെ മരണാനന്തര ചടങ്ങുകളിൽ പങ്കെടുക്കാനും. ശരീരം തളർന്നു കഴിയുന്ന ഉമ്മയെ കാണാൻ ഇന്നലെ സക്കരിയ വീണ്ടുമെത്തി. രാവിലെ എട്ട് മണിയോടെയാണ് സക്കരിയ പരപ്പനങ്ങാടി പുത്തൻപീടികയിലെ വീട്ടിലെത്തിയത്. ഏഴംഗ കർണാടക പൊലീസും പരപ്പനങ്ങാടി പൊലീസും സക്കരിയക്കൊപ്പമുണ്ടായിരുന്നു.\nഅസുഖബാധിതയായി കഴിയുന്ന ഉമ്മയെ കാണാൻ ഒരു ദിവസത്തെ ജാമ്യം വിചാരണക്കോടതി അനുവദിച്ചത് പ്രകാരമാണ് സക്കരിയക്ക് വീട്ടിലെത്തി ഉമ്മയെ കാണാൻ അവസരമുണ്ടായത്. നാട്ടിലെത്തി ഉമ്മയെ കണ്ട് മടങ്ങുന്നതുൾപ്പെടെയുള്ള ചെലവുകൾ കുടുംബം വഹിക്കണമെന്ന വ്യവസ്ഥയിലായിരുന്നു ജാമ്യം. മണിക്കൂറുകൾ മാത്രം നീണ്ട കണ്ടുമുട്ടൽ. വികാരഭരിതമായ കൂടിച്ചേരലിന് ശേഷം രാത്രിയോടെ സക്കരിയ കർണാടകയിലെ ജയിലിലേക്ക് മടങ്ങി.\nസക്കരിയ നിരപരാധിയാണെന്ന് നാട്ടുകാർക്കും വീട്ടുകാർക്കും ഉറച്ച ബോധ്യമുണ്ട്. ഇത് പ്രകാരം "ഫ്രീ സക്കരിയ" എന്ന പേരിൽ ആക്ഷൻ കൗൺസിൽ രൂപീകരിച്ച് പ്രവർത്തനം പുരോഗമിക്കുന്നുണ്ടെങ്കിലും വിചാരണ അനന്തമായി നീളുകയാണ്.


മാനന്തവാടി നഗരം സിസിടിവി കാമറ നിരീക്ഷണത്തിൽ : Deepika.com Nattu Visesham\nSaturday, July 20, 2019 12:10 AM IST\nമാനന്തവാടി: കുറ്റകൃത്യങ്ങൾ കുറയ്ക്കുകയെന്ന ലക്ഷ്യത്തോടെ പോലീസ് നഗരസഭയുടെയും ടെലി കമ്മ്യൂണിക്കേഷൻസ് വകുപ്പിന്‍റെയും സഹകരണത്തോടെ നഗരത്തിൽ സ്ഥാപിച്ച സിസിടിവി കാമറകളുടെ പ്രവർത്തനോദ്ഘാടനം ഒ.ആർ. കേളു എംഎൽഎ നിർവഹിച്ചു.\nപോലീസ് സ്റ്റേഷൻ പരിസരത്തു നടന്ന ചടങ്ങിൽ മുനിസിപ്പൽ ചെയർമാൻ വി.ആർ. പ്രവീജ് അധ്യക്ഷത വഹിച്ചു. സബ്കളക്ടർ എൻ.എസ്.കെ ഉമേഷ്, എഎസ്പി വൈഭവ് സക്സേന, എസ്എംഎസ് ഡിവൈഎസ്പി കെ.പി. കുബേരൻ, ടെലി കമ്മ്യൂണിക്കേഷൻ സിഐ ബാഹുലേയൻ, മാനന്തവാടി സ്റ്റേഷൻ ഹൗസ് ഓഫീസർ പി.കെ. മണി തുടങ്ങിയവർ പങ്കെടുത്തു.\nനഗരത്തിന്‍റെ വിവിധയിടങ്ങളിലായി 17 കാമറകളാണ് സ്ഥാപിച്ചത്. 360 ഡിഗ്രി ചുറ്റളവിൽ ദൃശ്യങ്ങൾ പകർത്താൻ കഴിയുന്നതും സൂം ഇൻ സംവിധാനം ഉള്ളതുമായ കാമറകളും ഇതിൽ ഉൾപ്പെടും. നഗരത്തിലെ എട്ടു പ്രധാന കേന്ദ്രങ്ങളിൽ എച്ച്ഡി നിലവാരത്തിൽ കളർ ചിത്രങ്ങൾ ലഭിക്കുന്ന വിധത്തിലാണ് കാമറകൾ സ്ഥാപിച്ചത്. തെളിമയോടെയുള്ള ദൃശ്യങ്ങൾ 24 മണിക്കൂറും കണ്‍ട്രോൾ റൂമിൽ ലഭിക്കും.\nകാമറകൾ സ്ഥാപിക്കുന്നതിനു കളക്ടടറുടെ റോഡ് സേഫ്റ്റി ഫണ്ടിൽനിന്നു എട്ടു ലക്ഷത്തോളം രൂപ ചെലവഴിച്ചു. ബാക്കി ചെലവു നഗരസഭയാണ് വഹിച്ചത്. ട്രാൻസ്മിറ്റർ, വൈ ഫൈ സംവിധാനങ്ങളിലൂടെയാണ് പോലീസ് കണ്‍ട്രോൾ റൂമിൽ നഗരക്കാഴ്ചകൾ എത്തുക. സ്വകാര്യ സംരംഭകരുടെ സഹകരണത്തോടെ നഗരത്തിൽ കൂടുതൽ സ്ഥലങ്ങളിൽ കാമറകൾ സ്ഥാപിക്കാനാണ് പോലീസ് നീക്കം.\nസാമൂഹികവിരുദ്ധ പ്രവർത്തനം, പൊതുസ്ഥലങ്ങളിലെ മദ്യപാനം, മാവോവാദി സാന്നിധ്യം, വാഹനങ്ങളുടെ നിയമലംഘനങ്ങൾ, രാത്രിയിലെ അസാന്മാർഗിക പ്രവർത്തനങ്ങൾ തുടങ്ങിയവ നിരീക്ഷിക്കാൻ കഴിയും. ഇത് കുറ്റകൃത്യങ്ങൾ ഗണ്യമായി കുറയ്ക്കാൻ സഹായകമാകുമെന്ന പ്രതീക്ഷയിലാണ് പോലീസ്.


പ്രാര്‍ത്ഥന ഒരു ശീലമാക്കു ശരീരത്തിനും മനസിനും ലഭിക്കുന്ന ഗുണങ്ങളേറെ – East Coast Daily Malayalam\nപ്രാര്‍ത്ഥന ഒരു ശീലമാക്കു ശരീരത്തിനും മനസിനും ലഭിക്കുന്ന ഗുണങ്ങളേറെ\nAug 3, 2020, 05:30 am IST\nഏത് മതസ്ഥരായാലും പ്രാര്‍ത്ഥിക്കാത്തവരായി ആരും നമുക്കിടയിൽ ഉണ്ടാകില്ല. കാര്യം സാധിക്കുന്നതിന് മാത്രമായി പ്രാര്‍ത്ഥിക്കുന്നവരും കുറവല്ല, എന്നിരുന്നാലും എല്ലാവരും കൈക്കൂപ്പി പ്രാര്‍ത്ഥിക്കുന്നവരാണ്. നമുക്ക് ചെയ്യാന് കഴിയുന്നതും, ശക്തിയുള്ളതുമായ ഒന്നാണ് പ്രാര്‍ത്ഥന.\nകുറച്ചുനേരം നമുക്കിഷ്ടപ്പെട്ട ദേവനെ കണ്ണടച്ച് മനസില് ധ്യാനിച്ചാല് എന്തെന്നില്ലാത്ത ഒരു ആത്മവിശ്വാസം നമ്മളില് കൈവരുന്ന തോന്നലുണ്ടാകും.\nനമ്മള് പ്രാര്‍ത്ഥിച്ചിട്ടും ഈശ്വരന് നമ്മുടെ ആവശ്യങ്ങള് സാധിച്ചു തരുന്നില്ലെങ്കില് നാം ഈശ്വരനെ നിന്ദിക്കരുത്.\nകാരണം നമ്മുടെ നന്മയ്ക്ക് വേണ്ടിയാണ് ഈശ്വരന് അങ്ങനെ ചെയ്യുന്നത്. ആഗ്രഹിച്ച കാര്യം നടന്നില്ലെങ്കിലും പിന്നീടത് ഗുണകരമായി ഭവിക്കും. നമ്മളിലുള്ള ശക്തിയെ വളര്‍ത്തിയെടുക്കുകയാണ് പ്രാര്‍ത്ഥനയിലൂടെ നമ്മള് ചെയ്യുന്നത്.\n*രോഗം വന്നിട്ട് മാറാതെ, വളരക്കാലം രോഗാവസ്ഥയിലിരിക്കുന്നവര് മനംനൊന്ത് ഈശ്വരനെ ഭജിക്കുക. മനസ്സ് പതുക്കെ പതുക്കെ ശാന്തമാവുകയും ഈശ്വര ചൈതന്യം നമ്മിലേക്ക് പ്രവഹിക്കുകയും ചെയ്യും.\n*മാനസികമായ സംഘര്‍ഷം അനുഭവിക്കുന്നവര്‍ക്ക് പ്രാര്‍ത്ഥന നല്ല ഒരു മരുന്നാണ്. അങ്ങനെ പ്രാര്‍ത്ഥന എന്ന ഔഷധസേവയിലൂടെ രോഗാവസ്ഥയെ തരണം ചെയ്യാന് സാധിക്കും.\n*ഈശ്വരവിശ്വാസിയെന്ന് അഭിനയിക്കുന്നവര് അറിയുന്നില്ല, അവരുടെ കപടഭക്തി നാശത്തിലേക്കുള്ള വഴിയാണെന്ന്. ജന്മം കൊണ്ടല്ല കര്‍മ്മം കൊണ്ടാണ് നമ്മള് നന്നാവേണ്ടത്.\n*നല്ല കര്‍മ്മങ്ങള് ചെയ്ത് ഈശ്വരകടാക്ഷം അനുഭവിക്കുക. നമ്മുടെ ഓരോരുത്തരുടേയും ഉള്ളിലുള്ള ‘ഞാനെന്ന ഭാവത്തെ’ ഉപേക്ഷിച്ച് എല്ലാം ഈശ്വരനിലര്‍പ്പിക്കുന്ന പ്രാര്‍ത്ഥനയാണ് ശ്രേഷ്ഠം.\n*ഞാന് എന്റേത് എന്ന ചിന്ത ഈശ്വരാനുഗ്രഹത്തിന് തടസ്സമാണ്. ജീവിതത്തില് പ്രശസ്തി, നേട്ടം, വിജയം, പരാജയം, ദുരന്തം ഇവയെല്ലാം നമ്മുടെ കര്‍മ്മഫലം കൊണ്ട് സംഭവിക്കുന്നതാണ്.\n*സത്യസന്ധമായി ജീവിക്കുന്നവര് ഈശ്വരനെ ഒരു ദിവസം പ്രാര്‍ത്ഥിച്ചില്ലെങ്കിലും അവരുടെ സല്‍ക്കര്‍മ്മങ്ങളുടെ ഫലം അവര്‍ക്ക് ലഭിക്കും. ചിലര് ചോദിക്കാറുണ്ട്. ‘ദൈവം ഉണ്ടോ? ഉണ്ടെങ്കില് നേരിട്ട് കാണണം.’ നമ്മള് ഈശ്വരനെ തേടി നടക്കണ്ട.\n*ഈശ്വരന് നമ്മുടെ ഓരോരുത്തരുടേയും ഹൃദയമാകുന്ന കോവിലില് വസിക്കുന്നുണ്ട്. അത് മനസ്സിലാക്കാതെ ഈശ്വരനെത്തേടി നടക്കുന്നവന് മൂഢനാണ്.\n*മറ്റുള്ളവരോട് വിനയത്തോടെ പെരുമാറുക, താഴ്മയോടെ ജീവിക്കുക ഇങ്ങനെയെല്ലാം ജീവിച്ചാല് ആപത്ത് നമ്മളില്‍നിന്നും താനേ ഒഴിഞ്ഞുപോകും. ദൈവത്തിന്റെ മടിയില് നമ്മള് സുരക്ഷിതരാണെന്ന വിശ്വാസം ഉണ്ടായാല് മതി, ജീവിത വിജയപഥത്തില് മുന്നേറുവാന്.\n*ദുഃഖ, ദുരിതമോചനത്തിന് ഈശ്വര വിശ്വാസം തന്നെ ശരണം. അത് നേടണമെങ്കില് മനസ്സുനിറയെ ഭക്തിയും സമര്‍പ്പണ മനോഭാവവും വിശ്വാസവും വേണം. ആയതിനാല് ജീവിച്ചിരിക്കുന്ന ഓരോ നിമിഷവും ഈശ്വരചിന്തയോടെ കര്‍മ്മങ്ങള് ചെയ്യുക. എല്ലാം ഈശ്വരന്റേതാണ് എന്ന ചിന്ത മനസ്സില് ഉറപ്പിക്കുക.\n*അശ്രാന്ത പരിശ്രമത്തിലൂടെയും പിഴവുകളില്ലാത്ത ജീവിത രീതികളിലൂടെയും ഈശ്വരനെ നമുക്ക് ”അകക്കണ്ണാല്” കാണാന് സാധിക്കും.\n*ദൈവം ഉണ്ട് എന്ന് നാം വിശ്വസിച്ചാല് ഉണ്ട് ദൈവം ഇല്ല എന്ന് നാം വിശ്വസിച്ചാല് ഇല്ല.” നമ്മുടെ വിശ്വാസമാണ് ഇവിടെ പ്രധാനം. നമ്മളെ എല്ലായ്‌പ്പോഴും മുന്നോട്ട് നയിക്കുന്നതും ഈ വിശ്വാസം തന്നെയാണ്.\nspirituality devotional praying PEACE MIND\nപേരിനും പ്രശസ്തിക്കും വേണ്ടി ഒന്നും ചെയ്യാറില്ലെന്ന് സുരേഷ് ഗോപി\nകൊറോണവൈറസിന് സാധാരണ ജലത്തില് നിലനില്‍പ് സാധ്യമല്ലെന്ന് പഠനറിപ്പോർട്ട്


വിദ്യാഭ്യാസ രംഗത്ത് നവമാറ്റങ്ങളുടെ രണ്ടാം വര്‍ഷം – Prof.C.Raveendranath\nHomepage > Blog > in news > വിദ്യാഭ്യാസ രംഗത്ത് നവമാറ്റങ്ങളുടെ രണ്ടാം വര്‍ഷം\nComments വിദ്യാഭ്യാസ രംഗത്ത് നവമാറ്റങ്ങളുടെ രണ്ടാം വര്‍ഷം Comments\nസംസ്ഥാനത്ത് രണ്ടു വര്‍ഷത്തിനിടയില് വലിയ മാറ്റങ്ങള്‍ക്കാണ് വിദ്യാഭ്യാസ മേഖല സാക്ഷിയായത്. പൊതുവിദ്യാഭ്യാസ സംരക്ഷണ യജ്ഞത്തിന്‍റെ ഭാഗമായി വകുപ്പ് തലത്തിലും ജനകീയ ഇടപെടലുകളിലൂടെയും നടന്ന പ്രവര്‍ത്തനങ്ങള് പൊതുവിദ്യാഭ്യാസ മേഖലയുടെ മുഖച്ഛായ മാറ്റി. പതിവിലധികം കുട്ടികളാണ് കഴിഞ്ഞ രണ്ടുവര്‍ഷത്തിനുള്ളില് പൊതുവിദ്യാഭ്യാസ രംഗത്ത് അധ്യയനത്തിനായി എത്തിയത്. സ്വാശ്രയ-അണ് എയ്ഡഡ് വിദ്യാഭ്യാസ സ്ഥാപനങ്ങളുടെ പ്രവര്‍ത്തനങ്ങള്‍യ്ക്കിടയില് മാറ്റത്തിനായി കാത്തിരുന്ന പൊതുവിദ്യാഭ്യാസരംഗം സടകുടഞ്ഞ് ഉണരുന്ന കാഴ്ചയാണ് േരണ്ടുവര്‍ഷത്തിനുള്ളില് കണ്ടത്. പ്രൈമറി ക്ലാസുമുതല് പ്ലസ് വണ് വരെയുള്ള പ്രവേശനത്തില് വലിയ വര്‍ധനയുണ്ടായി. അണ് എയ്ഡഡ്, സ്വാശ്രയ സ്കൂളുകള്‍വിട്ട് സര്‍ക്കാര് – എയ്ഡഡ് സ്കൂളുകളിലേക്ക് വിദ്യാര്‍ഥികള് എത്തുന്ന അനുഭവമുണ്ടായി. വിദ്യാഭ്യാസ മേഖലയില് ഭാവനാപൂര്‍ണവും സമൂലവുമായ ഇടപെടലുകള്‍ക്ക് തയാറായ ഒരു മന്ത്രിയുടേയും അതിന് തുണയേകിയ ഉദ്യോഗസ്ഥരുടേയും പ്രവര്‍ത്തനങ്ങളാണ് പൊതുവിദ്യാഭ്യാസമേഖലയ്ക്ക് ഇപ്പോഴുണ്ടായ ഉണര്‍വിന് ആധാരമായത്. പൊതുവിദ്യാലയങ്ങളെ മികവിന്‍റെ കേന്ദ്രങ്ങളാക്കുക എന്ന ലക്ഷ്യത്തോടെ സംസ്ഥാന സര്‍ക്കാര് ആവിഷ്കരിച്ച പദ്ധതിയുടെ വിജയമായിരുന്നു രണ്ടുവര്‍ഷമായി നാം കണ്ടത്. പശ്ചാത്തല സൗകര്യ വികസനം, കെട്ടിട നവീകരണം തുടങ്ങിയ മേഖലയ്ക്കായിരുന്നു സര്‍ക്കാര് ഊന്നല് നല്‍കിയത്. ഇതിന്‍റെ ഭാഗമായി ജില്ലയില് 13 സ്കൂളുകള്‍ക്ക് അഞ്ചുകോടി രൂപ വീതവും 17 സ്കൂളുകള്‍ക്ക് മൂന്നുകോടി രൂപ വീതവും അനുവദിച്ചു. കൃത്യമായ മാസ്റ്റര് പ്ലാനിന്‍റെ അടിസ്ഥാനത്തില് അന്തര്‍ദേശീയ നിലവാരത്തിലേക്ക് വിദ്യാലയങ്ങളെ ഉയര്‍ത്തുകയാണ് ഈ ഇടപെടലിന്‍റെ ലക്ഷ്യം. കുട്ടികളില് പരിസ്ഥിതി അവബോധമുണ്ടാക്കുക എന്ന ലക്ഷ്യത്തോടെയാണ് എല്ലാ സ്കൂളുകളിലും ജൈവ വൈവിധ്യ പാര്‍ക്ക് എന്ന ആശയത്തിനു രൂപം നല്‍കിയത്. ഇതിനായി സര്‍വശിക്ഷാ അഭിയാന് വഴി 36 സ്കൂളുകള്‍ക്ക് 18,800 രൂപ വീതവും പൊതുവിദ്യാഭ്യാസ ഡയറക്ടര്‍മാര് വഴി 107 സ്കൂളുകള്‍ക്കു 10,000 രൂപ വീതവും അനുവദിച്ചു. ജില്ലയിലെ മുഴുവന് വിദ്യാലയങ്ങളിലും ജൈവവൈവിധ്യ പാര്‍ക്ക് നിര്‍മാണം പൂര്‍ത്തിയായി.\nലാബ്, ലൈബ്രറി സൗകര്യങ്ങള് മെച്ചപ്പെടുത്തുന്നതിനായി ജില്ലയിലെ എല്ലാ സര്‍ക്കാര് ഹൈസ്കൂളുകള്‍ക്കും രാഷ്ട്രീയ മാധ്യമിക് ശിക്ഷാ അഭിയാന് അഥവാ ആര്‍എംഎസ്എയുടെ ഭാഗമായി 10,000 രൂപ വീതം അനുവദിച്ചു. ക്ലാസ് റൂമുകള് ഹൈടെക്കാക്കി മാറ്റുന്നതിന്‍റെ ഭാഗമായി ജില്ലയിലെ 442 സ്കൂളുകളിലെ 3902 ക്ലാസ് മുറികളില് 3184 എണ്ണം ഹൈടെക്ക് ആക്കി മാറ്റി. രക്ഷാകര്‍തൃ വിദ്യാഭ്യാസത്തിന്‍റെ ഭാഗമായി ബിആര്‍സിയുടെ നേതൃത്വത്തില് പ്രത്യേക ക്ലാസുകളും സംഘടിപ്പിച്ചു. തൃശൂര് ജില്ലാ വിദ്യാഭ്യാസ പരിശീലന കേന്ദ്രത്തിന്‍റെ ആഭിമുഖ്യത്തിലും വലിയ ഇടപെടലുകളുണ്ടായി. പട്ടിക വര്‍ഗ വിഭാഗത്തിലെ കുട്ടികള്‍ക്കായി പൊലിക പദ്ധതിയുടെ ഭാഗമായി സഹവാസ ക്യാമ്പുകള്, തൊഴില് പരിശീലനം, പഠനയാത്രകള്, ലൈബ്രറി അധ്യാപക പരിശീലന കേന്ദ്രത്തിലെ അധ്യാപകര്‍ക്കായി അഭിനവം റസിഡന്‍ഷ്യല് ശില്‍പശാല, ശ്രദ്ധ കൈപ്പുസ്തക നിര്‍മാണം, നാഷണല് അച്ചീവ്മെന്‍റ് സര്‍വേയ്ക്കുള്ള മുന്നൊരുക്കങ്ങള്, പ്രീ പ്രൈമറി അധ്യാപകര്‍ക്ക് കരിക്കുലം പരിശീലനം, ടിടിഐകളിലെ അക്കാദമിക് കലണ്ടര് രൂപീകരണം, സെമസ്റ്റര് വിലയിരുത്തല്, ചോദ്യപേപ്പര് തയാറാക്കല് തുടങ്ങി നിരവധി പ്രവര്‍ത്തനങ്ങളാണ് ഡയറ്റ് നടത്തിയത്. സര്‍വശിക്ഷാ അഭിയാന്‍റെ ആഭിമുഖ്യത്തില് ജില്ലയിലെ 715 സ്കൂളുകളിലെ 1,2 ക്ലാസുകളിലെ മുഴുവന് ഡിവിഷനുകളുമാണ് ലൈബ്രറി ഒരുക്കിയത്. മാതൃഭാഷാശേഷി വര്‍ധിപ്പിക്കുന്ന മലയാളത്തിളക്കം, ഗണിതശേഷി കൂട്ടുന്ന ഗണിതവിജയം, ഭിന്നശേഷിയുള്ള കുട്ടികളുടെ സമഗ്രവികസനം ലക്ഷ്യമിടുന്ന ഐഇഡിസി തുങ്ങിയ പദ്ധതികളിലൂടെ എസ്എസ്എയും വലിയ ഇടപെടലാണ് നടത്തുന്നത്. പഠന സാമഗ്രികളുടെ നിര്‍മാണ ശില്പശാല, കോര്‍ണര് പിടിഎ, പ്രതിഭാകേന്ദ്രം തുടങ്ങിയ പദ്ധതികളും നടപ്പാക്കി കഴിഞ്ഞു.\nവിദ്യാലയങ്ങളിലെ ജൈവവൈവിധ്യ പാര്‍ക്കില്‍നിന്നു തെരഞ്ഞെടുത്ത മികച്ച മൂന്ന് പാര്‍ക്കുകള്‍ക്ക് പുരസ്കാരം നല്‍കാനും ഉദ്ദേശിക്കുന്നുണ്ട്. ചാലക്കുടി ഗവ. വിഎച്ച്എസ്എസില് ഐഡിയല് ലാബ് നിര്‍മാണത്തിനനുവദിച്ച 50 ലക്ഷം രൂപ ഉടന് വിനിയോഗിക്കാനുളള ഒരുക്കത്തിലാണ്. ഇങ്ങനെ വിദ്യാഭ്യാസ മേഖലയില് നവോേډഷത്തിന്‍റെ നാളുകളാണ് നമ്മെ കാത്തിരിക്കുന്നത്.\nTags Tags: education, revolution, നവമാറ്റങ്ങൾ, മന്ത്രി പ്രൊഫ.സി രവീന്ദ്രനാഥ്, രണ്ടാംവര്‍ഷം, വിദ്യാഭ്യാസരംഗം\nPrev Previous post: പൊതുവിദ്യാലയങ്ങൾ ഉയിർത്തെഴുന്നേൽക്കുന്നതിന് പിന്നിൽ\nNext Next post: സൌജന്യ കൈത്തറി യൂണിഫോമിന്റെയും പാഠപുസ്തകങ്ങളുടെയും വിതരണം


പീലിമോൾക്ക് ബർത്ത്ഡേയ്.. സർപ്രൈസ് കേക്കും സമ്മാനങ്ങളുമായി എല്ലാവരെയും ഞെട്ടിച്ച് സാക്ഷാൽ മമ്മൂട്ടി | Mammootty\nSep 12, 2020, 02:54 PM IST\nതന്റെ ജന്മദിനത്തിൽ 'കരഞ്ഞു വാശി പിടിച്ച ' കുസൃതികുടുക്കയെ മലയാളത്തിന്റെ വല്യേട്ടൻ നെഞ്ചോടു ചേർക്കുന്ന രംഗങ്ങൾക്കാണ് എല്ലാവരും സാക്ഷി ആയത്.\nമമ്മൂട്ടി | Photo: facebook.com/Mammootty\nപെരിന്തൽമണ്ണ : മെഗാസ്റ്റാർ മമ്മൂട്ടിയുടെ ജന്മദിനത്തിൽ പങ്കെടുക്കാൻ പറ്റിയില്ലെന്നു പറഞ്ഞു വാവിട്ട് കരഞ്ഞു സോഷ്യൽ മീഡിയയിൽ തരങ്കമായ പീലിമോൾ ഇന്ന് ശരിക്കും ഞെട്ടി. പീലിമോൾ മാത്രം അല്ല, ശരിക്കും പെരിന്തൽമണ്ണ, തിരൂർക്കാട് മുഴുവൻ ഞെട്ടി.അഞ്ചാം പിറന്നാളിന് കേക്ക് മുറിക്കാൻ തുടങ്ങുന്ന അതേ നേരത്തു തന്നെ, ഇതാ വരുന്നു കൊച്ചിയിൽ നിന്നും രണ്ട് പേർ. കയ്യിൽ ഒരു കിടിലൻ കേക്ക്, പുത്തനുടുപ്പും സമ്മാനങ്ങളും !! എന്താണ് സംഭവിക്കുന്നതെന്നു മനസ്സിലാകാതെ പകച്ചു നിന്ന വീട്ടുകാർ കേക്കിൽ എഴുതിയ വാക്കുകൾ കണ്ട് ശരിക്കും ഞെട്ടി. "ഹാപ്പി ബർത്ത്ഡേയ് പീലിമോൾ , വിത്ത് ലവ് മമ്മൂട്ടി ".\nതന്റെ ജന്മദിനത്തിൽ "കരഞ്ഞു വാശി പിടിച്ച " കുസൃതികുടുക്കയെ മലയാളത്തിന്റെ വല്യേട്ടൻ നെഞ്ചോടു ചേർക്കുന്ന രംഗങ്ങൾക്കാണ് എല്ലാവരും സാക്ഷി ആയത്. വീട്ടുകാർ തയ്യാറാക്കി വച്ച കേക്ക് പിതാവ് ഹമീദ് തന്നെ മാറ്റി വച്ച്, മമ്മുക്ക സമ്മാനിച്ച കേക്ക്തന്നെ മുറിച്ചു ആഘോഷിക്കുന്ന രംഗങ്ങൾക്കാണ് പിന്നെ ഏവരും സാക്ഷി ആയത്.അപ്പോഴേക്കും ദേ വരുന്നു സാക്ഷാൽ മെഗാസ്റ്ററിന്റ വീഡിയോ കോൾ. മമ്മുക്കയെ കണ്ടതും പീലി നാണം കുണുങ്ങി. കൊച്ചിയിലെ യുവ ഫാഷൻ ഡിസൈനാറായ ബെൻ ജോൺസൺ പ്രത്യേകം നെയ്തെടുത്ത മനോഹരമായ ഉടുപ്പും അദ്ദേഹം കൊടുത്തു വിട്ടിരുന്നു.\nഅങ്കമാലി ചമ്പന്നൂർ സ്വദേശികളായ ജോസ് പോളും ബിജു പൗലോസും ആണ് മമ്മൂട്ടിയുടെ സമ്മാനങ്ങളുമായി പെരിന്തൽമണ്ണയിൽ എത്തിയത് എത്തിയത്. കഴിഞ്ഞ സെപ്റ്റംബർ7ന് ആയിരുന്നു മമ്മൂട്ടിയുടെ ജന്മദിനം. മാതാപിതാക്കൾ ജോലി കഴിഞ്ഞു വരുമ്പോൾ അവർ മമ്മൂട്ടിയുടെ ജന്മദിന ആഘോഷത്തിന് പോയതാണ് എന്ന് കരുതിയാണ് പീലി എന്ന് വിളിക്കുന്ന ദുആ കരഞ്ഞു വഴക്കുണ്ടാക്കിയത്. ആ വീഡിയോ ശ്രദ്ധയിൽ പെട്ട മമ്മൂട്ടിയാകട്ടെ അതു സോഷ്യൽ മീഡിയയിൽ പങ്കു വക്കുകയും ചെയ്തു. ഇതോടെ ദുവ താരം ആയി. ഹമീദ് സജ്ല ദാമ്പതികളുടെ ഏക മകൾ ആണ് ദുആ എന്ന പീലി\nContent Highlights : Mammootty Birthday Surprise For Fan kid Peeli\nമെഗാതാരത്തിന് 'മെഗാ ആശംസകളുമായി' ചലച്ചിത്ര-സാംസ്കാരിക-രാഷ്ട്രീയ ലോകം!


ഉത്തര കൊറിയ വീണ്ടും മിസൈല് പരീക്ഷണം നടത്തി | General Arabia Newspaper Malayalam\nഉത്തര കൊറിയ വീണ്ടും മിസൈല് പരീക്ഷണം നടത്തി\nഅമേരിക്കയുടേയും മറ്റു ലോക രാഷ്ട്രങ്ങളുടേയും എതിര്‍പ്പുകളെ അവഗണിച്ച് ഉത്തര കൊറിയ വീണ്ടും ഭൂഖണ്ഡാന്തര മിസൈല് പരീക്ഷണം നടത്തി. കഴിഞ്ഞ രണ്ടു മാസത്തിനുള്ളില് നടത്തുന്ന രണ്ടാം പരീക്ഷണമാണിത്.\nജപ്പാന്റെ പ്രത്യേക സാമ്പത്തിക മേഖലയുടെ അധീനതയിലുള്ള കടലിലാണ് മിസൈല് പതിച്ചത്. ഉത്തര കൊറിയ ഭീകരവാദം സ്‌പോണ്‍സര് ചെയ്യുന്ന രാജ്യമായി യുഎസ് പ്രഖ്യാപിച്ചതിനു പിന്നാലെ ഇതിനു മറുപടിയായാണ് മിസൈല് പരീക്ഷണം നടത്തിയത്.\nആയിരം കിലോമീറ്റര് താണ്ടിയാണ് ഉത്തര കൊറിയയുടെ മിസൈല് ജപ്പാന്റെ അധീനതയിലുള്ള കടലില് പതിച്ചത്\nസെപ്തംബറിലും ജപ്പാനു മുകളിലൂടെ ഉത്തര കൊറിയയുടെ മിസൈല് പാഞ്ഞിരുന്നു. പതിനായിരം കിലോമീറ്റര് പ്രഹര ശേഷി ഉള്ളതാണ് ഈ മിസൈലെന്നും യുഎസിലെ എല്ലാ നഗരങ്ങളേയും തകര്‍ക്കാന് ഇതിനു കഴിയുമെന്നും ഉത്തര കൊറിയ അവകാശപ്പെടുന്നു. എന്നാല്,. 4000 കിലോമീറ്റര് പ്രഹര ശേഷിയുള്ളതാണ് മിസൈലെന്ന് ചില ജപ്പാനിസ് ടെലിവിഷന് ചാനലുകള് പറയുന്നു.\nഉത്തര കൊറിയ പ്രകോപനം തുടരുന്ന പശ്ചാത്തലത്തില് യുഎന് അടിയന്തര സുരക്ഷാ കൗണ്‍സില് യോഗം ചേരുമെന്ന് യുഎസ് അറിയിച്ചു. ഉത്തര കൊറിയയ്‌ക്കെതിരെ യുദ്ധജാഗ്രത പുലര്‍ത്താന് സൈന്യത്തിന് യുഎസ് പ്രസിഡന്റ് ഡൊണാള്‍ഡ് ട്രംപ് നിര്‍ദ്ദേശം നല്‍കി.\nTags : North Korea ICBM


കുട്ടപ്പൻ ഒരു ആവറേജ് മലയാളി ടീവി പ്രേക്ഷകനാണ്..!\nആവറേജ് എന്ന് പറഞ്ഞത് ടിയാന് ജന-അപ്രിയ-പരിപാടികളിൽ ഉള്ള നോട്ടക്കുറവു കൊണ്ടാണ് (ടെലിവിഷൻ ക്വോഷ്യന്റ്: ടി.ക്യൂ < 6)\nഭാര്യ വീട്ടിലില്ലാത്ത തക്കം നോക്കി റിമോട്ട് എടുത്തതാണ് കുട്ടപ്പൻ.അവളൊണ്ടേൽ ടി.വി യിൽ മെഗാ ഉള്ളിടത്തോളം റിമോട്ട് കിട്ടില്ലെന്നു കുട്ടപ്പനറിയാം..!\nഎന്ന ഗർജ്ജനത്തിലേ രാത്രി ഭക്ഷണം കിട്ടൂ..!\nസ്വസ്ഥമായി കിടന്നും,ഇരുന്നും,നിന്നും ടി.വീ കണ്ടുകളയാം എന്നായിരുന്നു തീരുമാനം..\nഫോർഗ്രൌൻഡിൽ ലേറ്റസ്റ്റ് ഫാഷൻ വളകൾ..!\nബാക്ഗ്രൌൻഡിൽ അതിനൊത്ത സാരി..!\nവിഷയം 'എന്റെ പാചാകാന്വേഷണ പരീക്ഷണങ്ങൾ'..!\nകൈകൾ പൊക്കി ..'എസ്കേപ്പ്'..!\n'ങാ തോമാച്ചാ എന്തുണ്ട് വിഷേഷങ്ങൾ?'\nതോമാച്ചൻ ഉത്തരം പറയാൻ നാക്കെടുക്കും മുൻപ് 'ങാ വർഗീസേ എന്തുണ്ട് ?'\nപ്രേക്ഷക സമ്പർക്ക പരിപാടി..(തോമാച്ചൻ പറഞ്ഞ പുളിച്ച തെറി എഡിറ്റഡ്)!\nപൊതു ജനം കഴുതകൾ എന്നു പറയുന്നത് വെറുതെയല്ല..!\n'ഗോപലൻ സാർ എന്റു ചെയ്യുന്നു?'സർവാഭരണ വിഭൂഷിതയിൽ നിന്നും കിളിമൊഴി\n'ഞാൻ ഷിപ്പിലാണ് (പ്രാഥമിക കർമം എന്നായിരിക്കാം വ്യംഗ്യം)' എന്ന മറുപടി ടെലഫോൺ വഴി..!\nപിന്നെ ഇഷ്ടഗാനം ചോദിച്ചിട്ട് പറഞ്ഞതില്ലാതെ വരുമ്പോൾ ജാള്യതയില്ലതെ 'അയ്യൂ, അതില്ല വേരെ പരയൂ' എന്നും അവസാനം 'ജനിച്ചതാർക്കു വേണ്ടീ...' എന്ന പാട്ടും സമർപ്പിച്ച് 'സന്തോഷമായോ ഗോപാലൻ സാർ..?' എന്നു ചോദിയ്ക്കുന്ന നിങ്ങളുടെ മാത്രം ചോയിസ്..!\nകുട്ടപ്പന്റ് ചോയിസ് പോയി..!\n'ഒരു ക്ലൂ തരാമോ..?തരില്ലേ..?'\nപരിപാടി, 'കാട്ടുമാക്കാൻ ഫാഷൻസ് ഫാമിലി 'കിസ്സ്' പ്രോഗ്രാം'\nഅഞ്ചാറ് മുടിയും വലിച്ച് പറിച്ച് കുട്ടപ്പൻ എഴുന്നേറ്റു..!\nകുട്ടപ്പനെ പോലീസ് അറസ്റ്റ് ചെയ്തു..!!\nജയിലിൽ കിടക്കുമ്പൊഴും താൻ ആരെയാണ് കൊന്നതെന്ന് കുട്ടപ്പന് അജ്ഞാതം..\nപിറ്റേന്നു രവിലെ ഏതോ പോലീസുകാരൻ കുട്ടപ്പന് അന്നത്തെ പത്രം കൊടുത്തു..\n"റോഡരികിലൂടെ നടന്നു പോയ യുവാവിനെ പൂർവ വൈരാഗ്യത്തിന്റെ പേരിൽ ടെലിവിഷൻ കൊണ്ട് തലയ്ക്കെറിഞ്ഞ് കൊന്ന കുറ്റത്തിന് കുട്ടപ്പൻ എന്ന ആൾ അറസ്റ്റിൽ...! "\n(പിൻ കുറിപ്പ്: സമർപ്പണം-->മലയാളം ചാനൽ കോപ്രായങ്ങളിൽ മനം നൊന്ത് അന്തവും കുന്തവും അറിയാതെ വീർപ്പടക്കി കഴിയുന്ന ഒത്തിരി പ്രേക്ഷക വൃന്തങ്ങൾക്ക്..!)\nPosted by Varnameghangal @ 2:12 PM\nഎന്തായാലും മലയാളം ചാനലുകൾ ഇവിടെ ഇതുവരെ കടന്നാക്രമണം നടത്തിയിട്ടില്ല. പക്ഷേ, അതെങ്കിലും ഇവിടെ ഉണ്ടായിരുന്നെങ്കിൽ എന്നോർത്തുപോകും പലപ്പോഴും...\nഇതിന്റെ ഒരു മറുവശം എന്താണെന്നു ചോദിച്ചാൽ, മക്കളെല്ലാവരും വിദേശത്തോ കേരളത്തിനു പുറത്തോ ആയിട്ടുള്ള അച്ഛനമ്മമാർക്ക് ഒരു കൂട്ടല്ലേ ഈ സ്ത്രീയും, സ്ത്രീജന്മവും പുണ്യജന്മവുമെല്ലാം..\nഅവിടെയും വർണ്ണ്യത്തിലാശങ്ക തന്നെ....\nഅവതരണം പതിവുപോലെ നന്നായിരിക്കുന്നു എന്ന് പ്രത്യേകം പറയേണ്ടല്ലോ.... അല്ലേൽ പറഞ്ഞേക്കാമല്ലേ..\nCould put the article title in the HTML title also. That is couple of clicks less when I link it. Also, this is the default behaviour in rest of the blogs.\nഈ പരിപാടിയെല്ലാം വളരെഭംഗിയായി ആസ്വദിക്കാൻ ഒരെളുപ്പവഴിയുണ്ട്:\nഇന്ത്യാ സമയം5മനിക്ക് ഏഭ്യാനെറ്റിൽ വാൽക്കണ്ണാടി എന്നൊരു പരിപാടിയുണ്ട്. 10 മിനുറ്റ് അതു കാണുക പ്രത്യേകിച്ച് കൊച്ചമ്മ മത്സരങ്ങൾ, റ്റെലി ക്വിസ്സ് മുതലായവ. ശേഷം ഏതു ചാനൽ എടുത്താലും ആസ്വദിക്കാം. അനന്തം അജ്ഞാതം കാണുമ്പോ ഡാൻസിങ് വൂളി മാസ്റ്റേർസ് വായിച്ച പ്രതീതി. സ്ത്രീയുടെ ജ്വാല കാണുംപോ പഥേർ പഞ്ജലി കണ്ടപോലെ. ഈ റ്റെക്നിക്കിനു ക്രെഡിറ്റ് പഴയൊരു റഷ്യൻ പ്രസിദ്ധീകരണമായ ആപേക്ഷിക സിദ്ധാന്തമെന്നാൽ എന്ത് എന്ന പുസ്തകത്തിന്.\n(ഞാൻ സ്ഥിരമായി കണ്ടിരുന്ന ഒരേയൊരു പരിപാടി. ഡോ. സെൻബാസ്റ്റിഅൻ പോൾ എം പി യുടെ മാധ്യമ വിചാരം -കൈരളിയിൽ. പത്രങ്ങളെ അത്രക്കിഷ്ടമായതുകൊണ്ടല്ല, മൂപ്പരുടെ മലയാളം അത്രക്കു സുന്ദരമായതുകൊണ്ട്.)\nജയിലിലായതു നന്നായി. അല്ലെങ്കില് ഭാര്യ വരുമ്പോള് കുട്ടപ്പന് ജ്വാലയായേനെ!\nആ ‘സമറ്പ്പണം‘ എന്നെ പോലെയുള്ളവറ്ക്കാണ്..\nകോമഡി റ്റൈമും സീരിയലും ഇഷ്ടമില്ലാത്തവര്‍ക്ക്.\n(കടപ്പാട്: sunlight പരസ്യവാചകം)\nമലയാളം ചാനല് മടുത്തപ്പോള് അറബി ചാനല് കാണാമെന്ന് വെച്ചപ്പോള് അവിടെ നാന്‍സി അജ്രമും എലിസ്സായും ഒരുക്കുന്ന മൂടുകുലുക്കി പട.\nവക്കാരി-->അൺസഹിക്കബിൾ പരിപാടികൾ കണ്ട് ഞാനും പലപ്പൊഴും ടിവി തല്ലിപ്പൊട്ടിച്ചാലോ എന്ന് ആലോചിച്ചിട്ടുണ്ട്..\nപക്ഷെ, അതിന്റെ വില,കുട്ടപ്പന്റെ അനുഭവം..ഒക്കെ വിലക്കി..!\nദേവ-->മറ്റുള്ള ബ്ലൊഗുകളിലെ താങ്കളുടെ കമന്റ്സ് സ്ഥിരമായി വായിക്കാറുണ്ട്..!കലക്കുന്നുണ്ട്..!\nഇബ്രു-->ടിവിയെന്തായാലും ചനൽ നന്നായാൽ മതി എന്ന് പണ്ടാരോ പരഞ്ഞിട്ടുണ്ട്..!\nഒരു ദിവസം തരികിടക്കാരൻ ശംഖുമുഖം ബീച്ചിൽ തരികിടകൾ നടത്തുകയായിരുന്നു. ഒരു കത്തിയുമായി നടന്ന് ആൾക്കാരെ വിരട്ടുന്നു, ഷൂട്ട് ചെയ്യുന്നു....\nകോളേജിലെ തല്ലു വീരനായ എന്റെ ഒരു സുഹ്രുത്ത് ആ സമയത്തു ബുള്ളറ്റിൽ അവിടെ എത്തി. തരികിടക്കാരൻ കത്തിയുമായി ബുള്ളറ്റിന്റെ മുന്നിൽ അലറിക്കൊണ്ടു ചാടി വീണു. സുഹ്രുത്ത് കൈ നിവർത്തു ഒന്നു കൊടുത്തു ആ തിരുമോന്ത നോക്കി. മലർന്നു വീണ തരികിടക്കാരൻ പിന്നെ കണ്ണു തുറന്നതു ആശുപത്രിയിൽ വെച്ചാണ്.\nഏതായാലും ആ എപ്പിസോഡ് റ്റി.വി.യിൽ കണ്ടിട്ടില്ല ഇതു വരെ.\nഇബ്രുവിനെപ്പോലെ സമർപ്പിക്കപ്പെട്ട ഗ്രൂപ്പിലാണ് ഈയുള്ളവനും...\nപോസ്റ്റ് സ്പാറി... :-)\nഉം പറഞ്ഞോ, പറഞ്ഞോ, ചീത്ത പറഞ്ഞോ... മുറ്റത്തെ മുല്ലയ്ക്ക് മണമില്ലല്ലോ.. ഇങ്ങോട്ടു വാ.. ഫ്രീയായി കിട്ടുന്ന ചാനലിലെല്ലാം കേട്ടില്ലെങ്കിൽത്തന്നെ മനസ്സിലാകുന്ന പരിപാടികളായതുകാരണം, ഒരു കൂമ്പാരം യെണ്ണു കൊടുത്ത് കേബിരു ടെരേബിയെടുത്തു. അമേരിക്കയിൽ നാല്പതുവർഷം മുമ്പ് കാണിച്ച സ്റ്റീരിയലിന്റെ അവസാന സീസണിന്റെ അവസാനത്തെ എപ്പിഡോസ് നാല്പതുപ്രാവശ്യം ഇപ്പോത്തന്നെ കാണിച്ചു.. വേറൊരു ചാനലിൽ നോക്കിയപ്പോൾ അതിന്റെ അവസാനത്തിതേതിന്റെ മുമ്പത്തെ എപ്പിഡോസ് അവിടെക്കിടന്നു കളിക്കുന്നു. രാത്രി ഉറക്കം വരാത്തപ്പോൾ എന്നാ ഒരു എന്റർടൈന്മെന്റ് കണ്ടേക്കാമെന്ന് വെച്ച് ടിരേബി ഓൺ ചെയ്തപ്പോൾ ബില്യാർഡ്സിന്റെ ലൈവ്. 24 മണിക്കൂർ ഗോൾഫ് കാണിക്കുന്ന രണ്ട് ചാനലുകൾ..\nപറഞ്ഞോ, പറഞ്ഞോ.... ചീത്ത പറഞ്ഞോ\nനാട്ടിലെ ടിവിക്ക് ഗുണമില്ലല്ലോ...\nഇന്നാ പിടിച്ചോ.. എനിക്കിതൊന്നും വേണ്ട: ഗ്ഗ്യ്മ്ൻശ്


Kerala Police makes history by inducting the first humanoid Police Robot | പൊലീസ് ആസ്ഥാനത്തേക്ക് മുഖ്യമന്ത്രി നടന്നുകയറിയപ്പോൾ സ്റ്റൈലൻ സല്യൂട്ടോടെ സ്വീകരിച്ച് പൊലീസ് റോബോട്ട്; ഉടനടി സല്യൂട്ട് മടക്കി പിണറായി; ഡിജിപി ബെഹ്‌റയെ കാണാനെത്തുന്നവരോട് ഇനി കാര്യങ്ങൾ ചോദിക്കുക ഈ പുതിയ ജീവനക്കാരൻ; കേരള പൊലീസിൽ പണി തുടങ്ങിയത് ഇന്ത്യയിലെ ആദ്യ പൊലീസ് റോബോട്ട് - MarunadanMalayalee.com\nFebruary 19, 201910:54 PM IST Permalink\nതിരുവനന്തപുരം: തലസ്ഥാനത്ത് പൊലീസ് ആസ്ഥാനത്തേക്ക് നടന്നുകയറുമ്പോൾ ഇനി സ്വീകരിക്കുക ഒരു ഹ്യൂമനോയിഡ് പൊലീസ് റോബോട്ടായിരിക്കും. ഡിജിപിയെ കാണാൻ എത്തുന്നവർക്ക് ആവശ്യമായ നിർദ്ദേശങ്ങൾ ഈ റോബോട്ടാവും നൽകുക. മുഖ്യമന്ത്രി പിണറായി വിജയനെ സല്യൂട്ട് ചെയ്ത് റോബോട്ട് ജോലി തുടങ്ങി. ഒട്ടും മടിക്കാതെ പിണറായി സല്യൂട്ട് മടക്കി. ഇന്ത്യയിലെ ആദ്യത്തെ പൊലീസ് റോബോട്ടാണ് കേരള പൊലീസിൽ. പൊലീസ് സേവനങ്ങൾക്കു ഇന്ത്യയിൽ ആദ്യമായി റോബോട്ട് സംവിധാനത്തെ ഉപയോഗിക്കുന്ന സേനയാകുകയാണ് കേരള പൊലീസ്. കേരള പൊലീസ് ഈ പദ്ധതി നടപ്പിലാക്കുന്നതോടെ ഇന്ത്യ ഇക്കാര്യത്തിൽ ലോകത്ത് തന്നെ നാലാമത് രാജ്യവുമാകുന്നു.\nപൊലീസ് ആസ്ഥാനത്ത് ഇനി മുതൽ സന്ദർശകരെ റോബോട്ട് സ്വീകരിക്കും സംസ്ഥാന പൊലീസ് മേധാവിയെ കാണാനെത്തുന്നവർക്ക് വേണ്ട നിർദേശങ്ങൾ നൽകാനും അവരുടെ വിവരം ചോദിച്ചറിയാനും കഴിവുള്ള റോബോട്ടാകുമിത്. സന്ദർശകരുടെ വിവരങ്ങൾ ശേഖരിക്കുവാനും അവരുടെ പരാതികൾ സംബന്ധിച്ച വിവരങ്ങൾ സൂക്ഷിക്കുകയും മാർഗനിർദ്ദേശങ്ങൾ നൽകാനും റോബട്ടിലൂടെ സാധിക്കും. ഒരു തവണയെത്തിയവരെ ഓർത്തുവയ്ക്കാനും ഈ റോബോട്ടിനു ശേഷിയുണ്ടാകും.\nകേരള പൊലീസ് സൈബർ ഡോമും അസിമോവ് റോബോട്ടികും സംയുക്തമായാണ് KP -BOT എന്ന റോബോട്ടിനെ വികസിപ്പിച്ചെടുത്തത്.'സാങ്കേതിക വിദ്യയിൽ കേരള പൊലീസ് ഇന്ത്യയിൽ തന്നെ മുന്നിൽ നിൽക്കുന്നതാണ്. കേരള പൊലീസ് ഇന്ത്യയിൽ ആദ്യമായി ഹ്യുമനോയിഡ് റോബോട്ടിനെ അവതരിപ്പിച്ചിരിക്കുകയാണ്. പൊലീസ് ആസ്ഥാനത്തെ റിസപ്ഷൻ ഡെസ്‌ക് ആയാണ് റോബോട്ട് പ്രവർത്തിക്കുക', എ.ഡി.ജി.പി.മനോജ് എബ്രഹാം കെപി-ബോട്ടിന്റെ പ്രത്യേകതകൾ വിശദീകരിച്ചു കൊണ്ട് പറഞ്ഞു.\nമുഖം തിരിച്ചറിഞ്ഞ് ഡിജിപി അടക്കമുള്ള പൊലീസ് മേധാവികളെ സല്ല്യൂട്ട് ചെയ്യാൻ ഈ റോബോട്ടിനു കഴിയും. പരിശീലിപ്പിച്ചാൽ റോബോട്ടിനു കൂടുതൽ കാര്യങ്ങൾ ചെയ്യാനാകുമെന്ന പ്രത്യേകതയുമുണ്ട്.ഗതാഗതം നിയന്ത്രിക്കാനും ബോംബ് തിരിച്ചറിഞ്ഞ് നിർവ്വീര്യമാക്കുന്ന ബോംബ് സ്‌ക്വാഡിൽ എങ്ങനെ റോബോട്ടിനെ ഉപയോഗിക്കാമെന്നും പരിശോധിച്ചു വരികയാണ്. ഭാഷ ഇംഗ്ലീഷാണെങ്കിലും റോബോട്ടിനെ മലയാളം പഠിപ്പിക്കാമെന്നാണ് പ്രതീക്ഷയെന്നും എഡിജിപി മനോജ് എബ്രഹാം പറഞ്ഞു.\nഭാവിയിൽ മെറ്റൽ ഡിറ്റക്ടർ, തെർമൽ ഇമേജിങ്, ഗ്യാസ് സെൻസറിങ്, തുടങ്ങിയവ ഘടിപ്പിച്ച് റോബോട്ടിന്റെ കാര്യക്ഷമത കൂട്ടാനാണ് പദ്ധതി.\nതിരുവനന്തപുരം മെഡിക്കൽ കോളേജിൽ ആൻഡ്രോയിഡ് കുഞ്ഞപ്പൻ


കൊന്തയും ബൈബിളുമായി നാസി കോണ്‍സെന്‍ട്രേഷന് ക്യാമ്പില് മരിച്ചുവീണ രക്തസാക്ഷി – ജോസഫ് മേയര് നസ്സര് | Catholic Church News Malayalam\nHome News കൊന്തയും ബൈബിളുമായി നാസി കോണ്‍സെന്‍ട്രേഷന് ക്യാമ്പില് മരിച്ചുവീണ രക്തസാക്ഷി – ജോസഫ് മേയര് നസ്സര്\nകൊന്തയും ബൈബിളുമായി നാസി കോണ്‍സെന്‍ട്രേഷന് ക്യാമ്പില് മരിച്ചുവീണ രക്തസാക്ഷി – ജോസഫ് മേയര് നസ്സര്\nനാസി ദുര്‍ഭരണത്തിന്റെ കാലത്ത് രക്തസാക്ഷിത്വം വരിച്ച ജോസഫ് മേയര് നസ്സര് വാഴ്ത്തപ്പെട്ടവരുടെ ഗണത്തിലേക്ക്. അദ്ദേഹത്തിന്റെ സ്വദേശമായ ബോസ്വാനോയില് വച്ച് മാര്‍ച്ച് 18 നായിരുന്നു വാഴ്ത്തപ്പെട്ടവനായി പ്രഖ്യാപിച്ചത്. ഹിറ്റ്‌ലര് ആവശ്യപ്പെട്ട സത്യപ്രതിജ്ഞ വിസ്സമ്മതിച്ചതിനെത്തുടര്‍ന്ന് കോണ്‍സെന്‍ട്രേഷന് ക്യാമ്പില് വച്ച് അദ്ദേഹത്തെ വധിക്കുകയായിരുന്നു.\nഅടിയുറച്ച കത്തോലിക്കാ വിശ്വാസിയും കുടുംബനാഥനുമായിരുന്നു ജോസഫ് മേയര് നസ്സര്. ജര്‍മ്മന് സൈന്യത്തില് ചേരുന്നവര്‍ക്കായി തയ്യാറാക്കിയ സത്യപ്രതിജ്ഞ ചൊല്ലാന് ജോസഫ് തയ്യാറായില്ല. ‘തന്റെ ധാര്‍മ്മികതയും ആത്മീയ മൂല്യങ്ങളും നിറഞ്ഞ ജീവിതം കൊണ്ട് എല്ലാ സാധാരണക്കാരായ മനുഷ്യര്‍ക്കും മാതൃകയായ വ്യക്തിത്വമാണ് ജോസഫിന്റേത്’ എന്നാണ് ഫ്രാന്‍സിസ് പാപ്പ ഞായറാഴ്ച പ്രസംഗത്തില് പറഞ്ഞത്.\n1910-ല് ബോസ്വാനോയില് ഒരു സാധാരണ കര്‍ഷക കുടുംബത്തിലാണ് ജോസഫ് ജനിച്ചത്. മൂത്ത സഹോദരന് സെമിനാരിയില് ചേര്‍ന്ന് പഠിച്ചു. എന്നാല് ജോസഫിന് വിദ്യാഭ്യാസം ലഭിച്ചിരുന്നില്ല. അദ്ദഹം കാര്‍ഷിക വൃത്തിയില് ഏര്‍പ്പെടുകയും പിന്നീട് ബോസ്വാനോയിലെ എക്‌സെല് കമ്പനിയില് ക്ലര്‍ക്ക് ആയി സേവനമനുഷ്ഠിക്കുകയും ചെയ്തു. 22 വയസ്സില് അദ്ദേഹം സെന്റ് വിന്‍സെന്റ് ഡി പോള് സംഘടനയില് അംഗമായി ചേര്‍ന്നു. പാവപ്പെട്ടവരെയും ആലംബമില്ലാത്തവരെയും സഹായിക്കുക എന്നതായിരുന്നു ഈ അന്തര്‍ദ്ദേശീയ ചാരിറ്റബിള് സംഘടനയുടെ ലക്ഷ്യം.\n1934 -ല് ജോസഫ് നസ്സര് ഈ സംഘടനയുടെ ട്രെന്റ് രൂപതയുടെ മേധാവിയായി ചുമതലയേറ്റു. 1937-ല് സെന്റ് വിന്‍സെന്റ് ഡിപോള് സൊസൈറ്റിയുടെ ബൊസ്വാനോ രൂപതാ പ്രസിഡന്റ് പദവിയിലെത്തുകയും ചെയ്തു. പാവപ്പെട്ടവരെ സഹായിക്കുകയും അവര്‍ക്ക് ഭൗതികവും ആത്മീയവുമായ സഹായവും പിന്തുണയും നല്‍കിപ്പോരുകയും ചെയ്തു.\n1939-ല് രണ്ടാം ലോകമഹായുദ്ധം യൂറോപ്പില് പൊട്ടിപ്പുറപ്പെട്ടപ്പോള് ‘ആന്റിയാസ് ഹോഫര് ബണ്ട്’ എന്ന ആന്റി നാസി മൂവ്‌മെന്റില് ജോസഫ് നസ്സറും അംഗമായി ചേര്‍ന്നു. ഹിറ്റ്‌ലര് അധികാരത്തിലേറിയപ്പോള് എല്ലാ യുവാക്കളെയും ആര്‍മിയില് അംഗങ്ങളാകാന് നിര്‍ബന്ധിച്ചു. തന്റെ ഭാര്യയെയും കുഞ്ഞിനെയും ഉപേക്ഷിച്ച് സൈന്യത്തില് ചേരാന് ജോസഫ് നസ്സറും നിര്‍ബന്ധിതനായി. ആര്‍മിയില് ചേരുന്നവര്‍ക്ക് ഹിറ്റ്‌ലര് ഒരു സത്യപ്രതിജ്ഞയും തയ്യാറാക്കി നല്‍കിയിരുന്നു. എന്നാല് ജോസഫ് നസ്സര് ഇത് വിസമ്മതിച്ചു. ”ഹിറ്റ്‌ലറുടെ പേരില് സത്യം ചെയ്യാന് ഞാന് തയ്യാറല്ല. എന്റെ ദൈവത്തിന്റെ നാമത്തില് മാത്രമേ ഞാന് സത്യം ചെയ്യുകയുള്ളൂ. എന്റെ മനസാക്ഷി അതാണ് പറയുന്നത്.” ജോസഫ് നസ്സറിന്റെ ഉറച്ച വാക്കുകള് ഇപ്രകാരമായിരുന്നു.\nസുഹൃത്തുക്കള് നിര്‍ബന്ധിച്ചെങ്കിലും ജോസഫ് സത്യപ്രതിജ്ഞയ്ക്ക് തയ്യാറായില്ല. അതിന്റെ ഫലമായി ഹിറ്റ്‌ലര് അദ്ദേഹത്തെ ജയിലില് അടച്ചു. രാജ്യദ്രോഹക്കുറ്റമാണ് അദ്ദേഹത്തിന് മേല് ചുമത്തിയത്. ലോകത്തിലെ തന്നെ ഏറ്റവും വലിയ ജയില് എന്നറിയപ്പെടുന്ന സ്ഥലമാണ് ദാഹാബ്. പുരോഹിതരെയും സഭാ വിശ്വാസികളെയും തടവില് പാര്‍പ്പിച്ചിരിക്കുന്ന സ്ഥലമായിരുന്നു അത്. എന്നാല് അവിടെയെത്തുന്നതിന് മുമ്പ് അതിസാരം പിടിപെട്ട് അവശ നിലയിലായിരുന്നു ജോസഫ്. 1945 ഫെബ്രുവരി 24 ന് അദ്ദേഹം മരിച്ചു. അദ്ദേഹത്തിന്റെ മുതദേഹത്തിന് തൊട്ടടുത്ത് ഒരു കൊന്തയും ബൈബിളും അപ്പോഴുമുണ്ടായിരുന്നു. 2016 ലാണ് ഫ്രാന്‍സിസ് പാപ്പ അദ്ദേഹത്തെ രക്തസാക്ഷിയായി പ്രഖ്യാപിച്ചത്.


ഓഹരിവിപണി കുതിക്കുന്നു, സുരക്ഷിത മേഖലകളേത്? |Share Market Today in Malayalam | Manorama Online Sampadyam\nഓഹരി വിപണി കീഴ്മേൽ നോക്കാതെ കുതിക്കുന്നു, സുരക്ഷിത മേഖലകളേത്?\nഡോ വി കെ വിജയകുമാര് August 13, 2021 05:57 PM IST\nഇടത്തരം-ചെറുകിട ഓഹരികളില് നിക്ഷേപിക്കാനുള്ള ഏറ്റവും മികച്ച തന്ത്രം മ്യൂച്വല് ഫണ്ട് എസ്‌ഐപിയാണ്\nഓഹരി വിപണി സെൻസെക്സ് ആദ്യമായി 55,000 കടന്നതിന്റെ ആഹ്ലാദത്തിലാണ് നിക്ഷേപകർ. കുതിക്കുന്ന ഈ വിലകളെക്കുറിച്ച് ചില വിപണി ഗുരുക്കന്മാര് ജാഗ്രതാ നിര്‍ദ്ദേശം നല്‍കിക്കഴിഞ്ഞു. ഇന്ത്യയില് ആര്‍ബിഐയുടെ 2021 സാമ്പത്തിക വര്‍ഷത്തെ വാര്‍ഷിക റിപ്പോര്‍ട്ടില് ഓഹരി വിപണിയിലെ കുമിളയെക്കുറിച്ചു സൂചന നല്‍കുന്നുണ്ട്. നിക്ഷേപകര് അവരുടെ നിക്ഷേപ തന്ത്രങ്ങളില് ജാഗ്രത പുലര്‍ത്തേണ്ടതുണ്ട്. വിപണിയില് പാഞ്ഞുകയറി നിക്ഷേപം നടത്തേണ്ട സമയമല്ല ഇത്. ലാഭമെടുപ്പിനും പോര്‍ട്‌ഫോളിയോ പുനഃസന്തുലനത്തിനും സ്ഥിര വരുമാന ആസ്തികളില് കുറേശ്ശെയായി നിക്ഷേപം വര്‍ധിപ്പിക്കുന്നതിനുമുള്ള സമയമാണിത്. എന്നാല്, ബുള്‍വിപണിയില് നിക്ഷേപം നിലനിര്‍ത്തുന്നത് ബുദ്ധിപരമാണ്. നിക്ഷേപകര്‍ക്ക് നിക്ഷേപം നിലനിര്‍ത്താനും വിലകുറയുമ്പോള് വാങ്ങാനും കഴിയുന്ന സുരക്ഷിത മേഖലകള് ഏതൊക്കെയാണ് ?\nഐടിയില് നേട്ടം ഉറപ്പ്്\nമഹാമാരിയില് നേട്ടമുണ്ടാക്കിയ മേഖലകളിലൊന്നാണ് ഐടി. ലോകമെങ്ങും ഡിജിറ്റലൈസേഷന് അതിവേഗം മുന്നേറുമ്പോള് ഐടി കമ്പനികള്‍ക്ക് മികച്ച കരാറുകള് ലഭിക്കുന്നു. ഐടി വ്യവസായം വര്‍ഷങ്ങള് നീളുന്ന വികസന പാതയിലാണെന്ന് ഇന്ത്യയിലെ ഐടി മേഖലയിലെ മുന്‍നിരക്കാര് വ്യക്തമാക്കിയിട്ടുണ്ട്. ഓഹരി വിലകള് തീര്‍ച്ചയായും കൂടുതല് തന്നെയാണ്. ടിസിഎസ്, ഇന്‍ഫോസിസ്, വിപ്രോ, എച്സിഎല് ടെക് എന്നിവയുടെ ഓഹരികള് ഉയര്‍ന്ന പിഇ ഗുണിതങ്ങളിലാണ് ട്രേഡിങ് നടത്തുന്നത്. എന്നാല് ഈ കമ്പനികള്‍ക്ക് ഉണ്ടാകാനിരിക്കുന്ന നേട്ടങ്ങള് വിലകളെ സാധൂകരിക്കും. വിപണിയില് ശക്തമായ തിരുത്തലുണ്ടായാലും ഐടി മേഖലയ്ക്ക് അതിനെ പ്രതിരോധിക്കാന് കഴിയും.\nപ്രമുഖ സ്വകാര്യ മേഖലാ ബാങ്കുകള് ഉള്‍പ്പടെ ബാങ്കിങ് മേഖല ഈയിടെ ഉണ്ടായ കുതിപ്പില് മോശം പ്രകടനമാണു നടത്തിയത്. കിട്ടാക്കടങ്ങളെ സംബന്ധിച്ച ആശങ്കളാണ് ഇതിനു കാരണം. എന്നാല് പ്രധാന സ്വകാര്യ മേഖലാ ബാങ്കുകള് പൊതുമേഖലാ ബാങ്കുകളുടെ ചെലവില് തങ്ങളുടെ വിപണി വിഹിതം വര്‍ധിപ്പിച്ചുകൊണ്ടിരിക്കുന്നതിന്റെ വ്യക്തമായ സൂചനകള് ദൃശ്യമാണ്. വായ്പകളില് സ്വകാര്യ ബാങ്കുകളുടെ പങ്ക് 2015 ലെ 21.26 ശതമാനത്തില് നിന്ന് 2020ല് 36.04 ശതമാനമായി ഉയര്‍ന്നിട്ടുണ്ട്. പ്രധാനപ്പെട്ട മൂന്നെണ്ണം ഒഴികെ മൂലധനത്തിന് ക്‌ളേശം അനുഭവിക്കുന്ന പൊതുമേഖലാ ബാങ്കുകള് ബുദ്ധിമുട്ടും. എന്നാല് യഥേഷ്ടം മൂലധനം കൈവശമുള്ള സ്വകാര്യ ബാങ്കുകള്‍ക്ക് വായ്പാ കുതിപ്പില് വലിയ നേട്ടം ഉണ്ടാവുകയും ചെയ്യും.\nപ്രധാന സ്വകാര്യ ബാങ്കുകളില് നിക്ഷേപിക്കുന്നത് ഗുണകരമായിരിക്കും. മുന്‍നിരയിലുള്ള ഫിന്‍ടെക് കമ്പനിയും, ഹൗസിങ് ഫിനാന്‍സ് സ്ഥാപനവും സ്വകാര്യ ലൈഫ്-ജനറല് ഇന്‍ഷുറന്‍സ് കമ്പനികളും നിക്ഷേപത്തിന് നല്ലതാണ്. അവയ്ക്ക് വളരെ വര്‍ഷങ്ങളുെട വളര്‍ച്ചാ സാധ്യതയാണ് മുന്നിലുള്ളത്.\nമഹാമാരിയെത്തുടര്‍ന്ന് ഡാറ്റ ഉപഭോഗത്തിലുണ്ടായ കുതിച്ചു ചാട്ടം ടെലികോം മേഖലയ്ക്ക് വലിയ ഗുണം ചെയ്തിട്ടുണ്ട്. ഫലത്തില് രണ്ടു കമ്പനികള് മാത്രം മത്സരിക്കുന്ന ഈ മേഖലയില് വരാനിരിക്കുന്ന5ജി വിപ്ലവത്തിന്റെ ഗുണം ഇവര്‍ക്കു കാര്യമായി ലഭിക്കുകയും ചെയ്യും. വരാനിരിക്കുന്ന താരിഫ് വര്‍ധനവും അവര്‍ക്കു നല്ലതാണ്.\nആരോഗ്യപരിപാലന, ഫാര്‍മസ്യൂട്ടിക്കല് മേഖലകള്\nമഹാമാരിയില് നിന്ന് ഏറ്റവും പ്രയോജനം ലഭിച്ചത് ഫാര്‍മ മേഖലയ്ക്കാണ്. കോവിഡ് സൃഷ്ടിച്ച ഭീതി ആരോഗ്യ രംഗത്ത് കൂടുതല് ശ്രദ്ധ കേന്ദ്രീകരിക്കാന് രാജ്യങ്ങളെ പ്രോത്സാഹിപ്പിക്കും. ഇത് ലോകത്തിന്റെ ഫാര്‍മസി എന്നറിയപ്പെടുന്ന, 2021 സാമ്പത്തിക വര്‍ഷം 24.4 ബില്യണ് ഡോളറിന്റെ മരുന്നു കയറ്റുമതിയുമായി മുന്നില് നില്‍ക്കുന്ന ഇന്ത്യക്ക് തീര്‍ച്ചയായും പ്രയോജനം നല്‍കും. പ്രമുഖ ആഗോള ഫാര്‍മസ്യൂട്ടിക്കല് സ്ഥാപനങ്ങള് ഇപ്പോള് ചൈനയ്ക്കു പകരം ഇന്ത്യയെയാണ് ഉറ്റു നോക്കുന്നത്. ഈ മേഖലയിലെ ഇന്ത്യയുടെ കാര്യക്ഷമത മികച്ചതാണ്. ഉയര്‍ന്ന വളര്‍ച്ചാ സാധ്യതയുള്ള ഫാര്‍മ ഓഹികളുടെ വിലകളും ഉയരത്തിലാണ് എന്ന കാര്യം നിക്ഷേപകര് ഓര്‍മ്മിക്കണം. അതിനാല് വില കുറയുമ്പോള് വാങ്ങുന്നതായിരിക്കും നല്ലത്.\nടെക്‌സ്‌റ്റൈല്‍സും വാഹനസ്‌പെയര് പാര്‍ട്ടുകളും\nഐടി, ഫാര്‍മ മേഖലകള്‍ക്കു പുറമേ ഇപ്പോഴത്തെ കയറ്റുമതി കുതിപ്പില് പ്രയോജനമുണ്ടാക്കാനിരിക്കുന്ന രണ്ടു മേഖലകളാണ് ടെക്‌സ്‌റ്റെല്‍സും വാഹന സ്‌പെയര് പാര്‍്ട്ടുകളും. മെയ്മാസത്തെ 72.50ല് നിന്ന് ഇപ്പോള് 74.50 ആയിത്തീര്‍ന്ന ഡോളറിനെതിരെയുള്ള ഇന്ത്യന് രൂപയുടെ മൂല്യ ശോഷണം കയറ്റുമതിക്കാര്‍ക്ക് അനുഗ്രഹമാണ്. ടെക്‌സ്റ്റയില് രംഗം കുതിപ്പിന്റെ വ്യക്തമായ സൂചനകള് നല്‍കുന്നുണ്ട്. 2021 സാമ്പത്തിക വര്‍ഷം നാലാം പാദത്തില് 122 ടെക്‌സ്റ്റൈല് കമ്പനികള് മുന് വര്‍ഷത്തെയപേക്ഷിച്ച് 27 ശതമാനം മൊത്ത വരുമാന വര്‍ധനയും നികുതി കഴിച്ചുള്ള ലാഭത്തില് 123 ശതമാനം വര്‍ധനയും രേഖപ്പെടുത്തി. മുന്നോട്ടു പോകുന്തോറും ഈ പ്രവണത വളരാനാണ് സാധ്യത. മറ്റുള്ളവയെ അപേക്ഷിച്ച് വില കുറവിന്റെ ആനുകൂല്യമുള്ള ഇന്ത്യയിലെ വാഹന സ്‌പെയര് പാര്‍ട് മേഖലയും നേട്ടമുണ്ടാക്കുമെന്ന് നിസംശയം പറയാം. രൂപയുടെ മൂല്യ ശോഷണം ഇവരുടെ ലാഭത്തില് വലിയ തോതിലുള്ള വര്‍ധനവുണ്ടാക്കും.\nമൂലധന ഉപകരണങ്ങളും റിയല് എസ്റ്റേറ്റും\nഅടിസ്ഥാന സൗകര്യ വികസനത്തിന് സര്‍ക്കാര് ചിലവഴിക്കുന്ന പണമാണ് ഇപ്പോള് നടക്കുന്ന സാമ്പത്തിക വികസനത്തിന്റെ പ്രധാന രാസത്വരകം. മൂലധന ഉപകരണ നിര്‍മ്മാതാക്കള്‍ക്ക് ഇതു മൂലം നേട്ടമുണ്ടാകും. ചരിത്രത്തിലെ ഏറ്റവും കുറഞ്ഞ ഭവന വായ്പാ നിരക്കുകളും സ്റ്റാമ്പ് ഡ്യൂട്ടി ഇളവുകളും നല്‍കുന്ന പിന്‍ബലത്തോടെ വലിയ തിരിച്ചു വരവിനൊരുങ്ങുകയാണ് റിയല് എസ്‌റ്റേറ്റ് മേഖല. സിമെന്റ്, സെറാമിക്‌സ്, പെയിന്റ്, പശ മേഖലകളിലെല്ലാം ഇതിന്റെ ഗുണം അനുഭവപ്പെടും.\n2021ലെ കുതിപ്പിന്റെ നേതൃസ്ഥാനത്താണ് നിഫ്റ്റി മെറ്റല് സൂചിക. വളരെക്കാലം താഴ്ന്നു കിടന്ന ലോഹ ചക്രം ഇപ്പോള് വീണ്ടും ദീര്‍ഘകാല വികസന ഘട്ടത്തിലേക്കു പ്രവേശിക്കുകയാണ്. യുഎസ്, ചൈന, യൂറോപ്പ് എന്നിവിടങ്ങളിലെ സാമ്പത്തിക വീണ്ടെടുപ്പ് ഉരുക്ക്, നാകം, അലുമിനിയം, ചെമ്പ് എന്നീ ലോഹങ്ങള്‍ക്ക് വളരെ സഹായകമായിത്തീരുന്നുണ്ട്.\nസമ്പദ് വ്യവസ്ഥയുടെ തിരിച്ചുവരവിന്റെ ഘട്ടത്തില് ഇടത്തരം-ചെറുകിട ഓഹരികള് വന്‍കിട ഓഹരികളെ അപേക്ഷിച്ച് മികച്ച പ്രകടനം നടത്തുന്നത് സാധാരണമാണ്. ഉദാഹരണത്തിന് ഐടിയിലെ മുന് നിര കമ്പനിയായ ടിസിഎസില് നിന്നുള്ള ഒരു വര്‍ഷ നേട്ടം 50 ശതമാനമായിരിക്കുമ്പോള്, ഇടത്തരം കമ്പനിയായ പെര്‍സിസ്റ്റന്റ് സിസ്റ്റംസിന്റെ ഒരു വര്‍ഷ നേട്ടം 400 ശതമാനത്തോളമാണ്. ഇടത്തരം-ചെറുകിട ഓഹരികളുടെ ഈ മികച്ച പ്രകടനം ഇടക്കാല, ദീര്‍ഘകാല അടിസ്ഥാനത്തില് നിലനിന്നേക്കാം. എന്നാല് ഇടത്തരം- ചെറുകിട ഓഹരികളിലെ ജേതാക്കളെ മുന്‍കൂട്ടി കണ്ടെത്തുക എളുപ്പമല്ല. അതിനാല് ഇടത്തരം-ചെറുകിട ഓഹരികളില് നിക്ഷേപിക്കാനുള്ള ഏറ്റവും മികച്ച തന്ത്രം മ്യൂച്വല് ഫണ്ട് എസ്‌ഐപികളിലൂടെയുള്ള നിക്ഷേപമായിരിക്കും.\nEnglish Summary : Which are the Safe Sectors to Invest in Share Market


പ്ലാങ്ങ | akramam\nഒക്ടോബര് 27, 2014\tകുട്ടംകുഴി പഞ്ചായത്ത് കേരളത്തിലെ ഒരു മാതൃകാ പഞ്ചായതാണ്. വികസനങ്ങൾക്കായി പാർടി ഭേദമന്യേ അവിടെ എല്ലാ മെമ്പർമാരും ഒരേ കുടക്കീഴിൽ അണിനിരക്കുന്നു. ഇന്ന് പഞ്ചായത്തിന്റെ ചരിത്രത്തില തന്നെ ഒരു നാഴികക്കല്ല് ആകും എന്ന് കരുതപ്പെടുന്ന ഒരു പ്രമേയം ആണ് അവതരിപ്പിക്കപ്പെടുന്നത്. ഉള്ളടക്കം എന്താണ് എന്ന് ആർക്കും ഒരു ക്ലൂ പോലുമില്ല. കാരണം പ്രമേയം അവതരിപ്പിക്കുന്നത് മെമ്പർ ജൂബൻ ആണ്.\nജൂബൻ, പേരിൽ തന്നെ ഒന്നു വേറിട്ടു നില്ക്കണം എന്നു ജൂബന്റെ പപ്പയ്ക്ക് തന്നെ നിർബന്ധം ഉണ്ടായിരുന്നു. എവിടെയും ഒരു വേറിട്ട ശബ്ദം ആയിരുന്നു ജൂബൻ. ചില സാമ്പത്തിക പരാധീനതകൾ കാരണം SSLC 3rd ഇയർ ജൂബനു പഠിത്തം നിർത്തേണ്ടി വന്നു, അന്ന് ജൂബനു പ്രായം 21. എല്ലാ കാര്യങ്ങളിലും ജൂബനു തന്റേതായ കാഴ്ചപ്പാടുണ്ടായിരുന്നു, അഭിപ്രായങ്ങളും. പലതിനോടും, അവനെ പഠിപ്പിച്ച അധ്യാപകർക്ക് യോജിക്കുവാൻ കഴിഞ്ഞിരുന്നില്ല. ജൂബന്റെ സ്കൂൾ ദുരന്തങ്ങൾക് കാരണമായത് അതാകാം.\nതന്റെ അഭിപ്രായങ്ങളും നിർദ്ദേശങ്ങളും ജൂബൻ വായനശാലയിലെ യുവ കൂട്ടായ്മയിലും ചായക്കടയിലെ വെടിവട്ടങ്ങളിലും നിരന്തരം അവതരിപ്പിച്ചുകൊണ്ടേയിരുന്നു. അങ്ങനെയിരിക്കെ പാർട്ടിയിലെ ബുദ്ധിജീവിയും LC മെമ്പറുമായ ധവാൻ മാസ്റ്റർ ഒരിക്കൽ ചായക്കടയിൽ വച്ച് ജൂബന്റെ തെരുവു നായ്ക്കളുടെ വന്ധ്യംകരണത്തെപ്പറ്റിയുള്ള ഒരു പ്രഭാഷണം കേള്ക്കാനിടയായി. പ്രഭാഷണം കേട്ട ധവാൻ മാസ്റ്റർ ജൂബന്റെ തോളിൽ തട്ടി പറഞ്ഞു, “യുവാക്കൾ പ്രതികരിക്കുവാൻ തുടങ്ങിയിരിക്കുന്നു, നല്ലത്. പാർട്ടി ഓഫിസ് വരെ ഒന്നു വരണം. ചിലത് സംസാരിക്കുവാനുണ്ട്”. ജൂബൻ ഇന്ന് പഞ്ചായത്തിലെ പാർട്ടിയുടെ യൂത്ത് വിംഗ് സെക്രട്ടറി ആണ്, കൂടാതെ പഞ്ചായത്ത് മെമ്പറുമാണ്.\nജൂബൻ പഞ്ചായത്ത് ഓഫിസ് എത്തി, പഞ്ചായത്ത് കൂടുന്ന മുറിയിൽ തന്റെ കസേരയിൽ ഇരുന്നു. തന്റെ സന്തത സഹചാരിയായ “പഞ്ചായത്ത് രാജ്” പുസ്തകം മേശമേൽ വച്ചു, ഒരു ദീർഘ നിശ്വാസം ഇട്ടു. പഞ്ചായത്ത് സെക്രടറിയും പ്രസിഡന്റും മറ്റു മെമ്പർമാരും എത്തിച്ചേർന്നു. യോഗ നടപടികളുടെ അജണ്ട സെക്രട്ടറി വായിച്ചു. പ്രധാന വിഷയം ജൂബന്റെ പ്രമേയം തന്നെ. ജൂബൻ പ്രമേയം അവതരിപ്പിച്ചു തുടങ്ങി.\n“ബഹുമാനപ്പെട്ട പ്രസിഡന്റ്, സെക്രട്ടറി, സഹ മെമ്പർമാരെ…..\nനമ്മുടെ കുട്ടംകുഴി പഞ്ചായത്ത് പ്ലാവുകളാൽ സമ്പന്നമാണ്. എന്തുകൊണ്ട്, റബ്ബറും വനിലയും പോലെ, നമുക്ക് വാണിജ്യാടിസ്ഥാനത്തിൽ പ്ലാവ് കൃഷിയെക്കുറിച്ച് ചിന്തിച്ചു കൂടാ?\n(തുടർന്ന് ജൂബൻ പ്ലാവിനെയും ചക്കയേയും കുറിച്ച് താൻ നടത്തിയ പഠന റിപ്പോർട്ട് വായിച്ചു കേൾപ്പിച്ചു.)\n(ധനകാര്യ വകുപ്പ് മന്ത്രിമാർ വാർഷിക ബജറ്റവതരണം നടത്തുന്ന പോലെ ജൂബൻ ഇങ്ങനെ പറഞ്ഞവസാനിപ്പിച്ചു)\nപ്ലാവ് കേരളത്തിന്റെ അഭിമാനമാണ്. പ്ലാവിന്റെ ഫലത്തെ നമ്മൾ ചക്ക എന്നു വിളിച്ചു വളരെ വിലകുറച്ചു കാണുന്നു. മാവിനും തെങ്ങിനും കിട്ടുന്ന അമിത പ്രാധാന്യം പ്ലാവിനെ തളർത്തുന്നു.മാവിന്റെ ഫലത്തെ മാങ്ങ എന്നു വിളിക്കാമെങ്കിൽ പ്ലാവിൻറെ ഫലത്തെ പ്ലാങ്ങ എന്നും വിളിക്കാം. കേരള ഭാഷാ ഇൻസ്റ്റിറ്റ്യൂട്ട്-നും മലയാളം സർവകലാശാലക്കും കുട്ടംകുഴി പഞ്ചായത്ത് മെമ്പർ എന്ന പേരിലും ഉത്തരവാദിത്തമുള്ള ഒരു പൗരൻ എന്ന നിലയ്ക്കും ഞാൻ കത്തെഴുതിക്കഴിഞ്ഞു.\nഎന്റെ ഈ എളിയ ഉദ്യമത്തിന് എല്ലാവരുടെയും സഹായ സഹകരണങ്ങൾ പ്രതീക്ഷിച്ചു കൊണ്ട്, നിർത്തട്ടെ…\nഏതാനം നിമിഷങ്ങൾ നീണ്ട നിശബ്ദതയെ ഭഞ്ജിച്ചു കൊണ്ട് കയ്യടി ഉയർന്നു, തുടങ്ങിയത് പ്രസിഡന്റ് ശ്രീമതി സാറാക്കുട്ടി (വനിതാ സംവരണ പഞ്ചായതായതു കൊണ്ട് ഇവിടെ വനിതകൾക്കാണ് മുൻഗണന)\nഎതിരില്ലാതെ പ്രമേയം പാസ്സായി….\nപഞ്ചായത്ത് രാജ് പുസ്തകം കക്ഷത്തിൽ വച്ചു കൊണ്ട് അഭിമാനത്തോടെ ജൂബൻ വീണ്ടും തൻറെ കർമ്മ മണ്ഡലത്തിലേക്ക്….\nവാർത്ത: ഇംഗ്ലണ്ട്-കാരെ ഇംഗ്ലീഷ് എന്നു വിളിക്കാമെങ്കിൽ ഹിന്ദുസ്ഥാനികളെ ഹിന്ദു എന്നും വിളിക്കാം\n— മോഹൻ ഭഗവത്\nമാവിൽ ഉണ്ടാകുന്നഫലത്തെ മാങ്ങ എന്ന് വിളിച്ചപ്പോൾ അതിന് ദേശീയ തലത്തിൽ അംഗീകാരം ലഭിക്കുകയുണ്ടായി. അങ്ങനെയെങ്കിൽ പ്ലാവിൻറെ ഫലത്തെ പ്ലാങ്ങ എന്ന് വിളിച്ചാൽ ദേശീയ തലത്തിൽ അംഗീകരിക്കപ്പെടും എന്നു കരുതിയ ജൂബനെ തെറ്റു പറയാൻ കഴിയില്ല. അല്ലാതെ, പത്രം വായിക്കുന്ന ദുസ്വഭാവം ഇല്ലാത്ത ജൂബൻ മേൽപ്പറഞ്ഞ വാർത്ത കണ്ടിരിക്കുവാനും, അത് ഒരു പ്രചോദനം ആവാനും, ഇടയില്ല.


– തോമസ് തെക്കേക്കര\nകഴിഞ്ഞ ഒരു വര്‍ഷ കാലത്തോളമായി മാദ്ധ്യമങ്ങളില് കുപ്രസിദ്ധമായ കാര്യങ്ങളില് മാത്രം നിറഞ്ഞു നില്‍ക്കുന്ന ഒരു പ്രസ്ഥാനമായി സിറോ മലബാര് സഭ മാറിക്കഴിഞ്ഞു . അച്ചന്മാര് സഭാ തലവനെതിരെ നിരത്തി ലിറങ്ങുന്നു , കന്യാസ്ത്രീകള് നീതിക്കായി മെത്രാനെതിരെ തെരുവില് സത്യാഗ്രഹമിരിക്കുന്നു , വൈദികര് സഭക്കെതിരെ നവമാധ്യമങ്ങളിലും , ടെലിവിഷന് ചാനലുകളിലും പോയി ഘോരം ഘോരം പ്രസ്സംഗിക്കുന്നു .\nവിശ്വാസ്സികള് കൂട്ടം കൂടി പല തട്ടുകളായി ഇവര്‍ക്കൊപ്പം അണി ചേരുന്നു ? എന്താണ് നമ്മുടെ സഭയ്ക്ക് പറ്റിയത്? സമൂഹത്തില് അച്ചടക്കത്തിനും , മാന്യതയ്ക്കും പേര് കേട്ട സ്ഥാപനങ്ങളാണ് , നമ്മുടെ വിദ്യാഭാസ സ്ഥാപനങ്ങള് , എന്നാല് അതിനു നേതൃത്വം നല്‍കുന്നവര് ലെവ ലേശം അച്ചടക്കമില്ലാതെ ജീവിക്കുന്ന കാഴ്ചകളാണ് നമുക്ക് കാണുവാന് സാധിക്കുന്നത്.\nഎതാനും അച്ചന്മാരുടെയും , ചില മെത്രാന്മാരുടെയും തന്നിഷ്ട്ടതിനു വഴങ്ങി ഈ സഭയെ ഈ വിധം അധംപതിപ്പിച്ചത് ഈ സഭയുടെ സിനടാണ് . അനുസ്സരണ കേടുകള്‍ക്ക് വളം വെച്ച് , ഒന്നും ഉരിയാടാതെ , സഭയില് എല്ലാ രൂപതകളിലും ഒരേ കുര്‍ബാന ക്രെമം പോലും കൊണ്ടുവരാന് സാധിക്കാത്ത ഒരു കോമാളി സംഘമായി നമ്മുടെ സിനഡ് മാറിക്കഴിഞ്ഞു . പാവങ്ങളായ അല്മായരെ സഭാ നിയമങ്ങളും , നൂലാമാലകളും പറഞ്ഞു പേടിപ്പിക്കുന്ന ഇക്കൂട്ടര് , ഒരേ മനസ്സോടെ സഭയില് ഒരു കുര്‍ബാന പോലും ചൊല്ലാന് സാധികാത്ത നേതൃത്വമാണ് .\nപാലായില് ഒരു കുര്‍ബാന , ഇരിക്കലക്കുടയില് വേറൊന്നു , തൃശ്ശൂരില് മറ്റൊന്ന് ? പഷ്ട്ട് . സഭയില് അനുസ്സരണക്കേടിന്റെ ആദ്യ പടി സിനഡില് നിന്നും തുടങ്ങുന്നു . പിന്നെ ഇവര്‍ക്കെന്തു ധാര്‍മികതയുണ്ട് അച്ചന്മാര്‍ക്കെതിരെ നടപടി എടുക്കാന് ? മോന്തായം വളഞ്ഞാല് ….?\nസഭയ്ക്ക് പ്രതിസന്ധിയുണ്ടാകുമ്പോള് അല്മായര് കൂടെ നില്‍ക്കുന്നില്ലാ എന്ന് വിലപിക്കുന്നവരോട് . നാട്ടുപ്രമാണിമാരെപ്പോലെ വിശ്വസ്സികളോട് പെരുമാറുന്ന , കോര്‍പ്പറേറ്റ് മുതലാളിമാരെപോലെ വിശ്വാസികളോട് പെരുമാറുന്ന ധാരാളം വൈദികര് നമുക്കുണ്ട് , അതിനാല് തന്നെ സഭാ നേത്രുത്വവും ഒരു നല്ല വിഭാഗം വിശ്വാസികളുമായി ഒരു വലിയ അകല്‍ച്ച നിലനില്‍ക്കുന്നു . അത് നിങ്ങള് മനസ്സിലാക്കാതെ പോകരുത് . അത് കൊണ്ടാണ് പല സംഭവവികാസ്സങ്ങളും കണ്ടു ഉള്ളു നീറിയിട്ടും പലരും പ്രതികരിക്കാത്തത് .\nസഭക്കെതിരെ വരുന്ന വാര്‍ത്തകളുടെ അടിയില് വരുന്ന നെഗറ്റിവ് കമെന്റുകളില് ഭൂരിപക്ഷവും സഭാ വിശ്വാസികളുടെയാണ് . എന്ത് കൊണ്ടാണ് മറ്റൊരു സമുദായത്തിലോ , മതത്തിലോപ്പെട്ടവര് ഇങ്ങനെ മലര്‍ന്നു കിടന്നു തുപ്പാത്തത് എന്ന് സ്വയം ആലോചിക്കുക്ക . അവസാനം , സൂചികൊണ്ടെടുക്കണ്ട ഫ്രാകോ വിഷയം , തൂമ്പകൊണ്ടെടുത്തു നാട് മുഴുവന് നാണം കെടുത്തിയതും ഞങ്ങള് വിശ്വസ്സികളല്ല .\nസഭക്ക് ഔദ്യോഗിക വക്താക്കളായി വാ തുറക്കാന് അറിയാത്ത ഇഷ്ടക്കാര് വൈദികരെ വെച്ച് , വഴിയെ പോകുന്നവര് സഭയെ പ്രധിനിധികരിച്ചു നാണം കെടുത്തുന്നതിനു കാരണക്കാരും ഞങ്ങളല്ല . വിശ്വാസികളെ ഉപദേശിക്കുന്ന അനുസരണ നിങ്ങള് സ്വയം ജീവിതത്തില് ഒരു തവണയെങ്കിലും പാലിക്കുക .\nവാല് : ഇതെഴുതിയ എന്നെ സഭാ വിരുദ്ധന് ആക്കി മുദ്രകുത്തുന്നതിനു മുന്‍പ് , ഈ അപ്രിയ സത്യങ്ങളെ ഒന്ന് വിശകലനം ചെയ്യുക . കാലാകാലങ്ങളായി പല വേദികളില് പറഞ്ഞു തഴമ്പിച്ച വസ്തുതകളാണ് . ഈ സഭക്ക് വേണ്ടി ജീവിതം സമര്‍പ്പിച്ച പല സമര്‍പ്പിതരും , അനുസ്സരണ ഗുണം മൂലം പറയാത്ത കാരങ്ങള് ഒന്ന് പരസ്യമായി പറയുന്നു എന്നേ ഉള്ളു .


ബാങ്കുകൾ ഇനി എത്രകാലം ? | Bank\nബാങ്കുകൾ ഇനി എത്രകാലം ?\nJul 18, 2019, 11:45 PM IST\nബാങ്ക് ദേശസാത്‌കരണത്തിന് അമ്പതുവർഷമാവുമ്പോൾ പ്രസക്തമാകുന്ന ചോദ്യം. ബാങ്കുകൾക്ക് ദിനോസറുകളെപ്പോലെ വംശനാശം സംഭവിക്കും എന്ന് ബിൽ ഗേറ്റ്‌സ് നടത്തിയ പ്രവചനം യാഥാർഥ്യമാവുമോ. ബാങ്കുകളില്ലാതെയും ബാങ്കിങ് നടന്നേക്കും. ആസന്നമാവുന്ന ആ ഘട്ടത്തെ നേരിടാനുള്ള ഒരുക്കങ്ങൾ ഒന്നും കാണാനില്ല. ബാങ്കുകൾ ഇനി എത്രകാലം\n# എ.കെ. രമേശ്\nപരമ്പരാഗത ബാങ്കിങ് ഇടപാടുകളുടെ 28 ശതമാനം ഫിൻ ടെക് കമ്പനികൾ വഴി റാഞ്ചിപ്പോവുന്നു എന്നാണ് പ്രൈസ് വാട്ടർ ഹൗസ് കൂപ്പേഴ്‌സ് (ഗ്ലോബൽ ഫിൻ ടെക് റിപ്പോർട്ട്) പഠനം പറയുന്നത്. വിനയ് ബാഗ്‌രിയെപ്പോലുള്ള പഴയ ഇന്ത്യൻ ബാങ്കർമാർ, പുതിയ ഫിൻ ടെക് മേഖലയിലേക്ക് ഇറങ്ങുന്നതിനെ ഈ പശ്ചാത്തലത്തിൽവേണം നോക്കിക്കാണാൻ. ദീർഘകാലം സ്റ്റാൻഡേഡ് ചാർട്ടേഡ് ബാങ്കിലും ഐ.എൻ.ജി.യിലും കൊടാക് മഹീന്ദ്രയിലും സേവനമനുഷ്ഠിച്ചശേഷം സ്വന്തമായൊരു ബാങ്കിടപാട് സ്ഥാപനം തുടങ്ങുകയാണ് ബാഗ്‌രി. അതൊരു ഫിൻടെക് സ്റ്റാർട്ടപ്പ് സ്ഥാപനമാണ്. ബാങ്ക് തുറക്കാൻ ചില കടമ്പകളൊക്കെ കടക്കണമല്ലോ. ലൈസൻസ് സംഘടിപ്പിക്കണം, നല്ല മൂലധനം വേണം, ജീവനക്കാരെ കണ്ടെത്തണം. അത്തരം ഏടാകൂടങ്ങൾക്കൊന്നും മിനക്കെടാതെ, ഒരു നിയൊ ബാങ്കായാണ് ബാഗ്‌രിയുടെ സ്ഥാപനം പ്രവർത്തിച്ചുതുടങ്ങുക. ചില ബാങ്കുകളും സഹകരിക്കാം എന്ന് ഏറ്റിട്ടുണ്ടത്രേ. എന്നുവെച്ചാൽ മറ്റു ബാങ്കുകളുടെ സഹായത്തോടെ, ബാങ്കിങ് ലൈസൻസ് ഇല്ലാതെതന്നെ ബാങ്കിടപാടുകൾ നടത്താനാണ് ശ്രമം എന്ന്!\nഒരുദിവസം പുതുതായി 4000 ഇടപാടുകാരെ കണ്ടെത്തലാണ് ലക്ഷ്യം. ഈ സാമ്പത്തികവർഷം അവസാനിക്കുമ്പോഴേക്ക് 20 ലക്ഷം ഇടപാടുകാർ ഉണ്ടാവുമെന്നാണ് പ്രതീക്ഷ. ഇപ്പോൾതന്നെ ചെറുകിട ബാങ്കുകൾക്കും പേമെന്റ് ബാങ്കുകൾക്കും അനുമതി നൽകിയ റിസർവ് ബാങ്ക് താമസംവിനാ ഡിജിറ്റൽ ബാങ്കുകൾക്കുള്ള ലൈസൻസ് കൊടുത്തുതുടങ്ങും എന്നും അദ്ദേഹം പ്രതീക്ഷിക്കുന്നു. ഏതായാലും കിട്ടുമെന്ന് പ്രതീക്ഷിക്കുന്ന ലൈസൻസ് കിട്ടുന്നതുവരെ നിയോ ബാങ്കായി പ്രവർത്തിക്കാനാണ് തീരുമാനം.\nനിയോ ബാങ്ക് എന്ത്? എങ്ങനെ?\nസ്വന്തമായി ലൈസൻസില്ലാതെ നിലവിലുള്ള ഒരു ബാങ്കുമായി കൂട്ടുകച്ചവടത്തിൽ പങ്കാളിയായി ബാങ്കിങ് സേവനം നൽകിപ്പോരുന്ന ഫിൻ ടെക് സ്ഥാപനങ്ങളെയാണ് പൊതുവേ നിയോ ബാങ്കുകൾ എന്നുവിളിക്കുക. ചാലഞ്ചർ ബാങ്ക് എന്നപേരാണ് ശരിക്കും ഇവയ്ക്കിണങ്ങുക. 2017 ജനുവരിയിലെ കണക്കനുസരിച്ച് നാലുഡസനിലേറെ ഫിൻ ടെക് സ്ഥാപനങ്ങളാണ് ലോകത്ത് ഇങ്ങനെ പ്രവർത്തിച്ചുപോരുന്നത് എന്നാണ് ബിസിനസ് ഇന്റലിജൻസ് സേവനം നടത്തുന്ന ടെക് ഫോളിയൻസ് റിപ്പോർട്ട് ചെയ്യുന്നത് (ഇപ്പോൾ അത് പേരുമാറി ഇൻവ്യോ ഇൻസൈറ്റ്‌സ് ആയിട്ടുണ്ട്).\nഭൂതകാലഭാരമൊന്നുമില്ലാത്ത ബാങ്ക് (a bank with none of the baggages of the past) എന്ന് സ്വയം വിശേഷിപ്പിക്കുന്ന ആറ്റം ബാങ്ക് (ബ്രിട്ടൻ); ഇത്രയ്ക്ക് സെക്സിയായിരുന്നില്ലൊരുനാളും ബാങ്കുകൾ (Banking has never been So sexy) എന്ന പരസ്യവാചകം മുന്നോട്ടുവെച്ച ബഡ്ഡി ബാങ്ക് (ഇറ്റലി); നാഗരിക ബാങ്കിന്റെ ശബ്ദമിഷ്ടമായെങ്കിൽ, പോരൂ ഞങ്ങൾക്കൊപ്പം എന്ന് പരസ്യപ്പെടുത്തുന്ന സിവിലൈസ്ഡ് ബാങ്ക് (ബ്രിട്ടൻ); ഫീസില്ല, തലവേദനയും എന്നുപറയുന്ന ഗോ ബാങ്ക് (യു.എസ്.എ.); ഞങ്ങളൊരു ബാങ്കല്ല, അതിലും മീതെയാണ് എന്ന് പ്രഖ്യാപിക്കുന്ന ലൂട്ട് ബാങ്ക് (കൊള്ളതന്നെ. Loot); എങ്ങനെയാവണമോ ബാങ്കിങ് (The way banking should be) എന്ന് പരസ്യപ്പെടുത്തുന്ന സിംപിൾ (യു.എസ്.എ.); കാശിന്റെകാര്യത്തിൽ അനർഗളം, നിക്ഷേപത്തിൽ ബ്ലാക്ക് ബെൽറ്റ്, ഫീസിനെതിരേ '97 മുതൽ യോദ്ധാവ് എന്ന പോരാട്ടവീര്യവുമായി ടാൻഗറൈൻ (കനഡ); ആധുനികജനതയ്ക്ക് ആധുനിക ബാങ്ക് എന്ന് പ്രഖ്യാപിക്കുന്ന റോക്കറ്റ് ബാങ്ക് (റഷ്യ); എട്ടു മുതൽ 18 വരെയുള്ള യുവാക്കൾക്കായി ബാങ്കിങ്ങിനെ പുതുക്കിപ്പണിയുന്നവർ എന്നവകാശപ്പെടുന്ന ഓസ്പർ ബാങ്ക് (ബ്രിട്ടൻ) എന്നിങ്ങനെ വിവിധ വൻകരകളിലായി യുവാക്കളെ ലക്ഷ്യമിട്ടുകൊണ്ടാണ് ഇവയിൽ പലതും ഇറങ്ങിത്തിരിച്ചത്. ഒരു ബാങ്കിങ് സ്ഥാപനത്തിന് ലൂട്ട് എന്ന് പേരിടണമെങ്കിലും വേണം അതിനൊരു ന്യൂ ജെൻ വീക്ഷണം!\nഇത്തരം നവജാതബാങ്കുകളുടെ സാധ്യത മനസ്സിലാക്കിക്കൊണ്ട് വെൻച്വർ ക്യാപിറ്റലിസ്റ്റുകൾ ഈ മേഖലയിൽ വമ്പൻ നിക്ഷേപങ്ങളാണ് നടത്തുന്നത്. 2017-ൽ കിട്ടിയതിന്റെ നാലിരട്ടി ഫണ്ടാണ് 2018-ൽ ഈ മേഖലയിലേക്ക് ഒഴുകിയെത്തിയത്. 2015-ലെ നിക്ഷേപങ്ങളുടെ 10 ഇരട്ടിയാവുന്നുണ്ട് 2018 എത്തുമ്പോൾ. യൂറോപ്പിലെ 10 വൻകിട ബാങ്കുകളിൽനിന്ന് അവരെക്കാൾ മത്സരക്ഷമതകൂടിയ ചെറുകിട ഫിൻ ടെക് കമ്പനികൾ ഒറ്റവർഷംകൊണ്ട് റാഞ്ചിയെടുക്കുന്നത് 159 ബില്യൺ ഡോളറിന്റെ നിക്ഷേപമാണ് എന്നാണ് സിജി 42.കോം കണ്ടെത്തിയത്.\nഅങ്ങനെയൊരു തലക്കെട്ടിൽ (Breaking Banks) ഒരു ഗ്രന്ഥമെഴുതിയ ബ്രെറ്റ് കിങ്ങാണ് മൂവെൻ (Moven) എന്ന നിയോ ബാങ്ക് തുടങ്ങിയത്. പുസ്തകത്തിന്റെ ഒരധ്യായംതന്നെ ‘നിങ്ങളുടെ തന്തമാരുടെ ബാങ്കിങ് സ്വഭാവമല്ല ഇപ്പോഴത്തെ തലമുറയ്ക്ക്’ (Not your father's banking habit) എന്നാണ്. അതിന്റെ അന്തിമനിഗമനം ‘ഞങ്ങൾ ബാങ്കുകളെ തകർക്കുകയല്ല അതിനെ ഉടച്ചുവാർക്കുകയാണ്, പുനർനിർമിക്കുകയാണ്’ (we are not breaking banking, we are rebooting and rebuilding it) എന്നാണ്. എന്നിട്ടൊരു ചോദ്യവും! അടിസ്ഥാനപരമായി ഇതിനകം തകർന്നുപോയ ഒന്നിനെ നിങ്ങൾക്കായി തകർക്കാനാവുമോ എന്ന്! ഫെയ്‌സ്ബുക്ക് ഇന്റർനെറ്റിൽ എങ്ങനെയോ, അങ്ങനെയൊരു സ്ഥാനം ബാങ്കിങ്ങിൽ നേടിയെടുക്കണം എന്നായിരുന്നു ബ്രെറ്റ് കിങ്ങിന്റെ ആഗ്രഹം. ഏതാണ്ട് അതിനടുത്തെത്താൻ മൂവനായിട്ടുണ്ട്; ബ്രെറ്റ് കിങ്ങിന് സാധിച്ചിട്ടുമുണ്ട്. മൂവൻ ഇടപാടുകാർക്ക് നൽകുന്ന സേവനങ്ങൾ മുഖ്യധാരാ ബാങ്കുകൾക്ക് ഊഹിക്കാൻപോലും കഴിയാത്തത്രയ്ക്ക് വ്യക്തിപരമാണ്, സവിശേഷമാണ്, അന്യാദൃശമാണ്. ചേഷ്ടാപഠനത്തിലും ഡേറ്റാശാസ്ത്രത്തിലും ധനവിശ്ലേഷണത്തിലുമൊക്കെ പ്രാഗല്‌ഭ്യം തെളിയിച്ചവരുടെ സേവനം ഉപയോഗപ്പെടുത്തിക്കൊണ്ട് ഇടപാടുകാരുടെ ചെലവാക്കൽരീതിയെ അന്നന്നേരം പഠനവിധേയമാക്കുകയും അവർക്കുവേണ്ട നിർദേശങ്ങൾ നൽകുകയും ചെയ്യുന്നുണ്ട്, മൂവൻ. ഭാവിയിലെ ചെലവാക്കൽ തീരുമാനങ്ങൾക്ക് നേരത്തേ ഉപദേശവും നൽകും. നേരത്തേ നിശ്ചയിച്ചുറച്ച ചെലവാക്കൽ രീതിയിൽ മാറ്റംവരുന്നുണ്ടെങ്കിൽ, അപ്പപ്പോൾ അക്കാര്യം ഇടപാടുകാരെ അറിയിച്ചുകൊണ്ട് അവരുടെ മൊബൈലിൽ സന്ദേശം ഇരമ്പിയെത്തും. ഇതിനുപുറമേ ചെലവാക്കൽ അളക്കാനായി സ്പെന്റിങ് മീറ്ററും!\nനിയോ ബാങ്കുകൾക്ക് സാധാരണ ബാങ്കുകളുടെ ചെലവുകളൊന്നുംതന്നെ വരാനില്ലല്ലോ. വിസ്താരമേറിയ ശാഖകൾ വേണ്ട, ജീവനക്കാർ ഒട്ടും വേണ്ട, ആവർത്തനച്ചെലവുകൾ തീരേ കുറവ്. സ്വാഭാവികമായും ഇടപാടുകാർക്ക് ചുരുങ്ങിയ ചെലവിൽ സേവനങ്ങൾ നടന്നുകിട്ടും. അതും മേൽപ്പറഞ്ഞതുപോലുള്ള മൂല്യവർധിത സേവനങ്ങൾ!\nഇത്രയുമൊക്കെ പോരേ, പരമ്പരാഗത ബാങ്കിങ്ങിനെ തകർക്കാൻ? അഥവാ നേരത്തേ തകർന്നുകിടന്നവയെ നാമാവശേഷമാക്കാൻ?\nബാങ്ക് ദേശസാത്കരണം ഒറ്റനോട്ടത്തിൽ- കെ.വി. രാജേഷ്\n1969 (ആദ്യഘട്ടം): 14 ബാങ്കുകൾ: അലഹബാദ് ബാങ്ക്, ബാങ്ക് ഓഫ് ബറോഡ, ബാങ്ക് ഓഫ് ഇന്ത്യ, ബാങ്ക് ഓഫ് മഹാരാഷ്ട്ര, സെൻട്രൽ ബാങ്ക് ഓഫ് ഇന്ത്യ, കനറാ ബാങ്ക്, ദേന ബാങ്ക്, ഇന്ത്യൻ ബാങ്ക്, ഇന്ത്യൻ ഓവർസീസ് ബാങ്ക്, പഞ്ചാബ് നാഷണൽ ബാങ്ക്, സിൻഡിക്കേറ്റ് ബാങ്ക്, യൂകോ ബാങ്ക്, യൂണിയൻ ബാങ്ക്, യുണൈറ്റഡ് ബാങ്ക് ഓഫ് ഇന്ത്യ.\n1980 (രണ്ടാം ഘട്ടം): ആറ് ബാങ്കുകൾ: പഞ്ചാബ് ആൻഡ് സിന്ധ് ബാങ്ക്, വിജയ ബാങ്ക്, ഓറിയന്റൽ ബാങ്ക് ഓഫ് ഇന്ത്യ, കോർപ്പറേറ്റ് ബാങ്ക്, ആന്ധ്ര ബാങ്ക്, ന്യൂ ബാങ്ക് ഓഫ്\nഅന്ന്: ആകെ 73 വാണിജ്യബാങ്കുകൾ ശാഖകൾ: 8262 ഗ്രാമീണശാഖകൾ 22 ശതമാനം (1832) അർധനഗരശാഖകൾ 40 ശതമാനം (3223) നഗരശാഖകൾ: 1447 മെട്രോ ശാഖകൾ: 1661 ആകെ നിക്ഷേപം: 4646 കോടി ആകെ വായ്പ: 3599 കോടി\nഇന്ന്: ആകെ 91 വാണിജ്യബാങ്കുകൾ ശാഖകൾ: 1,41,756 ഗ്രാമീണശാഖകൾ: 35 ശതമാനം (50,081) അർധനഗരശാഖകൾ: 27.5 ശതമാനം (9063) നഗരശാഖകൾ: 25,498 മെട്രോ ശാഖകൾ: 27,114 ആകെനിക്ഷേപം: 125 ലക്ഷം കോടി ആകെ വായ്പ: 96.5 ലക്ഷം കോടി\nരാഷ്ട്രീയലക്ഷ്യങ്ങളായിരുന്നു പ്രധാനം. സാമ്പത്തികാധിപത്യംകൊണ്ട് രാഷ്ട്രീയത്തെ വിലയ്ക്കെടുക്കാനുള്ള നീക്കങ്ങൾ ചെറുക്കുകയായിരുന്നു ലക്ഷ്യം. രണ്ടാംലോക മഹായുദ്ധത്തിനുശേഷം ചില ബാങ്കുകൾ സാമ്പത്തിക പ്രതിസന്ധിയിൽ തകർച്ചയുടെ വക്കിലായിരുന്നു. ചിലത് പൂട്ടിപ്പോയി. ഊഹക്കച്ചവത്തിനും മറ്റും പണം നൽകിയ ബാങ്കുകളാണ് പ്രതിസന്ധിയിലായത്.\n1960-ൽ ചെറുതും വലുതുമായി 328 ബാങ്കുകളുണ്ടായിരുന്നു. 1965 ആയപ്പോഴേക്കും ബാങ്കുകളുടെ എണ്ണം 94 ആയി. പലതും പൂട്ടുകയോ ലയിക്കുകയോ ആയിരുന്നു. ദേശസാത്കരണത്തിനുശേഷം 1993-ൽ ന്യൂ ബാങ്ക് ഓഫ് ഇന്ത്യ പഞ്ചാബ് നാഷണൽ ബാങ്കിൽ ലയിപ്പിച്ചു.\nസമൂഹത്തിലെ മുൻനിരയിലുള്ളവർക്കുമാത്രം ലഭിച്ചിരുന്ന വായ്പകൾ താഴെത്തട്ടിലുള്ളവർക്കുവരെ ലഭിക്കാൻ അവസരമൊരുങ്ങി.\nഗ്രാമീണമേഖലകളിൽ ബാങ്കിങ് സേവനം വ്യാപകമായി.\n2008-ൽ അമേരിക്കയിലെ ബാങ്കിങ് രംഗത്തുണ്ടായ പ്രതിസന്ധി ഒരു പരിധിവരെ ഇന്ത്യയിൽ ഉണ്ടാകാതിരുന്നത് ബാങ്കുകൾ പൊതുമേഖലയിൽ ആയിരുന്നതുകൊണ്ടാണെന്നു പറയാം\nപ്രധാനമന്ത്രി ജൻധൻ യോജന ലോകത്തിലെ ഏറ്റവും വലിയ സാമ്പത്തിക ഉൾപ്പെടുത്തൽ നടപടിയാണ്. 36.06 കോടി പുതിയ അക്കൗണ്ടുകളാണ് ഇതുവഴി തുറന്നത്. ഇതിൽ 28.65 കോടിയും പൊതുമേഖലാബാങ്കിലാണ്. സ്വകാര്യബാങ്കുകളിൽ 1.25 കോടി മാത്രം.\nപൊതുമേഖലയിലെ പല ബാങ്കുകളും നിഷ്‌ക്രിയ ആസ്തി പെരുകി പ്രതിസന്ധിയിലാണ്. ചെറിയ ബാങ്കുകൾ വലിയ ബാങ്കുകളിൽ ലയിപ്പിക്കാനുള്ള നീക്കം ശക്തം. എസ്.ബി.ഐ.യുടെ ഉപബാങ്കുകളും മഹിളാബാങ്കും എസ്.ബി. ഐ.യിൽ ലയിച്ചുകഴിഞ്ഞു. ആർ.ബി.ഐ.യുടെ ശക്തമായ ഇടപെടലിനെത്തുടർന്ന് കാലങ്ങളായി തിരിച്ചടവുമുടങ്ങിയ പല വായ്പകളും റിപ്പോർട്ട് ചെയ്യേണ്ടതായി വന്നു. 2015-നുശേഷം പല ബാങ്കുകളുടെയും ബാലൻസ് ഷീറ്റ് ചുരുങ്ങിവരികയാണ്. നിഷ്‌ക്രിയ ആസ്തി പെരുകുന്നതാണ് കാരണം.\nവിജയ ബാങ്കും ദേന ബാങ്കും ബാങ്ക് ഓഫ് ബറോഡയിൽ ലയിപ്പിക്കാനുള്ള നടപടികൾ\nഅന്തിമഘട്ടത്തിലാണ്. നിഷ്‌ക്രിയ ആസ്തി പെരുകി പ്രതിസന്ധിയിലായ ഐ.ഡി.ബി.ഐ. ബാങ്ക് സ്വകാര്യ വത്കരിച്ചു. ഇതോടെ\nപൊതുമേഖലാ ബാങ്കുകളുടെ എണ്ണം കുറഞ്ഞു.\n1990-കളിൽ സ്വകാര്യബാങ്കുകൾക്ക് പൊതുവിപണിയിൽനിന്ന് നിക്ഷേപം സ്വീകരിക്കാൻ അനുമതി നൽകിയതോടെ ഇവ ശക്തിപ്പെട്ടു. ബാങ്കിങ് രംഗത്ത് മത്സരം ശക്തമായി. മത്സരാധിഷ്ഠിത വിപണിയിൽ സ്വതന്ത്ര തീരുമാനങ്ങൾ വേഗത്തിലെടുക്കാനാകാതെ പല പൊതുമേഖലാബാങ്കുകളും മുടന്തുകയാണ്.\nഇതിനുപുറമേ ബാങ്കുകളിൽ സർക്കാരിനുള്ള പങ്കാളിത്തം കുറച്ചുകൊണ്ടുവരാൻ ശ്രമം ഊർജിതമായി നടക്കുന്നു. എസ്.ബി.ഐ.യിൽ നിലവിൽ സർക്കാർ പങ്കാളിത്തം 57.88 ശതമാനമായി കുറഞ്ഞു. എന്നാൽ, ഇപ്പോഴും 90 ശതമാനത്തിനുമുകളിൽ സർക്കാർ ഉടമസ്ഥതയിലുള്ള ബാങ്കുകളുമുണ്ട്.\nContent Highlights: crisis in banking field\nഅമ്മയെയും മക്കളെയും പൂട്ടിയിട്ട് ബാങ്ക് അധികൃതര് ജപ്തി നടപ്പാക്കിയെന്ന് പരാതി\nബാങ്കുകളിലെ നിക്ഷേപ ഇൻഷുറൻസ് പരിരക്ഷ അഞ്ചുലക്ഷമായി ഉയർത്തിയേക്കും


ചില്ല സർഗവേദി ഒത്തുച്ചേരൽ-chilla sargavedi 2018 first meeting\nനമ്മുടെ ജീവിതസന്ദർഭങ്ങളിലെ നർമ്മപൂർണ്ണമായ സംഭവങ്ങളെ ലളിതമായി ആഖ്യാനം ചെയ്ത സുലൈഖാസ്വയംവരം വായക്കാർക്ക് പ്രിയങ്കരമായി\nFebruary 1, 2018 1:19:54 pm\nറിയാദ്: പുസ്തകാവതരണത്തിന്റെയും സർഗസംവാദത്തിന്റെയും നിറവിൽ ചില്ല സർഗവേദിയുടെ 2018ലെ ആദ്യ ഒത്തുച്ചേരൽ. ഡാൻ ബ്രൗണിന്റെ ഒറിജിൻ എന്ന നോവലിന്റെ മികവാർന്ന വായനാനുഭവം പങ്കുവച്ചുകൊണ്ട് റിയാദ് ഇന്റർനാഷണൽ ഇന്ത്യൻ സ്കൂൾ വിദ്യാർത്ഥി അനസൂയ സുരേഷ് വായനക്ക് തുടക്കം കുറിച്ചു. തുടർന്ന് അവതരണം കൊണ്ടും ഉള്ളടക്കം കൊണ്ടും വൈവിധ്യം നിറഞ്ഞ പുസ്തകങ്ങളുടെ അനുഭവങ്ങൾ വായനക്കാർ പങ്കുവച്ചു.\nസണ്ണി എം.കപിക്കാടിന്റെ ജനതയും ജനാധിപത്യവും നിജാസും അബു ഇരിങ്ങാട്ടിരിയുടെ സുലൈഖാ സ്വയംവരം കൊമ്പൻ മൂസയും വിനോയ് തോമസിന്റെ രാമച്ചി ബീനയും ആനന്ദ് നീലകണ്ഠന്റെ ദുര്യോധനൻ ഇഖ്ബാൽ കൊടുങ്ങല്ലൂരും അവതരിപ്പിച്ചു. മനുഷ്യജീവിതത്തിന്റെ ആദിമദ്ധ്യാന്തങ്ങളെ അടിസ്ഥാനമാക്കിയുള്ള ശാസ്ത്രസാദ്ധ്യതകളെ ആഖ്യാനം ചെയ്യുന്നതായിരുന്നു ഒറിജിൻ എന്ന പുസ്തകത്തിന്റെ അവതരണം. പുതിയ കാലത്തിന്റെ രാഷ്ട്രീയവികാസങ്ങളെ ബന്ധിപ്പിച്ചുകൊണ്ട് എഴുതപ്പെട്ട ദുര്യോധനൻ എന്ന നോവൽ അനുഭവവിവരണം ആസ്വാദ്യകരമായിരുന്നു. രാമച്ചി അടക്കമുള്ള കഥകളുടെ സാമൂഹ്യ ഉള്ളടക്കവും ഭാഷാ-രചനാ ശൈലിയും പുതിയ കാലത്തെ കഥയുടെ ചിഹ്നമായിട്ടാണ് ആസ്വാദനത്തിൽ തെളിഞ്ഞത്.\nനമ്മുടെ ജീവിതസന്ദർഭങ്ങളിലെ നർമ്മപൂർണ്ണമായ സംഭവങ്ങളെ ലളിതമായി ആഖ്യാനം ചെയ്ത സുലൈഖാസ്വയംവരം വായക്കാർക്ക് പ്രിയങ്കരമായി. തുടർന്നു നടന്ന ചർച്ചയിൽ ജനതയും ജനാധിപത്യവും ഉയർത്തുന്ന സാമൂഹിക-രാഷ്ട്രീയ പ്രശ്നങ്ങൾക്കാണ് ഊന്നൽ ലഭിച്ചത്. ചർച്ചയിൽ റസൂൽ സലാം, ഷമീം, നിജാസ്, കൊമ്പൻ മൂസ, അഖിൽ ഫൈസൽ, ഹരികൃഷ്ണൻ എന്നിവർ പങ്കെടുത്തു. ശിഫ അൽ ജസീറ ഓഡിറ്റോറിയത്തിൽ നടന്ന പരിപാടിയിൽ എം.ഫൈസൽ മോഡറേറ്ററായിരുന്നു.\nWeb Title: Chilla sargavedi 2018 first meeting\nസൗദിയില് മരിച്ച ഓച്ചിറ സ്വദേശിയുടെ മൃതദേഹം നാട്ടിലെത്തിച്ചു


ഭര്‍ത്താവിന്റെ ഇഷ്ടമല്ലാത്ത സ്വഭാവം ഇതാണ്, തുറന്നു പറഞ്ഞ് സരയു\nമലയാളി പ്രേക്ഷകരുടെ പ്രിയപ്പെട്ട താരമാണ് സരയു മോഹന്. സോഷ്യല് മീഡിയയിലും സജീവമാണ് നടി. തന്റെ ജീവിതത്തിലെ പല പ്രധാന കാര്യങ്ങളും പുതിയ ചിത്രങ്ങളുമൊക്കെ താരം സോഷ്യല് മീഡിയയില് പങ്കു വെക്കാറുണ്ട്. നീണ്ട നാളത്തെ പ്രണയത്തിനു ശേഷമാണ് സരയു സുനിലിനെ വിവാഹം കഴിച്ചത്. ഇരുവരും ആദ്യമായി കാണുന്നത് സനല് ജോലി ചെയ്തിരുന്ന ഒരു സിനിമയുടെ നൂറാം ദിനാഘോഷ ചടങ്ങില് വെച്ചാണ്. പിന്നീട് സനല് ചെയ്ത ഷോര്‍ട്ട് ഫിലിമിന്റെ ബൈറ്റിന്റെ വേണ്ടി വീണ്ടും കണ്ടുമുട്ടി. തുടര്‍ന്നായിരുന്നു ഇരുവരും നല്ല സുഹൃത്തുക്കളായി മാറിയത്. 2016 ലായിരുന്നു ഇവര് വിവാഹം കഴിച്ചത്.\nഇപ്പോഴിതാ സുനിലിനെക്കുറിച്ച് സരയു പറഞ്ഞ വാക്കുകള് വൈറലായിരിക്കുകയാണ്. പറയാം നേടാം എന്ന പരിപാടിയില് പങ്കെടുക്കവെയായിരുന്നു സരയു മനസ് തുറന്നത്. സനലിന്റെ പാഷന് സിനിമയാണ്. 24 മണിക്കൂറും സിനിമ കാണാനും സിനിമയെക്കുറിച്ച് സംസാരിക്കാനുമാണ് ഇഷ്ടം. എന്നാല് സുനിലിന്റെ മോശം സ്വഭാവത്തെക്കുറിച്ച് സരയുവിന്റെ അഭിപ്രായം ഇങ്ങനെ.\nസുനില് ജോലിക്കാര്യത്തില് 101 ശതമാനവും ഓണ് ആണെങ്കിലും വ്യക്തിജീവിതത്തില് ചെറുതായി മടിയുണ്ട്. പൊതുവെ എല്ലാ വീടുകളിലും കാണുന്നത് പോലെ തന്നെ. ഞാന് എല്ലാ കാര്യവും ചിട്ടയോടെ പോകണമെന്ന് കരുതുന്നയാളാണ്. ഷൂട്ട് ഉണ്ടെന്ന് പറഞ്ഞ് രാവിലെ നാലേമുക്കാലിനൊക്കെ പോകും. പക്ഷെ അതല്ലാതെ നമ്മള് എന്തെങ്കിലും പറഞ്ഞാല് ഇത്തിരി മടിയാണ്. സാധനങ്ങള് വെക്കേണ്ടയിടത്ത് വെക്കാത്തതിനെ ചൊല്ലിയായിരിക്കും വഴക്ക്. ആള് നല്ല ഫൂഡിയാണ്. ഇടയ്ക്കൊക്കെ വ്യായാമം ചെയ്യാന് പറഞ്ഞ് ഞാന് വഴക്കിടാറുണ്ട്. തങ്ങള് ഒരേ ഫീല്‍ഡിലുള്ളവരാണെങ്കിലും സുനിലിന്റെ പ്രൊഫഷണല് കാര്യങ്ങളില് താന് ഇടപെടാറില്ലെന്നും സരയു പറഞ്ഞു.\nPrevious Articleമീനാക്ഷി സോഷ്യല് മീഡിയയില് ഫോളോ ചെയ്യുന്ന ഏക മലയാള നടന് ആരെന്നറിയാമോ?\nNext Article വനിത വിജയകുമാറിന്റെ നാലാം വിവാഹമോ? പവര്‍സ്റ്റാര് ശ്രീനിവാസനൊപ്പമുള്ള വിവാഹ ചിത്രം പങ്കു വെച്ച് താരം


കൂട്ടുപുഴയിലെ പുതിയ പാലത്തിന് കര്‍ണാടകത്തിന്റെ പച്ചക്കൊടി: പാലം നിർമാണത്തിന് വനംവകുപ്പ് അംഗീകാരം... | Karanataka gave green signal to kootupuzha bridge - Malayalam Oneindia\nUpdated: Sat, Sep 28, 2019, 17:26 [IST]\nകണ്ണൂര്: പുതിയ കൂട്ടുപുഴ പാലത്തിന്റെ നിര്‍മാണ തടസങ്ങള് നീങ്ങുന്നു. കൂട്ടുപുഴ പാലംനിര്‍മാണത്തിന് നാഷനല് വൈല്‍ഡ് ലൈഫ് ബോര്‍ഡിന്റെ കര്‍ണാടക പ്രാദേശിക ഘടകം യോഗം അംഗീകാരം നല്‍കിയതോടെയാണ് പാലം നിര്‍മാണം തുടരുന്നതിന് പച്ചക്കൊടിയായത്. കര്‍ണാടക മുഖ്യമന്ത്രി യെദ്യൂരപ്പയുടെഅധ്യക്ഷതിയില് ചേര്‍ന്നയോഗമാണ് അനുമതി നല്‍കിയത്. ഈക്കാര്യം കര്‍ണാടക വനം ചീഫ് കണ്‍സര്‍വേറ്റര് സണ്ണി ജോസഫ് എം.എല്. എയെ രേഖാമൂലം അറിയിച്ചിട്ടുണ്ട്.\nബിജെപിയുടെ മുഖമായിരുന്ന റാം മാധവിന് എന്തു സംഭവിച്ചു? അമിത് ഷായുടെ അനിഷ്ടത്തിന് കാരണം ഇതാണ്!!!\nവൈല്‍ഡ് ലൈഫ് ബോര്‍ഡിന്റെ അനുമതി പത്രം പരിഗണിച്ച് കേന്ദ്രം വനം, പരിസ്ഥിതി മന്ത്രാലയത്തിന്റെ റീജ്യന്‍തല എംപവേര്‍ഡ് കമ്മിറ്റിയാണ് അന്തിമ തീരുമാനമെടുക്കേണ്ടത്. കഴിഞ്ഞ മാസം 28ന് ചേര്‍ന്ന 37ാംമത് റീജ്യണല്‍തല എംപവേര്‍ഡ് കമ്മിറ്റി യോഗം അനുകൂലമായ പ്രതികരണം നടത്തിയതിനാല് ഇനി അനുമതിക്ക് തടസമുണ്ടാകില്ലെന്ന ഉറപ്പിലാണ് കേരളം. തങ്ങള്‍ക്ക് അനുമതിപുറപ്പെടുവിക്കണമെങ്കില് കര്‍ണാടക വൈല്‍ഡ്‌ലൈഫ് ബോര്‍ഡിന്റെ റിപ്പോര്‍ട്ട്കൂടി ലഭിക്കണമെന്ന് എംപവേര്‍ഡ് കമ്മിറ്റി യോഗം ആവശ്യപ്പെട്ടതനുസരിച്ചാണ് വീരാജ്‌പേട്ട എം.എല്.എ കെ.ജി ഭൊപ്പയ്യ കൂടി മുന്‍കൈയെടുത്ത് ഒരുമാസത്തിനുള്ളില് തന്നെ വൈല്‍ഡ് ലൈഫ് ബോര്‍ഡ് യോഗം വിളിപ്പിച്ചത്. ഇന്നലെ ഒന്നാം അജന്‍ഡയായാണ് വൈല്‍ഡ് ലൈഫ് ബോര്‍ഡ് യോഗം കൂട്ടുപുഴ പാലം വിഷയം പരിഗണിച്ചത്.\n2017 ഡിസംബര് 27നാണ് കൂട്ടുപുഴ പാലം പണി കര്‍ണാടക വനം വകുപ്പ് ഉദ്യോഗസ്ഥര് പാതിവഴിയില് തടസപ്പെടുത്തിയത്. ഇതിനെ തുടര്‍ന്ന് അനുമതിക്കായി സണ്ണി ജോസഫ് എം.എല്.എയുടെ നേതൃത്വത്തില് നിരന്തരമായി ഇടപെടലുകള്‍നടത്തിയിരുന്നു. എംപവേര്‍ഡ് കമ്മിറ്റി അടിയന്തരമായി ചേരുന്നതിന് വീരാജ്‌പേട്ട എം.എല്.എയുമായി ചേര്‍ന്ന് ശ്രമം നടത്തുമെന്ന് സണ്ണി ജോസഫ് എം.എല്.എ വ്യക്തമാക്കി.\nkannur karnataka bangalore പാലം ബെംഗളൂരു കേരളം റോഡ് road\nKaranataka gave green signal to kootupuzha bridge


ശബരിമല കര്‍മ്മ സമിതി ഇനി ആധ്യാത്മിക സംഗമത്തിന് ; അമൃതാനന്ദമയിയേയും ശ്രീ ശ്രീ രവിശങ്കറേയും എത്തിക്കാന് നീക്കം\nശബരിമല കര്‍മ്മ സമിതി ...\n8 Jan 2019 4:55 PM GMT\nജനുവരി 22ന് പുന:പരിശോധനാ ഹര്‍ജികള് പരിഗണനക്കെടുക്കാനിരിക്കെ പ്രതിഷേധ മുഖം നീക്കാന് ശബരിമല കര്‍മ്മ സമിതി. പ്രതിഷേധ പരിപാടികള് ഒഴിവാക്കി 'ആധ്യാത്മിക തല'ത്തിലേക്ക് പ്രതിഷേധങ്ങളെ എത്തിക്കുക എന്ന നീക്കമാണ് ശബരിമല കര്‍മ്മ സമിതി സജീവമാക്കിയിരിക്കുന്നത്. അമൃതാനന്ദമയി, ശ്രീ ശ്രീ രവിശങ്കര് എന്നീ വ്യക്തികളെ ഉള്‍പ്പെടുത്തി ഭക്തജന സംഗമത്തിനാണ് കര്‍മ്മ സമിതി ആലോചിക്കുന്നത്. ഇതിന്റെ ഭാഗമായി മുമ്പ് നിശ്ചയിച്ചിരുന്ന രഥയാത്രയും മാര്‍ച്ചും ഒവിവാക്കാമെന്ന നിര്‍ദ്ദേശമാണ് ദേശീയ തലത്തില് നിന്നും ശബരിമല കര്‍മ്മ സമിതി നേതാക്കള്‍ക്ക് ലഭിച്ചിരിക്കുന്നത്. അന്തിമ തീരുമാനം നാളെ നടക്കുന്ന കര്‍മ്മ സമിതി യോഗത്തിലാവും ഉണ്ടാവുക.\nശബരിമലയില് യുവതികള് പ്രവേശിച്ചതില് പ്രതിഷേധിച്ച് രഥയാത്രയും സെക്രട്ടറിയേറ്റ് മാര്‍ച്ചുമായിരുന്നു കര്‍മ്മ സമിതി പ്രഖ്യാപിച്ചിരുന്നത്. ഈ മാസം 10 മുതല് 13 വരെയായിരുന്നു രഥയാത്ര നടക്കുമെന്ന് അറിയിച്ചിരുന്നത്. പതിനെട്ടിന് 120 ഹിന്ദു സംഘടനകളെ ഉള്‍പ്പെടുത്തി സെക്രട്ടറിയേറ്റ് മാര്‍ച്ചും ഉണ്ടാവുമെന്ന് അറിയിച്ചിരുന്നു. എന്നാല് രഥയാത്ര എല്ലാ ജില്ലകളിലും നടത്താന് പ്രായോഗികമായ ബുദ്ധിമുട്ടുള്ളതിനാല് അത് പറ്റുന്ന ജില്ലകളില് മാത്രം പ്രതീകാത്മകമായി നടത്തി അവസാനിപ്പിക്കാനാണ് ശബരിമല കര്‍മ്മ സമിതിയുടെ നീക്കം. ശബരിമലയില് സ്ത്രീകള് പ്രവേശിച്ചതില് കര്‍മ്മ സമിതിയുടെ നേതൃത്വത്തില് നടന്ന ഹര്‍ത്താലിന് ശേഷം നടക്കുന്ന വ്യാപകമായ അറസ്റ്റും സെന്‍കുമാര് കെ എസ് രാധാകൃഷ്ണന് എന്നിവര്‍ക്ക് ഹൈക്കോടതി നോട്ടീസ് നല്‍കിയതുമാണ് സംസ്ഥാനമൊട്ടാകെ നടത്താന് ഉദ്ദേശിച്ചിരുന്ന രഥയാത്ര ഒഴിവാക്കിയതെന്നും സംസാരമുണ്ട്.\nഎന്നാല് രഥയാത്ര ജനുവരി പത്തിന് പ്രഖ്യാപിച്ചപ്പോള് തന്നെ അതിന്റെ പ്രായോഗിക ബുദ്ധിമുട്ടുകള് മനസ്സിലാക്കി പറ്റുന്ന ജില്ലകളില് മാത്രം രഥയാത്ര സംഘടിപ്പിക്കുക എന്ന തീരുമാനത്തില് ശബരിമല കര്‍മ്മ സമിതി എത്തിയിരുന്നു എന്ന് കര്‍മ്മ സമിതി നേതാവ് കെ പി ശശികല അഴിമുഖത്തോട് പറഞ്ഞു. സെക്രട്ടറിയേറ്റ് വളയല് നടത്തുന്നതിന് പകരം ആധ്യാത്മിക സംഗമം എന്ന നിര്‍ദ്ദേശമാണ് ദേശീയ നേതാക്കള് നല്‍കിയതെന്നും ശശികല പറഞ്ഞു. ' രഥയാത്രയും മാര്‍ച്ചും റദ്ദാക്കിയതല്ല. രഥയാത്ര ജനുവരി പത്തിന് പ്രഖ്യാപിച്ചപ്പോള് തന്നെ അത് നടത്തുന്നതിനുള്ള ബുദ്ധിമുട്ടുകള് പലരും പറഞ്ഞു. അതിനാല് സാധ്യമായ ജില്ലകളില് മാത്രം രഥയാത്ര നടത്തുക എന്ന തീരുമാനത്തിലേക്ക് കര്‍മ്മ സമിതി എത്തി. സെക്രട്ടറിയേറ്റ് മാര്‍ച്ച് റദ്ദാക്കിയിട്ടില്ല. എന്നാല് ശബരിമല വിഷയത്തില് പ്രതിഷേധ മുഖം വെടിഞ്ഞ് അതിന് ആധ്യാത്മിക തലം നല്‍കണമെന്നാണ് ദേശീയ നേതാക്കളുടെ നിര്‍ദ്ദേശം. എന്നാല് ഇക്കാര്യത്തില് അന്തിമ തീരുമാനമായിട്ടില്ല. നാളെ ശബരിമല കര്‍മ്മ സമിതി യോഗം ചേരും. 120 സാമുദായിക സംഘടനകള് ഒന്നിച്ചാണ് പ്രതിഷേധ മാര്‍ച്ച് ഉദ്ദേശിച്ചത്. കെപിഎംഎസ്, സാംബവ മഹാസഭ, യോഗക്ഷേണ സഭ വിശ്വകര്‍മ്മ സഭ ഉള്‍പ്പെടെ 120 സമുദായ സംഘടനകളോട് ഇക്കാര്യത്തില് അഭിപ്രായമാരായേണ്ടതുണ്ട്. അതിനാല് നാളെ എല്ലാവരും ഒന്നിച്ച് കൂടുന്നുണ്ട്. ആ യോഗത്തില് ദേശീയ നേതൃത്വത്തിന്റെ നിര്‍ദ്ദേശം അറിയിക്കും.തുടര്‍ന്ന് സമുദായ സംഘടനകളുടെ കൂചടെ അഭിപ്രായം അറിഞ്ഞ ശേഷമേ സെക്രട്ടറിയേറ്റ് മാര്‍ച്ചിന്റെ കാര്യത്തില് തീരുമാനമാവൂ.'\nഎന്നാല് ദേശീയ നേതൃത്വത്തിന്റെ നിര്‍ദ്ദേശമനുസരിച്ച് തിരുവനന്തപുരത്ത് ഭക്തജന സംഗമം നടത്താന് തങ്ങള് ഉദ്ദേശിക്കുന്നുണ്ടെന്ന് കര്‍മ്മ സമിതി നേതാക്കള് പറയുന്നു.മാതാ അമൃതാനന്ദമയിയും ശ്രീ ശ്രീ രവിശങ്കറും പങ്കെടുക്കാന് സാധ്യതയുള്ളതിനാല് അതിനെ പ്രതിഷേധത്തിന്റെ മുഖം നല്‍കേണ്ടെന്നും പകരം ആധ്യാത്മിക തലം കൊണ്ടുവരണമെന്നുമാണ് കര്‍മ്മ സമിതിക്ക് ദേശീയ നേതൃത്വത്തില് നിന്ന് നിര്‍ദ്ദേശം ലഭിച്ചിരിക്കുന്നത്. 18ാം തീയതി പ്രധാനമന്ത്രി നരേന്ദ്ര മോദി കേരളത്തില് വരുന്നതിനാല് ആ ദിവസവും 21ന് തൈപ്പൂയ ദിവസവും ഒഴിവാക്കി അതിനിടയിലുള്ള 19,20 തീയതികളില് ആ സംഗമം നടത്താനാണ് കര്‍മ്മ സമിതി ആലോചിക്കുന്നത്.\nഎന്നാല് കോടതി നോട്ടീസോ അറസ്റ്റുകളോ കണ്ട് ഭയപ്പെട്ടല്ല രഥയാത്രയും മാര്‍ച്ചിലും മറ്റൊരഭിപ്രായം വന്നതെന്നും കര്‍മ്മ സമിതി നേതാക്കള് പറയുന്നു.\namruthanandamayi ayyappa karmasamithi k p shashikala sabarimala sabarimala women entry sri sri ravishankar


ശാന്തന്‍പാറ കൊലപാതകം: രണ്ടരവയസ്സുകാരിയുടെ മൃതദേഹം രാത്രി എത്തിക്കും,സംസ്കാരം നാളെ\nIdukki, First Published 11, Nov 2019, 4:42 PM\nവിഷം കഴിച്ച നിലയിൽ കണ്ടെത്തിയ, കേസിലെ മുഖ്യപ്രതിയായ വസീമിന്റെ നില ഗുരുതരമായി തുടരുകയാണ്. ഇയാൾക്കൊപ്പം വിഷം കഴിച്ച റിജോഷിന്‍റെ ഭാര്യ ലിജി അപകടനില തരണം ചെയ്തു.\nഇടുക്കി: ശാന്തൻപാറയിൽ കൊലപ്പെട്ട റിജോഷിന്‍റെ, രണ്ടരവയസുള്ള മകളുടെ മൃതദേഹം രാത്രി വൈകി ഇടുക്കി പുത്തടിയിൽ എത്തിക്കും. നാളെ രാവിലെയാണ് സംസ്കാരം. വിഷം കഴിച്ച നിലയിൽ കണ്ടെത്തിയ, കേസിലെ മുഖ്യപ്രതിയായ വസീമിന്റെ നില ഗുരുതരമായി തുടരുകയാണ്. ഇയാൾക്കൊപ്പം വിഷം കഴിച്ച റിജോഷിന്‍റെ ഭാര്യ ലിജി അപകടനില തരണം ചെയ്തു.\nമഹാരാഷ്ട്ര പനവേലിലെ ഹോട്ടലിൽ വിഷം ഉള്ളിൽ ചെന്ന് മരിച്ച നിലയിൽ കണ്ടെത്തിയ റിജോഷിന്‍റെ മകളുടെ പോസ്റ്റ്മോർട്ടം ഇന്നലെ പൂർത്തിയായിരുന്നു. നടപടിക്രമങ്ങൾ പൂർത്തിയാക്കി രാത്രി വിമാനമാർഗം മൃതദേഹം നെടുമ്പാശ്ശേരിയിൽ എത്തിക്കും. തുടർന്ന് സിറ്റി പൊലീസിന്‍റെ ആംബുലൻസിൽ മൃതദേഹം പുലർച്ചെയോടെ പുത്തടിയിലെ റിജോഷിന്‍റെ കുടുംബവീട്ടിൽ എത്തിക്കും. രാവിലെ 11 മണിക്ക് ശാന്തൻപാറ ഇൻഫന്‍റ് ജീസസ് പള്ളി സെമിത്തേരിയിലാണ് സംസ്കാരം.\nRead Also: ശാന്തന്‍പാറ കൊലപാതകം: യുവാവിനെ കൊന്നത് കഴുത്ത് ഞെരിച്ചെന്ന് പോസ്റ്റുമോര്‍ട്ടം റിപ്പോര്‍ട്ട്\nകഴിഞ്ഞ ശനിയാഴ്ചയാണ് രണ്ടരവയസുകാരി വിഷം ഉള്ളിൽ ചെന്ന് മരിച്ചത്. റിജോഷിന്‍റെ കൊലപാതകത്തിൽ പൊലീസ് അന്വേഷിക്കുന്നതറിഞ്ഞ് മകളുമൊത്ത് മഹാരാഷ്ട്ര പനവേലിലേക്ക് രക്ഷപ്പെട്ടതായിരുന്നു റിഷോജിന്‍റെ ഭാര്യ ലിജിയും സുഹൃത്ത് വസീമും. തുടർന്ന് പനവേലിലെ ഹോട്ടലിൽ മുറിയെടുത്തു. പൊലീസ് പിടിക്കുമെന്നായപ്പോൾ കുഞ്ഞിന് വിഷം നൽകിയശേഷം ഇരുവരും ആത്മഹത്യക്ക് ശ്രമിച്ചു. സംശയം തോന്നിയ ഹോട്ടലുകാർ മുറി തുറന്ന് പരിശോധിച്ച് മൂവരെയും ആശുപത്രിയിലേക്ക് മാറ്റി. ഇതിനകം കുഞ്ഞ് മരിച്ചിരുന്നു.\nRead Also: ശാന്തൻപാറ കൊലപാതകം: വസീമിനെയും ലിജിയെയും വിഷം കഴിച്ച നിലയില് കണ്ടെത്തി, ഒപ്പമുള്ള കുഞ്ഞ് മരിച്ചു\nഗുരുതരാവസ്ഥയിലുള്ള വസീം തീവ്രപരിചരണ വിഭാഗത്തിൽ ചികിത്സയിലാണ്. ആരോഗ്യനില മെച്ചപ്പെട്ടെങ്കിലും പൊലീസ് ലിജിയുടെ മൊഴിയെടുത്തിട്ടില്ല. അടുത്ത ദിവസം ആശുപത്രി സെല്ലിലേക്ക് മാറ്റിയ ശേഷം മൊഴിയെടുക്കാനാണ് തീരുമാനം. ഇതിന് ശേഷം അറസ്റ്റ് ഉൾപ്പെടെയുള്ള നടപടികളിലേക്ക് പൊലീസ് കടക്കും.\nകഴിഞ്ഞ വ്യാഴാഴ്ചയാണ് റിജോഷിന്‍റെ മൃതദേഹം ശാന്തന്‍പാറയിലെ റിസോര്‍ട്ടിലെ പറമ്പിൽ ചാക്കില്‍കെട്ടി കുഴിച്ചുമൂടിയ നിലയിൽ കണ്ടെത്തിയത്. തുടരന്വേഷണത്തിനിടെ വസീമിന്‍റെ കുറ്റസമ്മത വീഡിയോ സന്ദേശം പൊലീസിന് ലഭിച്ചിരുന്നു.\nRead Also: ശാന്തന്‍പാറ കൊലപാതകം: റിജോഷിന്‍റെ മകളുടെ പോസ്റ്റുമോര്‍ട്ടം പൂര്‍ത്തിയായി, മൃതദേഹം നാട്ടില് കൊണ്ടുപോകണമെന്ന് ബന്ധുക്കള്\nLast Updated 11, Nov 2019, 4:49 PM


എലൈറ്റ് പട്ടികയിലേക്ക് കയറാന് ഇന്ത്യ ഇനിയും കാത്തിരിക്കണമെന്ന് ദ ന്യൂയോര്‍ക് ടൈംസ് - IBC Live\nഇന്ധന കപ്പല് ഇന്ത്യന് മഹാസമുദ്രത്തിലെ പവിഴപ്പുറ്റില് ഇടിച്ചു; ഇന്ധന ചോര്‍ച്ചയെ തുടര്‍ന്ന് മൗറീഷ്യസില് പാരിസ്ഥിതിക അടിയന്തരാവസ്ഥ2mins ago\nപ്രതിരോധരംഗത്ത് രാജ്യത്ത് സ്വയംപര്യാപ്തത നേടുന്നതിന്റെ ഭാഗമായി 101 ഉത്പന്നങ്ങള് രാജ്യത്ത് തദ്ദേശീയമായി നിര്‍മിക്കുമെന്ന് പ്രതിരോധമന്ത്രി രാജ്‌നാഥ് സിങ് 19 mins ago\nഎലൈറ്റ് പട്ടികയിലേക്ക് കയറാന് ഇന്ത്യ ഇനിയും കാത്തിരിക്കണമെന്ന് ദ ന്യൂയോര്‍ക് ടൈംസ്\nPosted By: Editoron: September 07, 2019 In: INDIA, LATEST, NEWS, WORLD\nബെംഗളൂരു: എലൈറ്റ് രാജ്യങ്ങളുടെ പട്ടികയിലേക്ക് കയറാന് ഇന്ത്യ ഇനിയും കാത്തിരിക്കണമെന്ന് അന്താരാഷ്ട്ര മാധ്യമം ദ ന്യൂയോര്‍ക് ടൈംസ്. ചന്ദ്രയാന്-2 ദൗത്യം പൂര്‍ണ്ണ വിജയം നേടാതെ വന്ന സാഹചര്യത്തില് വാര്‍ത്ത ഏറ്റെടുത്ത് അന്താരാഷ്ട്ര മാധ്യമങ്ങള് രംഗത്തെത്തിയത്.അമേരിക്ക, റഷ്യ, ചൈന എന്നിവരാണ് നേരത്തെ ഈ നേട്ടം സ്വന്തമാക്കിയത്. നാലാമത്തെ രാജ്യമാകാന് ഇന്ത്യ കുതിപ്പ് നടത്തുമ്പോള് അത് വലിയ രീതിയില് ചര്‍ച്ച ചെയ്യപ്പെട്ടിരുന്നു. എന്നാല്, ലാന്‍ഡറിന് സിഗ്‌നല് നഷ്ടമായി എന്ന് ഇസ്റോ സ്ഥിരീകരിച്ചതിനു പിന്നാലെ ഇന്ത്യ ചരിത്ര നേട്ടത്തിനായി ഇനിയും കാത്തിരിക്കണം എന്ന തരത്തില് അമേരിക്കന് പത്രമായ ‘ന്യൂയോര്‍ക്ക് ടൈംസ്’ വാര്‍ത്ത നല്‍കിയിരിക്കുകയാണ്.\nദൗത്യം ആരംഭിച്ചപ്പോള് മുതല് കാര്യങ്ങള് വളരെ നിയന്ത്രണവിധേയമായാണ് പോയിരുന്നതെന്നും എന്നാല്, ചന്ദ്രന്റെ ദക്ഷിണ ധ്രുവത്തിലേക്ക് ഇറങ്ങുക എന്ന ദൗത്യം പരാജയപ്പെട്ടു എന്നും ‘ന്യൂയോര്‍ക്ക് ടൈംസ്’ റിപ്പോര്‍ട്ട് ചെയ്യുന്നു. ലാന്‍ഡറിന് സിഗ്‌നല് നഷ്ടമായപ്പോള് കണ്‍ട്രോള് റൂം മൂകമായി എന്നും ‘ന്യൂയോര്‍ക്ക് ടൈംസ്’ കുറിച്ചു. ചന്ദ്രയാന്-2 ദൗത്യത്തിന്റെ ഭാഗികമായുള്ള പരാജയം എലൈറ്റ് ഗ്രൂപ്പില് കയറുന്ന ഇന്ത്യയുടെ ആഗ്രഹത്തിന് തിരിച്ചടിയായെന്നും ‘ന്യൂയോര്‍ക്ക് ടൈംസ്’ ചൂണ്ടിക്കാണിക്കുന്നു.\nസ്വപ്ന നേട്ടത്തിനു തൊട്ടരികെ എത്തിയപ്പോഴാണ് വിക്രം ലാന്‍ഡറിന് സിഗ്‌നല് നഷ്ടമായത്. ചന്ദ്രയാന്-2 ദൗത്യം ഇന്ത്യ ഏറെ പ്രതീക്ഷയോടെ കണ്ടതാണ്. എന്നാല്, 2.1 കിലോമീറ്റര് ഉയരത്തില് വരെ സിഗ്‌നലുകള് ലഭിച്ചെന്നും തുടര്‍ന്നു ബന്ധം നഷ്ടമാകുകയായിരുന്നുവെന്നും ഇന്ത്യന് ബഹിരാകാശ ഗവേഷണ സംഘം (ഇസ്റോ) ചെയര്‍മാന് ഡോ.കെ.ശിവന് സ്ഥിരീകരിച്ചു.\nഎല്ലാം കൃത്യമായി പോയിരുന്നു എന്നാല്, പെട്ടന്നാണ് സിഗ്‌നലുകള് നഷ്ടമായത്. 15 മിനിറ്റ് കൗണ്ട് ഡൗണ് ആരംഭിച്ച ശേഷമാണ് വിക്രം ലാന്‍ഡറിന് ഭൂമിയുമായുള്ള ആശയവിനിമയം പൂര്‍ണമായും നഷ്ടമായത്. കൗണ്ട് ഡൗണ് ഏകദേശം 12 മിനിറ്റ് ആപ്പോഴാണ് ഇത് സംഭവിച്ചത്. സ്വപ്ന നേട്ടം കൈവരിച്ച് ഇന്ത്യ ലോകത്തെ ഞെട്ടിക്കുമെന്ന് ശാസ്ത്രലോകം അടക്കം കരുതിയ സമയത്താണ് സിഗ്‌നല് നഷ്ടപ്പെടുന്നത്. ലാന്‍ഡര് ദിശ മാറി സഞ്ചരിച്ചു എന്ന തരത്തിലും വാര്‍ത്തകള് പുറത്തുവന്നിരുന്നു. പുലര്‍ച്ചെ 2.18 ഓടെയാണ് ലാന്‍ഡറിന് സിഗ്‌നല് നഷ്ടമായ കാര്യം ഇസ്റോ ചെയര്‍മാന് സ്ഥിരീകരിച്ചത്.\nചന്ദ്രയാന്-2 ദൗത്യത്തിന്റെ ഭാഗമായ ഓര്‍ബിറ്റര് ഒരുവര്‍ഷത്തേക്കു ചന്ദ്രനെ വലംവച്ച് നിരീക്ഷണം തുടരും. ലാന്‍ഡര് ലക്ഷ്യം കാണാതിരുന്നാല് ഇതിനുള്ളിലെ റോവറും പ്രവര്‍ത്തനരഹിതമാകും.\nഇന്നു പുലര്‍ച്ചെ 1.39 നാണു ലാന്‍ഡറിനെ ചന്ദ്രോപരിതലത്തില് ഇറക്കാനുള്ള സോഫ്റ്റ് ലാന്‍ഡിങ് പ്രക്രിയ തുടങ്ങിയത്. ലാന്‍ഡര് ചന്ദ്രന്റെ 30 കിലോമീറ്റര് അടുത്തെത്തിയതോടെ സോഫ്റ്റ് ലാന്‍ഡിങ്ങിനുള്ള ജ്വലനം ആരംഭിച്ചു. ലാന്‍ഡറില് ഘടിപ്പിച്ചിട്ടുള്ള 800 ന്യൂട്ടന് ശേഷിയുള്ള5ത്രസ്റ്ററുകള് എതിര്‍ദിശയില് ജ്വലിപ്പിച്ചതോടെ സെക്കന്‍ഡില്6കിലോമീറ്റര് എന്നതില്‍നിന്നു പൂജ്യത്തിലേക്കു വേഗം കുറയ്ക്കാനായി.\nഅഞ്ച് എഞ്ചിനുകളാണ് ലാന്‍ഡറിനുള്ളത്. ചന്ദ്രനോട് അടുത്താല് വളരെ പതുക്കെയാണ് താഴേക്ക് ഇറക്കുക. അഞ്ച് എഞ്ചിനുകള് ഉപയോഗിച്ചാണ് ഇത്. ഇങ്ങനെ താഴോട്ട് ഇറക്കുന്ന സമയത്താണ് പാളിച്ച പറ്റിയത്. സിഗ്‌നല് നഷ്ടമായതോടെ കൃത്യമായി താഴോട്ട് ഇറക്കാന് സാധിക്കാതെ വന്നു. ലാന്‍ഡറിന് ഗതി മാറ്റം വന്നതാണ് ലാന്‍ഡറുമായുള്ള ബന്ധം വിച്ഛേദിക്കപ്പെടാന് പ്രധാന കാരണമെന്നാണ് സ്ഥിരീകരിക്കാത്ത റിപ്പോര്‍ട്ട്. ഇസ്‌റോ ഇക്കാര്യത്തില് കൂടുതല് വിശദീകരണം നല്‍കാനാണ് സാധ്യത.\nകേരളത്തിലെ 21 അണക്കെട്ടുകളിലെ ഉയര്‍ന്ന ജലനിരപ്പ് ഭൂചലന സാധ്യത കൂട്ടിയെന്ന് റിപ്പോര്‍ട്ട്\nനീരൊഴുക്ക് വര്‍ദ്ധിച്ചതിനാല് കല്ലട ഡാമിന്റെ സ്പില്‍വേ ഷട്ടറുകള് ഇന്നു തുറക്കും


കോണ്‍ഗ്രസുമായി സഖ്യമില്ല: സി പി എം | CPM to support Congress-led alliance but rules out alliance - Malayalam Oneindia\nകോണ്‍ഗ്രസുമായി സഖ്യമില്ല: സി പി എം\nഹൈദരാബാദ്: കോണ്‍ഗ്രസുമായി തിരഞ്ഞെടുപ്പിന് മുമ്പ് ഒരു സഖ്യവുമുണ്ടാക്കാന് ഇല്ലെന്ന് സി പി എം വ്യക്തമാക്കി.\nഎന്നാല് കോണ്‍ഗ്രസ് ദേശീയ തലത്തില് മതേതര പാര്‍ട്ടികളുടെ സഖ്യമുണ്ടാക്കുന്നതിനെ സി പി എം സ്വാഗതം ചെയ്തു. ദേശീയ തലത്തില് മതേതര പാര്‍ട്ടികളുടെ സഖ്യമുണ്ടാക്കുമെന്ന് കോണ്‍ഗ്രസ് അധ്യക്ഷ സോണിയാ ഗാന്ധി കഴിഞ്ഞ ദിവസം വ്യക്തമാക്കിയിരുന്നു. ഇതിനോട് പ്രതികരിച്ചുകൊണ്ട് സി പി എം പോളിറ്റ് ബ്യൂറൊ അംഗം സീതാറാം യച്ചൂരി ആണ് ഈ പ്രസ്താപന നടത്തിയത്.\nകോണ്‍ഗ്രസ് നേതൃത്വത്തിലുള്ള ഒരു മുന്നണിയ്ക്ക് സര്‍വ പിന്തുണയും നല്കുമെന്ന് സിപിഎം പൊളിറ്റ് ബ്യൂറോ അംഗം സീതാറാം യെച്ചൂരി പറഞ്ഞു. അതേ സമയം കോണ്‍ഗ്രസ് പാര്‍ട്ടിയുമായി യാതൊരു സഹകരണവും ഉണ്ടാകില്ല. - യെച്ചൂരി പറഞ്ഞു.\nബിജെപിയുടെ നേതൃത്വത്തിലുള്ള വര്‍ഗ്ഗീയ ശക്തികള് അധികാരത്തില് വരരുതെന്നാണ് ഞങ്ങളുടെ ആഗ്രഹം. ഈ ലക്ഷ്യം നേടിയെടുക്കാന് ഒരു മതേതര ബദല് മുന്നണിയ്ക്ക് ഞങ്ങള് എല്ലാ പിന്തുണയും നല്കും.- യെച്ചൂരി വ്യക്തമാക്കി.\nകോണ്‍ഗ്രസിനും ബിജെപിയ്ക്കും ബദലായി ഒരു മൂന്നാം മുന്നണി ഉയര്‍ന്നുവരാന് ഇനിയും സമയമെടുക്കും. അതുവരെ തിരഞ്ഞെടുപ്പ് നടക്കുന്നയിടങ്ങളിലെല്ലാം വര്‍ഗ്ഗീയ ശക്തികളെയും അവരുടെ കൂട്ട് മുന്നണികളെയും തോല്പിക്കാനായിരിക്കും ശ്രമം. - യെച്ചൂരി വിശദീകരിച്ചു.\nഅതേ സമയം കോണ്‍ഗ്രസുമായി തിരഞ്ഞെടുപ്പ് സഖ്യം ഉണ്ടാക്കില്ല. കാരണം ബിജെപിയെപ്പോലെ ഒരേ ഭരണ വര്‍ഗ്ഗമാണ് കോണ്‍ഗ്രസിന്റേതും. പകരം സമാനചിന്താഗതിക്കാരുടെ ഒരു കൂട്ടായ്മ മാത്രമാണ് ആലോചിക്കുന്നത്. - അദ്ദേഹം പറഞ്ഞു.


സ്വാശ്രയ കരാര് പുനപരിശോധിക്കില്ല: ബേബി | Seffinance, Agreement, Binoy, Kollam, MA Baby, Education, Selffinance Collage, സ്വാശ്രയം, സ്വാശ്രയ കരാര്, എംഎ ബേബി, ബിനോയ് വിശ്വം, കൊല്ലം, വിദ്യാഭ്യാസം - Malayalam Oneindia\nസ്വാശ്രയ കരാര് പുനപരിശോധിക്കില്ല: ബേബി\nPublished: July 25 2009, 14:12 [IST]\nകൊല്ലം: സ്വാശ്രയ കരാര് പുനപരിശോധിക്കുന്ന പ്രശ്‌നമില്ലെന്ന് വിദ്യാഭ്യാസ മന്ത്രി എം.എ ബേബി പറഞ്ഞു.\nകരാര് അതേപടി നടപ്പാക്കും. വിദ്യാഭ്യാസ വകുപ്പ് വേണ്ട രീതിയില് ആലോചിച്ചശേഷമാണ് കരാറിന് രൂപം നല്‍കിയത്. മന്ത്രിമാര്‍ക്കുള്ള അഭിപ്രായം ഉന്നയിക്കേണ്ടത് മാധ്യമങ്ങളിലൂടെയല്ല. മറിച്ച് ഇക്കാര്യങ്ങള് ചര്‍ച്ച ചെയ്യുന്ന വേദികളിലാണ്- മന്ത്രി പറഞ്ഞു.\nപുതിയ സ്വാശ്രയ കരാര് വേണമെന്ന മന്ത്രി ബിനോയ് വിശ്വത്തിന്റെ ആവശ്യത്തെക്കുറിച്ച് പ്രതികരിക്കുകയായിരുന്നു അദ്ദേഹം. ഇപ്പോഴത്തെ കരാര് തനിക്കോ തന്റെ പാര്‍ട്ടിയ്‌ക്കോ തൃപ്‌തികരമല്ലെന്നും ഇത് എംഎ ബേബിയ്‌ക്ക് സ്വീകാര്യമാണോയെന്ന കാര്യത്തില്‍പ്പോലും തനിക്ക് സംശയമുണ്ടെന്നും ബിനോയ് വിശ്വം പറഞ്ഞിരുന്നു.\nസര്‍ക്കാര് നിയന്ത്രിത കോളെജുകളില് മെറിറ്റ് അടിസ്ഥാനത്തില് പ്രവേശനം നേടുന്നവരുടെ ഫീസ് കുറയ്‌ക്കണമെന്ന വിദ്യാര്‍ത്ഥി സംഘടനകളുടെ ആവശ്യം പരിശോധിക്കുമെന്ന് മന്ത്രി വ്യക്തമാക്കി.\nസര്‍ക്കാറിന് ഒട്ടേറെ പരമിതികളുണ്ട്. ഇത് എല്ലാവരും മനസ്സിലാക്കണം. ഇപ്പോള് ഞങ്ങളെ വിമര്‍ശിക്കുന്നവര് ആദിപാപം ചെയ്‌ത യുഡിഎഫിനെ എന്തുകൊണ്ട് വെറുതെ വിട്ടു- ബേബി ചോദിച്ചു.\nസ്വാശ്രയ കരാറിനെതിരെ എല്‍ഡിഎഫിലെ ഘടകകക്ഷികളില് നിന്നും വിമര്‍ശനം ശക്തമാവുകയാണ്. ഉപസമിതി അംഗമായ ബിനോയ് വിശ്വം ഇതിനകം തന്നെ പലവട്ടം കരാറിനെ എതിര്‍ത്തു സംസാരിച്ചു. സ്വാശ്രയ രംഗം ചാരായക്കച്ചവടം പോലെയാണെന്ന് ആര്‍എസ്‌പി നേതാവ് കെ പങ്കജാക്ഷന് തുറന്നടിച്ചിരുന്നു.\nകൊല്ലം വിദ്യാഭ്യാസം ബിനോയ് വിശ്വം education ma baby എംഎ ബേബി സ്വാശ്രയം സ്വാശ്രയ കരാര് agreement\nStory first published: Saturday, July 25, 2009, 14:12 [IST]


നായകൻ തൊടുമ്പോഴേക്കും പറന്നു പോവുന്ന വില്ലൻ ടൈപ്പ് ആക്ഷനോട് താല്പര്യമില്ല - metromatinee.com Lifestyle Entertainment & Sports\nനായകൻ തൊടുമ്പോഴേക്കും പറന്നു പോവുന്ന വില്ലൻ ടൈപ്പ് ആക്ഷനോട് താല്പര്യമില്ല\nസൗത്ത് ഇന്ത്യൻ സിനിമയിലെ സ്റ്റണ്ട് സീനുകളെക്കുറിച്ച് വെളിപ്പെടുത്തി ബാബു ആന്റണി. തമിഴ്, തെലുങ്ക് സിനിമകളിൽ നായകൻ തൊടുമ്പോഴേക്കും പറന്നു വീഴുന്ന വില്ലൻമാർ സ്ഥിരം കാഴ്ചയാണ്. അത്തരം സ്റ്റണ്ട് സീനുകളിൽ തനിക്ക് വിശ്വാസമില്ലെന്നും അത്തരം ഫൈറ്റ് സീനുകളെ പ്രമോട്ട് ചെയ്യാൻ താൽപ്പര്യമില്ലാത്ത വ്യക്തിയാണ് താനെന്നും തുറന്നു പറയുകയാണ് മലയാളത്തിന്റെ സ്വന്തം ആക്ഷൻ ഹീറോ ബാബു ആന്റണി. വാറൻ ഫോസ്റ്റർ സംവിധാനം ചെയ്യുന്ന ‘ബുള്ളറ്റ്സ്, ബ്ലേഡ്സ്, ബ്ലഡ്’ എന്ന അമേരിക്കൻ ചിത്രത്തിൽ അഭിനയിക്കുകയാണ് ബാബു ആന്റണി ഇപ്പോൾ.\n“വളരെ വ്യത്യസ്തമായാണ് ഇവിടെ സ്റ്റണ്ട് സീനുകൾ ചിത്രീകരിക്കുന്നത്. പ്രത്യേകിച്ച് ഇന്ന് മലയാള സിനിമയിലെ ആക്ഷൻ സീനുകൾ വരെ പലപ്പോഴും കോംപ്രമൈസ് ചെയ്തൊരുക്കുന്നവയാണ്. ‘നായകൻ തൊടുമ്പോഴേക്കും പറന്നു പോവുന്ന വില്ലൻ’ ടൈപ്പ് സീനുകൾ ധാരാളമാണ്. അത്തരം ആക്ഷൻ സീനുകളെ ഞാൻ പ്രോത്സാഹിപ്പിക്കുന്നില്ല. വേണ്ടത്ര അളവിൽ മാത്രം സിനിമാറ്റിക് ആയി ചിത്രീകരിക്കുന്ന റിയലിസ്റ്റിക് സ്റ്റണ്ട് സീനുകളിലാണ് എനിക്ക് വിശ്വാസം. ‘ബുള്ളറ്റ്സ്, ബ്ലേഡ്സ്, ബ്ലഡി’ലും അതെ, വിശ്വസനീയമായ രീതിയിലും ത്രില്ലടിപ്പിക്കുന്ന രീതിയിലുമാണ് സ്റ്റണ്ട് ഒരുക്കിയിരിക്കുന്നത്,” ബാബു ആന്റണി പറയുന്നു. ടൈംസ് ഓഫ് ഇന്ത്യയ്ക്ക് നൽകിയ അഭിമുഖത്തിൽ സംസാരിക്കുകയായിരുന്നു താരം.\nഅഞ്ചു തവണ മിക്‌സഡ് മാര്‍ഷ്യൽ ആര്‍ട്‌സിൽ ജേതാവായ റോബര്‍ട്ട് ഫര്‍ഹാം കേന്ദ്രകഥാപാത്രമായെത്തുന്ന ചിത്രമാണ് ‘ബുള്ളറ്റ്സ്, ബ്ലേഡ്സ്, ബ്ലഡ്’. ഈ കംപ്ലീറ്റ് ആക്ഷന് ത്രില്ലർ ചിത്രത്തിൽ നായകന്റെ സുഹൃത്തായ ടോണി എന്ന കഥാപാത്രമായാണ് ബാബു ആന്റണി എത്തുന്നത്. ലോക ബോക്‌സിങ് താരം ടോണി ദി ടൈഗര് ലോപ്പസും ആയോധനകലയില് വൈദഗ്ധ്യം നേടിയ ഒട്ടേറെ താരങ്ങളും ചിത്രത്തിലുണ്ട്.\n‘മാർകസ് ബ്ലേഡ്സ് എന്ന ഒരു വാടകക്കൊലയാളിയുടെ കഥയാണ് ചിത്രം പറയുന്നത്. വളർന്നുവരുന്ന ഒരു ആർബി(റിഥം ആൻഡ് ബ്ലൂസ്) പാട്ടുകാരനെ കിഡ്‌നാപ് ചെയ്യുക എന്ന ലക്ഷ്യത്തോടെയുള്ള മാർക്കസിന്റെ യാത്രയും പ്രതികാരവുമൊക്കെയാണ് കഥാപശ്ചാത്തലം. കാലിഫോര്‍ണിയയിലെ പിറ്റ്‌സ്ബര്‍ഗില് ഷൂട്ടിംഗ് പുരോഗമിച്ചുകൊണ്ടിരിക്കുന്ന ചിത്രം അതിന്റെ അവസാനഘട്ട ചിത്രീകരണത്തിലാണ്. ചിത്രത്തിന്റെ ലൊക്കേഷൻ വിശേഷങ്ങളും ചിത്രങ്ങളും ബാബു ആന്റണി തന്റെ ഫെയ്സ്ബുക്ക് പേജിലൂടെ ആരാധകർക്കായി പങ്കുവെച്ചു.\nbabu antony about action scenes\nമോഹൻലാലിൻറെ വാസ്തുഹാര ചെയ്തപ്പോൾ ആദ്യം വലിയ തൃപ്തി ഇല്ലായിരുന്നു – ശബ്ദ ലേഖകൻ ടി കൃഷ്ണനുണ്ണി


ചെന്നൈയ് മൂന്നാം കിരീടം സ്വന്തമാക്കി - themediasyndicate\nമുംബൈ: ഓസ്‌ട്രേലിയന് വെറ്ററന്റെ സൂപ്പര് സെഞ്ചുറിയില് സണ്‍റൈസേഴ്‌സിനെ കീഴടക്കി ചെന്നൈ സൂപ്പര് കിംഗ്‌സ് മൂന്നാം ഐപിഎല് കിരീടം സ്വന്തമാക്കി. വാട്‌സണ് (117) പുറത്താകാതെ നേടിയ സെഞ്ചുറിയുടെ കരുത്തില് ഹൈദരാബാദിന്റെ 178 റണ്‍സ് വിജയലക്ഷ്യം ഒമ്പതു പന്തുകള് ശേഷിക്കെ ചെന്നൈ മറികടന്നു. വിജയവഴിയില് ചെന്നൈയ്ക്കു ഡുപ്ലസിയെയും (10) സുരേഷ് റെയ്‌നയെയും (32) മാത്രമാണ് നഷ്ടമായത്. ആദ്യ ഓവര് മെയ്ഡന് എറിഞ്ഞ് ഭുവനേശ്വര് കുമാര് സണ്‍റൈസേഴ്‌സിന്റെന ബൗളിംഗ് കരുത്ത് വ്യക്തമാക്കിയെങ്കിലും മെല്ലെ മെല്ലെ ചാര്‍ജായി ഹൈ വോള്‍ട്ടായി മാറിയ വാട്‌സണിനു മറുതന്ത്രം മെനയാന് വില്യംസണിനു കഴിഞ്ഞില്ല. 57 പന്തില് 11 ഫോറും എട്ടു സിക്‌സറും ഉള്‍പ്പെടുന്നതായിരുന്നു വാട്‌സണിന്റെല് ഇന്നിംഗ്‌സ്.\nചെന്നൈയുടെ ഓപ്പണിംഗ് കൂട്ടുകെട്ട് പെട്ടെന്ന് പൊളിക്കാന് ഹൈദരാബാദിനു സാധിച്ചെങ്കിലും റെയ്‌നയും വാട്‌സണും ചേര്‍ന്നുള്ള കൂട്ടുകെട്ടാണ് കളി മാറ്റിയത്. ഇരുവരും ചേര്‍ന്ന് 117 റണ്‍സിന്റെട കൂട്ടുകെട്ടാണ് സൃഷ്ടിച്ചത്. ഇതില് 32 റണ്‍സ് മാത്രമായിരുന്നു റെയ്‌നയുടെ സംഭാവന. റെയ്‌ന പുറത്തായ ശേഷം അമ്പാട്ടി റായുഡുവിനെ (പുറത്താകാതെ 16) കൂട്ടുപിടിച്ച് വാട്‌സണ് കിരീടത്തിലേക്ക് കുതിച്ചു.\nക്യാപ്റ്റന് കെയ്ന് വില്യംസണിന്റെരയും (47) യൂസഫ് പത്താന്റെ.യും (45) മികച്ച ബാറ്റിംഗ് ആണ് ഹൈദരബാദിനു ഭേദപ്പെട്ട സ്‌കോര് നല്‍കിയത്. തുടക്കത്തിലെ ഓപ്പണര് ഗോസ്വാമിയെ (5) നഷ്ടമായ ഹൈദരബാദിനെ ക്യാപ്റ്റന് വില്യംസണും ശിഖര് ധവാനും (26) മെല്ലെ മൂന്നോട്ടു നയിച്ചു. ധവാനു പിന്നാലെ വില്യംസണും പുറത്തായതോടെ പത്താനും ഷക്കിബ് അല് ഹസനും (23) ബ്രാത്വെയ്‌ററുമാണ് (21) രക്ഷകരായത്.\nരണ്ടു വര്‍ഷത്തെ വിലക്കിനു ശേഷമുള്ള ആദ്യ സീസണില് തന്നെ കിരീടം നേടാന് ഇതോടെ ചെന്നൈയ്ക്കായി. ഈ സീസണില് മൂന്നു തവണ ഇരുവരും കണ്ടുമുട്ടിയപ്പോഴും സണ്‍റൈസേഴ്‌സിനു തോല്‍വിയായിരുന്നു വിധി. ഫൈനലിലും അതാവര്‍ത്തിച്ചു.\nTags: ചെന്നൈയ് മൂന്നാം കിരീടം സ്വന്തമാക്കി


സാമൂഹികബോധമുള്ള പൗരനായി അച്ചു സുഗന്ധ്; വൈറലായി സൈക്കോ അപ്പാപ്പനും കൊച്ചുമോനും | achu sughand s latest corona lockdown awareness video got viral on social media\nസാമൂഹികബോധമുള്ള പൗരനായി അച്ചു സുഗന്ധ്; വൈറലായി സൈക്കോ അപ്പാപ്പനും കൊച്ചുമോനും\nഅപ്പാപ്പനായും കൊച്ചുമകനായും അച്ചു തകര്‍ത്തഭിനയിച്ചെന്നാണ് ആരാധകര് വീഡിയോയ്ക്ക് കമന്റ് ചെയ്യുന്നത്. കൂടാതെ ഏത് വേഷം കൈകാര്യം ചെയ്യാനും മിടുക്കുണ്ടെന്ന് അച്ചു തെളിയിച്ചെന്നാണ് കുറച്ചാളുകള് പറയുന്നത്.\nKerala, First Published May 19, 2021, 2:21 PM IST\nസംപ്രേഷണം ആരംഭിച്ച് പെട്ടന്നുതന്നെ മലയാളത്തില് ജനപ്രിയ പരമ്പരയായതാണ് സാന്ത്വനം. പ്രായഭേദമില്ലാതെ എല്ലാവര്‍ക്കും പ്രിയപ്പെട്ട പരമ്പരയായി മാറിയ സാന്ത്വനത്തിലെ ഓരോ അഭിനേതാക്കള്‍ക്കും സോഷ്യല്‍മീഡിയയില് ഓരോ ഫാന് ഗ്രൂപ്പ് പോലുമുണ്ട്. അഭിനേതാക്കള് തമ്മിലുള്ള കെമസ്ട്രിയാണ് പരമ്പരയെ മറ്റൊരു തലത്തിലേക്കെത്തിക്കുന്നത്. സാന്ത്വനത്തിലെ മിക്കവാറും താരങ്ങളൊക്കെ സോഷ്യല് മീഡിയയില് സജീവമാണ്. അവര് പങ്കുവെക്കുന്ന, സെറ്റിലെ വിശേഷങ്ങളും മറ്റുമെല്ലാം നിമിഷങ്ങള്‍കൊണ്ടാണ് സോഷ്യല്‍മീഡിയയില് തരംഗമാകാറുള്ളത്. ഇപ്പോള് സ്റ്റാറായി നില്‍ക്കുന്നത് പരമ്പരയില് കണ്ണനായെത്തുന്ന അച്ചു സുഗന്ധാണ്.\nഇന്‍സ്റ്റഗ്രാമും ഫേസ്ബുക്കും എന്നപോലെ യൂട്യൂബിലും സജീവമായ ചുരുക്കം ചില താരങ്ങളിലൊരാളാണ് അച്ചു സുഗന്ധ്. തന്റെ പേരുതന്നെ ചാനലിനും നല്‍കിയിരിക്കുന്ന താരം ചെറിയ സീരിയല് സെറ്റ് വിശേഷങ്ങളും മറ്റ് വീഡിയോകളുമായി യൂട്യൂബില് ആക്ടീവുമാണ്. ലോക്ഡൗണ് കാലത്ത് പുറത്തിറങ്ങി നടക്കുന്ന ആളുകളെ ഉദ്ദേശിച്ചാണ് അച്ചുവിന്റെ പുതിയ വീഡിയോ വന്നിരിക്കുന്നത്. സര്‍ക്കാറിന്റെ ലോക്ക്ഡൗണ് നിര്‍ദ്ദേശങ്ങള്‍ക്ക് പാലിക്കാതെ കൂട്ടുകാരൊത്ത് കറങ്ങാന്‍പോകുന്ന യുവാവായും, വീട്ടിലെ സൈക്കോ അപ്പൂപ്പനായും വീഡിയോയിലെത്തുന്നത് അച്ചു സുഗന്ധ് തന്നെയാണ്. വീട്ടിലിരിക്കാതെ പുറത്തിറങ്ങിയൊന്ന് കറങ്ങാമെന്നും, സര്‍ക്കാര് പറയുന്നതൊന്നും കേള്‍ക്കണ്ടായെന്നും പറയുന്ന കൊച്ചുമോനോട്, വീടിന്റെ പുറത്തിറങ്ങിയാല് തല്ലി കാലൊടിക്കും എന്നാണ് അപ്പാപ്പന് പറയുന്നത്.\nഅപ്പാപ്പനായും കൊച്ചുമകനായും അച്ചു തകര്‍ത്തഭിനയിച്ചെന്നാണ് ആരാധകര് വീഡിയോയ്ക്ക് കമന്റ് ചെയ്യുന്നത്. കൂടാതെ ഏത് വേഷം കൈകാര്യം ചെയ്യാനും മിടുക്കുണ്ടെന്ന് അച്ചു തെളിയിച്ചെന്നാണ് കുറച്ചാളുകള് പറയുന്നത്. ഏതായാലും 'അപ്പാപ്പനും ഞാനും' എന്ന വീഡിയോയിലെ സൈക്കോ അപ്പാപ്പനും കൊച്ചുമോനും സോഷ്യല്‍മീഡിയയില് വൈറലായിക്കഴിഞ്ഞു.\nLast Updated May 19, 2021, 2:26 PM IST\nസൈക്കോ അപ്പാപ്പനും കൊച്ചുമോനും\ncorona lockdown awareness\n'ചാന്‍സ് ചോദിക്കാന് പറഞ്ഞുവിട്ടതും അച്ഛനാണ്'; സാന്ത്വനത്തിലെ കണ്ണന് പറയുന്നു\n'ഏട്ടത്തിയമ്മ ആകുന്നതിന് മുന്നേയുള്ള ചിത്രമാണ്'; ഓര്‍മ്മച്ചിത്രം പങ്കുവച്ച് അച്ചു സുഗന്ധ്\n'ഞാന് മാറിനിന്നിട്ടും അവരെന്നെ പിന്തുണയ്ക്കുന്നു'; സ്വന്തം നാടിന്‍റെ സ്നേഹത്തെക്കുറിച്ച് അച്ചു സുഗന്ധ്\nമോഹനൻ വൈദ്യർ അന്തരിച്ചു; ബന്ധുവീട്ടില് കുഴഞ്ഞുവീഴുകയായിരുന്നു


മകളെ പീഡിപ്പിച്ച കേസില് അച്ഛന് അറസ്റ്റില് :: Janmabhumi Daily\nMonday 21 May 2018 2:23 am IST\nഗുരുഗ്രാം: പട്ടൗഡിയില് പ്രായപൂര്‍ത്തിയാകാത്ത മകളെ പീഡിപ്പിച്ച കേസില് അച്ഛനെ പോലീസ് അറസ്റ്റ് ചെയ്തു. അച്ഛനും മകളും തമ്മിലുള്ള ശാരീരിക ബന്ധം എല്ലാവീടുകളിലും നടക്കുന്നതാണെന്നു പറഞ്ഞാണ് ഇയാള് പെണ്‍കുട്ടിയെ പീഡിപ്പിച്ചു വന്നത്.\nപട്ടൗഡിയിലെ ഒരു ഫാക്ടറിയിലെ തൊഴിലാളിയാണ് പ്രതി. ഇയാള് രണ്ടാം ഭാര്യയ്ക്കും ഇരയായ പെണ്‍കുട്ടിയുള്‍പ്പെടെ നാലു മക്കള്‍ക്കുമൊപ്പം അവിടെത്തന്നെയാണ് കഴിഞ്ഞിരുന്നത്. പീഡിപ്പിക്കപ്പെട്ട പെണ്‍കുട്ടി ആദ്യ ഭാര്യയിലുള്ള മകളാണ്. കഴിഞ്ഞ ആറുമാസമായി ഇയാള് പെണ്‍കുട്ടിയെ പീഡിപ്പിച്ചു വരികയായിരുന്നു.\nഅച്ഛന് ശാരീരികമായി പീഡിപ്പിക്കുന്ന കാര്യം രണ്ടാനമ്മയോട് പെണ്‍കുട്ടി പറഞ്ഞിരുന്നു. ആദ്യം വിശ്വസിക്കാന് തയ്യാറാവാതിരുന്ന ഇവര് കഴിഞ്ഞ ദിവസം സത്യാവസ്ഥ അറിയാനായി ജോലി കഴിഞ്ഞ് നേരത്തെ വീട്ടിലെത്തുകയായിരുന്നു. സംഭവം നേരിട്ടു കണ്ട രണ്ടാം ഭാര്യയാണ് പോലീസില് പരാതി നല്‍കിയത്.\nവെള്ളിയാഴ്ച രാത്രി പത്തോടെയാണ് പ്രതിയെ അറസ്റ്റ് ചെയ്തത്. എന്നാല് ചോദ്യം ചെയ്യലില് പെണ്‍കുട്ടിയെ പീഡിപ്പിച്ചിരുന്ന കാര്യം ഇയാള് സമ്മതിച്ചു. പ്രതിക്ക് യാതൊരു കുറ്റബോധവുമുണ്ടായിരുന്നില്ലെന്ന് മനേശ്വര് വനിതാ പോലീസ് സ്‌റ്റേഷന് എസ്എച്ച്ഒ പൂനം സിങ് പറഞ്ഞു.\nബീഹാര് സ്വദേശിയായ പ്രതിയുടെ പേരില് പോക്‌സോ ഉള്‍പ്പെടെയുള്ള വകുപ്പുകള് ചുമത്തി വനിതാ പോലീസ് സ്‌റ്റേഷനില് കേസ് രജിസ്റ്റര് ചെയ്തിട്ടുണ്ട്. കോടതിയില് ഹാജരാക്കിയ പ്രതിയെ കസ്്റ്റഡിയില് വിട്ടു.\nപെണ്‍കുട്ടിക്ക് വിശദമായ കൗണ്‍സിലിങ് നല്‍കിയതിനു ശേഷം രണ്ടാനമ്മയ്‌ക്കൊപ്പം വിട്ടു.\nമകളെ പീഡിപ്പിച്ച അച്ഛന് അറസ്റ്റില്\nപ്രായപൂര്‍ത്തിയാകാത്ത മകളെ പീഡിപ്പിച്ച അച്ഛന് അറസ്റ്റില്\nപ്ലസ്ടു വിദ്യാര്‍ത്ഥിയായ മകളെ പീഡിപ്പിച്ച പിതാവ് അറസ്റ്റില്


കല്യാണ് ജ്വല്ലേഴ്‌സില് കോവിഡ്, സമ്പര്‍ക്കം മറച്ചുവച്ച് ജീവനക്കാര് മുറിയെടുത്തു, വൈഎംസിഎ അടച്ചിട്ട - Samakalika Malayalam\nകല്യാണ് ജ്വല്ലേഴ്‌സില് കോവിഡ്, സമ്പര്‍ക്കം മറച്ചുവച്ച് ജീവനക്കാര് മുറിയെടുത്തു, വൈഎംസിഎ അടച്ചിട്ട് അണുനശീകരണം നടത്തി; ഹോട്ടല് രംഗത്ത് ആശങ്ക\nBy സമകാലിക മലയാളം ഡെസ്‌ക് | Published: 10th October 2020 01:24 PM |\nLast Updated: 10th October 2020 01:24 PM | A+A A- |\nകൊച്ചി: കോവിഡ് പോസിറ്റിവ് ആയവരുടെ സമ്പര്‍ക്കപ്പട്ടികയില് ഉള്ളവര് ഇക്കാര്യം വെളിപ്പെടുത്താതെ താമസിക്കാനെത്തുന്നത് ഹോട്ടലുകള്‍ക്കും ഗസ്റ്റ് ഹൗസുകള്‍ക്കും വെല്ലുവിളിയാവുന്നു. കൊച്ചിയില് കല്യാണ് ജ്വല്ലേഴ്‌സിലെ ജീവനക്കാര് മുറിയെടുത്തതു മൂലം വൈഎംസിഎ അടച്ചിടേണ്ടിവന്നത് ഇതിന് ഉദാഹരണമാണെന്ന് ഈ രംഗത്തുള്ളവര് ചൂണ്ടിക്കാട്ടുന്നു.\nകല്യാണ് ജ്വല്ലേഴ്‌സിലെ ഏതാനും ജീവനക്കാര്‍ക്കു കോവിഡ് സ്ഥിരീകരിച്ചതിനെത്തുടര്‍ന്ന് ക്വാറന്റൈനില് കഴിയുന്നതിനാണ്, രണ്ടു പേര് വൈഎംസിഎയില് മുറിയെടുത്തത്. എന്നാല് സമ്പര്‍ക്കപ്പട്ടികയില് ഉള്ളവരാണന്ന കാര്യം ഇവര് അറിയിച്ചില്ലെന്ന് വൈഎംസിഎ അധികൃതര് പറഞ്ഞു. ''സെപ്റ്റംബര് 30ന് ആണ് അവര് മുറിയെടുത്തത്. കോവിഡ് പോസിറ്റിവ് ആണെന്ന് ഒക്ടോബര് ഒന്നിന് അവര് അറിയിച്ചു. ഇവിടെത്തന്നെ താമസിക്കാനും താത്പര്യപ്പെട്ടു. എന്നാല് മറ്റ് താമസക്കാരും ഉള്ളതുകൊണ്ട് ക്വാറന്റൈനില് കഴിയുന്നതിനുള്ള സൗകര്യമില്ലെന്ന ഞങ്ങള് അറിയിക്കുകയായിരുന്നു. അവര് താമസിച്ചതിനാല് വൈഎംസിഎ സമുച്ചയം ഒന്നാകെ അടച്ചിട്ട് അണുനശീകരണം നടത്തേണ്ടിവന്നു'' -അധികൃതര് പറഞ്ഞു.\nചില ജീവനക്കാര്‍ക്കു കോവിഡ് സ്ഥിരീകരിച്ചതിനെത്തുടര്‍ന്ന് എംജി റോഡ് ഷോറൂമിലെ മറ്റുള്ളവരോടു ക്വാറന്റൈനില് പോവാന് നിര്‍ദേശിച്ചിരുന്നതായി കല്യാണ് ജ്വല്ലേഴ്‌സ് വക്താവ് സ്ഥിരീകരിച്ചു. ആരോഗ്യവകുപ്പിന്റെ നിര്‍ദേശത്തെ തുടര്‍ന്നായിരുന്നു അത്. പാലക്കാടുനിന്നും വടക്കന് പറവൂരില്‍നിന്നും ഉള്ള രണ്ടു പേരാണ് വൈഎംസിഎയില് മുറിയെടുത്തത്. ക്വാറന്റൈനില് കഴിയുന്നതിനുള്ള സൗകര്യം വീട്ടില് ഇല്ലാത്തതിനാലാണ് അങ്ങനെ ചെയ്തതെന്ന് വക്താവ് വിശദീകരിച്ചു. ക്വാറന്റൈനില് കഴിയുന്നതിന് എന്ന് പറഞ്ഞുതന്നെയാണ് ജീവനക്കാര് മുറിയെടുത്തത് എന്നാണ് കല്യാണ് ജ്വല്ലേഴ്‌സ് വക്താവ് പറയുന്നത്.\nകുറച്ചു പേരുടെ ഭാഗത്തുനിന്നുള്ള ഇത്തരം പ്രവര്‍ത്തനങ്ങള് ഹോട്ടല് വ്യവസായത്തിന് ആകെ ബാധിക്കുകയാണെന്ന് ഈ രംഗത്തു പ്രവര്‍ത്തിക്കുന്നവര് പറയുന്നു. താമസിക്കുന്ന ഒരാള് പോസിറ്റിവ് ആയാല് ഹോട്ടല് മുഴുവന് പത്തു ദിവസമെങ്കിലും അടച്ചിടേണ്ടി വരുമെന്ന് ഹോട്ടല് ആന്‍ഡ് റസ്റ്ററന്റ്‌സ് അസോസിയേഷന് ജനറല് സെക്രട്ടറി ജി ജയപാല് പറഞ്ഞു. ''ചില ഹോട്ടലുകള് ക്വാറന്റൈന് സൗകര്യം ഒരുക്കുന്നുണ്ട്. ക്വാറന്റൈനില് പോവേണ്ടവര് ഈ ഹോട്ടലുകളെ ആശ്രയിക്കുകയാണ് വേണ്ടത്.''- ജയപാല് പറഞ്ഞു.\nഅതിഥികള് ക്വാറന്റൈനില് കഴിയുന്നതിനാണോ വരുന്നതെന്ന് പരിശോധിക്കാനാവില്ലെന്ന് ഫെഡറേഷന് ഓഫ് കേരള ഹോട്ടല്‍സ് അസോസിയേഷന് സെക്രട്ടറി ജോ ജോസഫ് പറഞ്ഞു. താമസിക്കാന് എത്തുന്നവരോട് കോവിഡ് പരിശോധനാ ഫലം ചോദിക്കുന്നതൊന്നും പ്രായോഗികമല്ല. പല ഹോട്ടലുകളും ഇപ്പോഴും അടഞ്ഞുകിടക്കുന്നതിന്റെ കാരണം ഇതൊക്കെതന്നെയാണെന്ന് ജോ ജോസഫ് ചൂണ്ടിക്കാട്ടുന്നു.\nകല്യാണ് ജ്വല്ലേഴ്‌സ് കോവിഡ് പോസിറ്റിവ് ജീവനക്കാര്


ടെസ്റ്റ് പോസിറ്റിവിറ്റി നിരക്ക് 14.8; കോഴിക്കോട്ടും എറണാകുളത്തും ആയിരത്തിലേറെ രോഗികൾla | Vision News\nടെസ്റ്റ് പോസിറ്റിവിറ്റി നിരക്ക് 14.8; കോഴിക്കോട്ടും എറണാകുളത്തും ആയിരത്തിലേറെ രോഗികൾla\nസംസ്ഥാനത്ത് ഇന്ന് ഏറ്റവും കൂടുതൽ പേർക്ക് കൊവിഡ് സ്ഥിരീകരിച്ചത് കോഴിക്കോട് ജില്ലയിൽ. ഇന്ന് 1560 പേർക്കാണ് ജില്ലയിൽ രോഗം കണ്ടെത്തിയത്. എറണാകുളത്തും ഇന്ന് ആയിരത്തിന് മുകളിലാണ് രോഗികൾ. സംസ്ഥാനത്ത് ആകെ ഇന്ന് 10,031 പേർക്കാണ് കൊവിഡ് കണ്ടെത്തിയത്.\nകോഴിക്കോട് 1560, എറണാകുളം 1391, മലപ്പുറം 882, കോട്ടയം 780, തിരുവനന്തപുരം 750, ആലപ്പുഴ 745, തൃശൂർ 737, കണ്ണൂർ 673, കാസർഗോഡ് 643, പാലക്കാട് 514, കൊല്ലം 454, വയനാട് 348, ഇടുക്കി 293, പത്തനംതിട്ട 261 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 67,775 സാമ്പിളുകളുടെ പരിശോധനാ ഫലമാണ് വന്നത്. ടെസ്റ്റ് പോസിറ്റിവിറ്റി നിരക്ക് 14.8 ആണ്. കഴിഞ്ഞ ദിവസങ്ങളിലുണ്ടായ 21 മരണങ്ങളാണ് കൊവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4877 ആയി.\nഇന്ന് രോഗം സ്ഥിരീകരിച്ചവരിൽ 221 പേർ സംസ്ഥാനത്തിന് പുറത്ത് നിന്നു വന്നവരാണ്. 9137 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 641 പേരുടെ സമ്പർക്ക ഉറവിടം വ്യക്തമല്ല. കോഴിക്കോട് 1523, എറണാകുളം 1335, മലപ്പുറം 849, കോട്ടയം 729, തിരുവനന്തപുരം 556, ആലപ്പുഴ 730, തൃശൂർ 715, കണ്ണൂർ 576, കാസർഗോഡ് 596, പാലക്കാട് 226, കൊല്ലം 448, വയനാട് 334, ഇടുക്കി 277, പത്തനംതിട്ട 243 എന്നിങ്ങനെയാണ് സമ്പർക്കത്തിലൂടെ രോഗം ബാധിച്ചത്.


Sharad Yadav ന്റെ Rembajya Sabha mership റദ്ദാക്കി\nby Blive News December 5, 2017, 6:06 am 749 Views\nന്യൂഡൽഹി: ജെഡിയു (JDU) പിളർന്ന സംഭവവുമായി ബന്ധപ്പെട്ട് ശരത് യാദവിന്റെയും (Sharad Yadav) അലി അൻവറിന്റെയും (Ali Anwar) രാജ്യസഭാംഗത്വം (Rajya Sabha membership) റദ്ദാക്കി. ജെഡിയുവിന്റെ ഹര്‍ജി പരിഗണിച്ച രാജ്യസഭാധ്യക്ഷന് വെങ്കയ്യനായിഡുവാണ് ഇരുവരുടെയും രാജ്യസഭാംഗത്വം റദ്ദാക്കിയത്.\nജെഡിയുവിന്റെ അംഗമായി രാജ്യസഭിലെത്തിയ ശരത് യാദവ് ഇതേ പാര്‍ട്ടിയുടെ അംഗത്വം സ്വമേധയാ ഉപേക്ഷിച്ചതിനാല് അദ്ദേഹത്തിന്റെ രാജ്യസഭാംഗത്വം റദ്ദാക്കുന്നതായി രാജ്യസഭാധ്യക്ഷനായ ഉപരാഷ്ട്രപതി തന്റെ ഉത്തരവിൽ വ്യക്തമാക്കി.\nബിജെപിയുമായി സഖ്യമുണ്ടാക്കാനുള്ള നിതീഷ് കുമാറിന്റെ തീരുമാനത്തെ ശരത് യാദവ് രൂക്ഷമായി എതിർത്തിരുന്നു. തുടർന്ന് ശരത് യാദവിനെ പാർട്ടിയിൽ നിന്ന് പുറത്താക്കിയ നടപടിയിൽ അലി അൻവർ ശക്തമായി പ്രതിഷേധിച്ചിരുന്നു.\nശരത് യാദവിനെ പുറത്താക്കിയ നടപടി സമൂഹത്തിന് തെറ്റായ രാഷ്ട്രീയ സന്ദേശമാണ് നല്‍കുന്നതെന്ന് അലി അന്‍വര് അഭിപ്രായപ്പെട്ടിരുന്നു. കൂടാതെ ബീഹാറിനെ സംബന്ധിച്ച് ശരത് യാദവും നിതീഷ് കുമാറും പാര്‍ട്ടിക്ക് ഒരുപോലെയാണെന്നും അദ്ദേഹം നേരത്തെ വ്യക്തമാക്കിയിരുന്നു.\nഗുജറാത്ത് തിരഞ്ഞെടുപ്പിന് ശേഷം പുതിയ പാർട്ടി രൂപീകരിക്കുമെന്ന് ഐക്യജനതാദളിലെ വിമതപക്ഷത്തിനു നേതൃത്വം നൽകുന്ന ശരത് യാദവ് വിഭാഗം നേരത്തെ പ്രഖ്യാപിച്ചിരുന്നു. ഗുജറാത്തിൽ കോൺഗ്രസ് സഖ്യത്തിനൊപ്പം ജനവിധി തേടാനാണ് ശരത് യാദവ് വിഭാഗത്തിന്റെ തീരുമാനം.\nഗുജറാത്ത് തിരഞ്ഞെടുപ്പ് ഫലങ്ങൾ കൂടി വിലയിരുത്തിയ ശേഷം പുതിയ പാർട്ടി രൂപീകരിക്കുന്നതിനെ സംബന്ധിച്ച തീരുമാനം കൈക്കൊള്ളുമെന്നാണ് റിപ്പോർട്ടുകൾ സൂചിപ്പിക്കുന്നത്. നിതീഷ് കുമാറിന്റെ നേത്യത്വത്തിലുള്ള വിഭാഗത്തിന് പാർട്ടി ചിഹ്നം നൽകാൻ തിരഞ്ഞെടുപ്പ് കമ്മീഷൻ തീരുമാനിച്ചതോടെയാണ് പുതിയ പാർട്ടിയെന്ന ആശയം ശരത് യാദവ് വിഭാഗത്തിനുള്ളിൽ ശക്തമായത്.\naction cAli AnwarBihar CMcancelleddisqualifyM Venkaiah NaidumembershipNitish Kumarpetitionrajya sabhaRajya Sabha ChairmanSharad Yadav\nPrevious article ട്രംപിന്റെ യാത്രാവിലക്കിന് സുപ്രീംകോടതിയുടെ അംഗീകാരം\nNext article രാഹുൽ കോൺഗ്രസ്സ് അധ്യക്ഷ പദവിയിലേക്ക്\nരാഹുൽ കോൺഗ്രസ്സ് അധ്യക്ഷ പദവിയിലേക്ക്